
POVESTE POPULARĂ ROMÂNEASCĂ 


Pipăruş-Voi nicul 


A FOST ODATĂ ca niciodată. 

A fost odată o fată. Și fata asta era bucătăreasă 
la un împărat. Într-o zi, cînd făcea ea mincare, sare 
un bob de piper din oală şi începe a juca pe jos. 
Fata îl ia și-l pune din nou în oală. El iar sare de 
acolo şi se tot învîrtea pe podea, cînd mai sus, cînd 
mai jos. Ba, într-un timp, a sărit pînă la nasul fetei. 
Cum avea treabă și ca să scape de pacostea asta, 
fuge după bobul de piper, îl prinde și-l înghite. 
După un timp, fata îşi dă seama că va naște un 
copil. 

Împăratul se mînie tare şi o alungă de la curte. 
Ce să facă fata? S-a dus într-un cimp unde şi-a 
făcut acolo, așa cum a putut şi ea, un bordei de 
pămint. A venit vremea să nască copilul si ea era 
singură. Iaca aude o bătaie la ușă. 

— Cine-i ? întrebă. 

— Oameni buni. 

Uşa se deschide şi intră două femei frumoase, 
de la soare te puteai uita, dar la ele ba. 

— Noroc bun, sănătate bună, dar ce-i cu dum- 
veata în pustietatea asta ? 

— Păi, uite ce mi s-a întîmplat. Uite cum şi uite 
cum și fata spune toată povestea ei. 

_ Se așază femeile cele frumoase şi stau acolo pînă 
cînd a născut ea copilul. Ele erau niște zîne, dar ea 
nu știa. După ce a născut copilul, îi dau zînele o 
cheie și-i spun : . l 

— Pe băiat îl cheamă Pipăruş, pentru că s-a 
născut dintr-un bob de piper, iar noi sîntem nașele 
lui. Cînd s-o face mare şi o pricepe ce-i pe lume, 
să-i dai cheia asta. 

Ia fata cheia, o pune într-o grindă la bordei și 
uită de ea. Copilul, după ce s-a făcut mare de umbla 
încolo şi încoace şi se tot juca pe unde gîndeai și pe 
unde nu gîndeai, găsește cheia la grindă. 

Se duce la maică-să'și-i zice : 

— Uite, mamă, c& cheie am găsit eu ! 

— Măi copile, asta-i cheia de la nașele tale. 

— Da? 

— Da. 

Ia băiatul cheia și pleacă. Merge el, merge, pină. 
ajunge în ali cîmp mare, unde era ún beci. Pe ușa 
beciului, un lacăt. Cearcă el cheia să vadă n-a des- 
cuia lacătul ? Cheia era chiar de acolo. Deschide ușa 
beciului şi găsește acolo un cal. Pe calul acela îl 
chema Ghilimogoșea. 

Îl scoate afară din beci şi calul îi spune : 

— De-acum, sui pe mine, stăpîne. Vezi că ăsta 
era un cal năzdrăvan. Încalecă băiatul și-l duce ca- 
lul la o împărăție. Acolo intră îngrijitor de cai la 
împărat, era cum s-ar zice vizitiu. 

Împăratul avusese vizitiu un ţigan, care era cam 
leneș, așa că-l dăduse afară și-l pusese pe băiat în 
loc. 'Țiganul se supără rău pe băiat şi se gîndea cum 
să-l piardă pentru că îi luase locul. 

Într-o dimineaţă, se duce la împărat şi-i spune : 

— Înălțate împărate, vizitiul ăsta al dumnea- 
voastră a spus că el poate ţesela caii ca să lucească 
cum luceşte zarea soarelui cea mai mică, 

Îl chemă împăratul pe Pipăruș. 

— Măi băiete, tu ai zis că poţi ţesela caii ca să 
strălucească cum strălucește zarea soarelui cea mai 
mică ? 

— Eu n-am zis aşa ceva. 

— Aşa să-i faci să strălucească, dacă nu, îţi 
iau capul. , 

Se duce băiatul la cal, tare întunecat la față. 

— Ce-i, stăpîne ? 

— Ce să fie? Pînă aici mi-a fost. Uite ce mi-a 
poruncit împăratul. 

Şi-i povesteşte băiatul toată povestea. 

— Nu te teme, stăpîne. Du-te și te culcă fără ' 
grijă şi lasă pe mine. 

Cînd se scoală băiatul a doua zi dimineaţa, toţi 
caii luceau ca zarea soarelui cea mai mică. 


Se duce la împărat şi-i spune. Vine împăratul, 
se uită şi se bucură peste măsură, că nimeni nu mai 
avea asemenea cai. 

După un timp, iar vine ţiganul la împărat. 

— înălțate împărate, vizitiul dumneavoastră a 
zis că el ar putea să ţesale caii ca să lucească cum 
luceşte zarea soarelui cea mai mare. 

Îl chemă din nou împăratul. 

— Ce-ai zis tu, măi băiete, că poţi tesela caii ca 
să strălucească cum strălucește zarea soarelui cea 
mai mare ? 

— N-am zis așa ceva. 

— Așa să faci să strălucească, dacă nu, îţi tai 
capul, 

Băiatul iar se duce supărat la cal. 

— Ce-i, stăpîne ? 

Și spune Pipăruș toată tărășenia, 

Face ce face calul și a doua zi dimineaţa, toţi 
caii din grajdurile împăratului străluceau ca zarea 
soarelui cea mai mare, 

Cînd vede ţiganul că a scăpat şi a doua oară, 
să moară de necaz. Se duce la împărat şi-i spune: 

— Vizitiul dumneavoastră a spus de data asta că 
poate să ţesale caii ca să strălucească ca soarele. 

- Trimite iar împăratul să-l cheme pe băiat, 

— Măi băiete, tu ai zis că poţi să faci caii mei să 
strălucească cum strălucește soarele ? 

— Nu, zice Pipăruș, nu pot să fac aşa ceva. 


— Să-i faci să strălucească la fel ca soarele, că 
de nu, îți iau capul. 

Acuma, băiatul era și mai supărat, dar calul îl 
linişteşte din nou şi-l trimite la culcare. Cînd se tre- 
7eşte Pipăruș dimineaţa, toţi caii luceau ca soarele. 
Vede ţiganul că n-a izbutit să-l piardă, dar nu se 

dă bătut. Mai stă -el, se gîndeşte, apoi, se duce. la 
împărat şi-i spune : 

— înălțate împărate, a . zis vizitiul dumnea- 
voastră că poate să vă aducă pe împărăteasa de 
peste mări, de peste seminţii, de peste nouă îm- 
părăţii. 

Îl cheamă împăratul iar : 

— Ce-ai zis, măi băiete, că poţi să-mi aduci pe 
împărăteasa de peste mări, de peste seminţii, de 
după nouă împărăţii ? 

— N-am zis, înălțate împărate, cum să zic așa 
ceva ? 

— Să te duci îndată s-o aduci, că de nu, îţi iau 
capul. 

Ei, acuma nu-i de glumă, se gîndeşte băiatul su- 
părat foc, Se duce la cal și-i spune : 

— Nu te speria, stăpîne, că o aducem noi. Du-te 
şi cere de la împărat o trăsură plină cu tot felul de 
lucruri scumpe femeiești : cercei de aur, mărgele de 
aur, cordoane, rochii, pantofi, mă rog, tot ce trebuie 
la o parte femeiască. Spune-i că așa putem să o 
aducem, altfel nu, 

Face băiatul așa cum l-a învăţat calul. Ia de la 
împărat trăsura cu podoabe şi pleacă. Merg ci, merg, 
peste mări şi seminţii la a noua împărăție. 

Ajung la un palat mîndru și frumos. Acolo era 
împărăteasa pe care o căutau. Se plimbă băiatul cu 
trăsura pe sub ferestre strigînd : 

— Haine femeiești, haine femeiești ! 

Împărăteasa îl aude și trimite o slugă să vadă ce 
are de vinzare. 

Băiatul avea acolo lăzi cu aur și mărgăritare, 
rochii țesute cu aur și argint de-ţi luau ochii. Se 
uită sluga şi dă fuga la împărăteasă : 

— înălțată împărăteasă, ce are negustorul acela 
acolo n-am văzut de cînd sînt. 

Se duce și împărăteasa. Se urcă în trăsură să vadă 
şi ea. Cum s-a urcat, calul s-a și înălțat în înaltul 
cerului. 

— Vai de mine, dar unde mă duceţi, dar ce fa- 
ceţi ! 

Băiatul, nimic. Ajung de nici nu gindești la îm- 
părat acasă. 

Nu se prea îndura să se despartă de împărăteasă 
şi nici împărăteasa de el, dar porunca-i poruncă. 

Cînd vede împăratul că a venit de acolo, i se cam 
face frică. | 3 

— Măi, ăsta o să-mi ia tronul împărăției. Asta 
are putere mare! Acuma împăratul se gîndeşte să-l 
piardă şi-i spune lui Pipăruș : 

— Să te duci numaidecit să-mi aduci cele nouă 
herghelii de iepe cu gurile de foc, 

Cum s-o mai facă și pe asta? Hai, iar la cal: 

— Spune împăratului să-ţi dea de fiecare iapă 
cite un fuior de cînepă și o oală de smoală. 

Se duce băiatul și-i cere împăratului ; 

— Înălţate împărate, dacă-mi dai de fiecare iapă 
cîte un fuior de cînepă şi o oală de smoală, le pot 
aduce, dacă nu, nu. 

Îi dă împăratul și pleacă el cu calul pînă dincolo 
de marea mărilor, unde erau iepele acelea, într-un 
ostrov. Ajung acolo, fac o groapă adincă în pămînt 
şi se bagă înăuntru. Calul începe a necheza și unde 
vin iepele suflînd foc pe nări de ardea pămîntul. 
Caută ele în dreapta, în stînga, înainte, înapoi, nu 
găsesc nimic. Calul era acolo în groapă. Și aşa le-au 
alergat pînă ce au obosit iepele. Atunci a ieșit băiatul 
din groapă cu calul, le-a prins pe toate și le-a pus 
în gură la fiecare cite un fuior de cînepă muiat în 
smoală. Iepele n-au mai putut face nimic, le-a dus 
la împărat. Cînd ajung acolo, nici n-a apucat să intre 
bine pe poartă că i-a şi sosit altă poruncă. 

— Să-mi mulgi toate cele nouăzeci și nouă de 
iepe cu gurile de foc şi să-mi pui laptele la fiert, 

— Lasă, stăpiîne, îi zice calul, că nu mai avem 
mult şi scăpăm noi de toate. 

Şi ce să vezi ? Suflă calul pe-o nară și moaie pă- 
miîntul de intră iepele în pămînt pină la genunchi. 

Sullă apoi cu nara cealaltă și îngheaţă pămîntul de nu 
se mai pot mişca nici un pas. Mulge băiatul un cazan 
de paisprezece prăjini de larg și paisprezece pră- 
jini de adînc și-l pune la fiert. Cînd clocotea lap- 
tele mai tare îi zice împăratul : 

— Acuma bagă-te în lapte şi 

Ei, acuma îi rău ! 

—, Eu. ştiu că am să mor, spune. Pipăruş, așa că 
Jasă-mi calul să fie de faţă, să vadă şi el cum moare 
stăpînu-său. 

— Bine, se învoieşte împăratul. 

“Cheamă băiatul calul. Suflă calul din nara de 
ger şi face laptele nici fierbinte, nici rece, numai cum 
e bun pentru baie. Intră el şi se scaldă și cînd a ieşit 
afară din cazan era de nouăzeci şi nouă de ori mai 
frumos și mai voinic. Ati 

Dacă vede împăratul așa, intră şi el în cazan. 
Atunci, calul suflă cu nara de foc și laptele a început 
din nou să clocotească. I-au curs oasele împăratului 
în cazan. Atunci Pipăruş s-a însurat cu împărăteasa 
de peste mări, de peste semințţii, de paste nouă împă- 
rății, şi s-a urcat pe tronul împărătesc şi dacă n-a 
fi murit mai trăieşte şi astăzi. , 


te sealdă, 


Repovestire de 
LIGIA BIRGU-GEORGESCU 


POVESTI: POPULARĂ ROMÂNEASCĂ 


Povestea cu feciorul de împărat 
și camera cu visuri 


A FOST ODATĂ un împărat care avea trei 
feciori. Cînd au crescut băieţii mari, împăratul s-a 
gîndit că e vremea să-i pună să doarmă în camera 
de visuri, Ce era camera asta? Avea împăratul o 
odaie în care cine se culca acolo trebuia să viseze 
un vis, şi cum visa așa îi era viitorul. 

Se culcă feciorul cel mai mare în odaia cu visuri 
și visează că va fi împărat în locul lui taică-său, acolo 
în ţara aceea, À i 

A doua noapte, se culcă cel mijlociu în odaia cu 
visuri și visează că va fi împărat în altă ţară, o ţară 
vecină, Amîndoi au povestit visurile împăratului, 
tatăl lor. 

Se culcă şi cel mic. Cînd s-a sculat dimineaţa, 
n-a vrut să povestească visul pe care l-a visat. 

L-a luat împăratul cu binele: măi, că așa, mäi, 
că pe dincolo, băiatul nimic. 

Atunci taică-său a dat poruncă slugilor să-l ducă 
pe malul mării şi să-l bată cu odgoane înmuiate în 
apă. L-au dus servitorii și l-au bătut să spună vi- 

sul. Cind îl băteau mai straşnic, trece pe acolo o 
corabie străină. Corăbierul cînd vede cum îl chinuiau 
pe bietul băiat se duce la ei şi le spune : 

— Măi, de ce nenorociţi voi sufleţelul ăsta de 
om, aşa de straşnic ? Ce v-a făcut ? Mai bine lăsaţi-l 
să meargă cu mine. I-au dat drumul slugile. L-a 
luat corăbierul, l-a' dus pe corabie şi-a plecat cu 
e]. Cum s-a urcat el pe corabie, cum a început co- 
rabia să se scufunde. Gata, gata să se înece cu toții. 
Ceilalţi care erau pe corabie au început să strige că 
din cauza băiatului se scufundă, că pină să vie el, 
corabia n-avea nimic: L-au luat şi l-au aruncat 
în apă. Cînd l-au dat în apă, iaca vine pe mare 
o scîndură şi se opreşte chiar în faţa lui. S-aruncă 
e] pe scîndură şi merge scîndura cu el, şi merge, 
pînă ajunge la un mal, într-o luncă cu răchiţi, 
cu sălcii. S-a agăţat de o salcie și a ieşit afară din 
apă. Ce să facă şi el? Şi-a tăiat o creangă de ră- 
chită, și-a făcut un fluieraș și cînta toată ziua din 
el. Dar cînta strașnic de frumos. Cum se face, cum 
nu, că trec într-o zi pe acolo slugile împăratului 
din ţara aceea. Ascultă ele cum cînta băiatul din 
fluier şi se duc la împărat. Împăratul era bolnav 
de șapte ani de zile şi nimeni nu-i putea găsi lea- 
cul. l i 

— Înălțate împărate, este-un băiat aici în lunca 
cu răchiţi. Așa de frumos ce cîntă cum nu se mai 


14 


poate !- Dacă l-aţi auzi şi măria voâstră cîntînd, 


poale v-aţi mai înveseli oleacă. 


— Chemaţi-l să vie încoace ! 

Se duce băiatul la împărat la curte. Stau ei de, 
vorbă şi-l întreabă băiatul : 

— Dar cum, ce fel de boală aveţi dumnea- 
voastră ? 

— Ei, măi băiete, de şapte ani mă chinui. Am 
dormit afară în grădină și a doua zi dimineaţa 
m-am trezit cu o durere în capul pieptului. 

— Înălţate împărate, aveţi vaci cu lapte ? 

— Avem! 

— Mulgeţi o cofă de lapte, puneţi-l să fiarbă, 
și cînd a prinde a fierbe, atunci să ţineţi gura des- 
chisă deasupra şi scăpaţi de boala care o aveţi. 

— Hai s-o fac şi pe asta ! 

Dă poruncă imediat și mulg o cofă cu lapte, 
îl pun la fiert şi cînd clocotea mai tare, ţine împă- 
ratul gura deschisă deasupra. Ce să vezi? Iese un 
şarpe dintr-însul, lung, de nu se mai termina şi in- 
tră în laptele clocotit. Îl scosese mirosul de lapte. 
De șapte ani de zile stătea şarpele în el, de cînd 
dormise în grădină. Nu ştia împăratul cum să-i mai 


mulțumească băiatului că l-a scăpat de boală. 


eta ii 


I-a dat și lui un palat să stea pe lingă dinsul, 
să nu mai plece. Palatul avea o grădină mare cu 
pomi de tot felul, dar împăratul nu apucase nicio- 


dată să mănînce vreun măr sau vreo pară, nimic. 

Cînd se coca vreuna, cineva, nu se știe cine, Cu- 
legea tot, de nu răminea nici măcar de-o gustare, 
Așa că împăratul i-a spus băiatului : 

-— Dacă stai în palatul cela, să ai grijă de gră- 
dină, că de cînd o am, nu știu ce gust au poamele ei, 

Stă băiatul în palat acolo şi vine vremea de se 
coc poamele din grădină. Se așază și el să pîn- 
dească, să vadă cine le fură. Îl ia somnul. Pe la 
miezul nopţii vin douăsprezece zîne, și cu Jeana 
Cosinzeana treisprezece, şi culeg toate poamele din 
grădină. i 

Cînd să plece, întreabă Ileana Cosinzeana pe 
celelalte zîne : 

— A rămas la vreuna vreun mär, vreo pară 
în urmă? Ştiţi că n-avem voie să lăsăm nimie 
în grădina asta ! 

Una dintre zine zice ; 

— La mine au rămas două mere. 

'— Du-te înapoi şi le ia. 

— Eu nu mă mai due că nu mai pot. Du-te tu 
şi le ia. 

Se întoarce Ileana Cosinzeana să ia merele. Se 
trezeşte şi băiatul şi cînd ea a întins mina după 
mere, haţ! el i-a luat batista din mină. În batistă 
era toată puterea ei. S-a rugat să i-o dea, a plins, 
dar băiatul s-a ţinut tare. A rămas cu el, n-a mai 
putut pleca, că nu mai avea batista. 

Vine vremea şi face împăratul cela o petrecere 
mare, voia și e] să petreacă după boala care o avu- 
sese şi pentru că mincase şi el două mere din gră- 
dina lui. Vin acolo fel de fel de împărați, care jucau 
fel de fel de jocuri. Merge şi Ionică, așa îl chema 
pe băiat, cu Ileana Cosinzeana. Ce să vezi? Jeana 
Cosinzeana juca deasupra pămîntului, n-atingea 
pămîntul. Se uitau toţi împărații la dinsa și se 
minunau. Atunci ea zice: 

— Mă vedeţi cum joe eu pe sus ? Cînd mi-ar da 
Ionică ce am eu la dînsul, aş juca de trei ori mai 
sus de atîta. 

Hai, toată lumea pe capul lui, să-i dea batista. 
El nu şi nu, nu şi nu, pînă la urmă, n-are'ce face 
şi i-o dă. După ce i-a dat batista, Ileana Cosînzeana 
a prins a juca din ce în ce mai sus, din ce în 
ce mai sus, pînă nu s-a mai văzut. În timpul în care 
se tot înălța, îi spune băiatului : 

— De-acum, Ionică, să vii să mă cauţi la curţile 
mele care se învîrt după soare. 

N-a mai stat băiatul, a și plecat după ea. Mer- 
gînd el, ajunge la un piîrîu. Acolo, pe mal, era un 
rac cu piciorul rupt, care se necăjea pe pămînt 
cu faţa în sus. Se gîndeşte băiatul : „Tot mi-e foame 
mie, am să mănînc racul ăsta.“ 

Dar racul îi zice : 

— Decit să mă măninci, mai bine răstoarnă-mă 
în piriu, că ţi-oi fi și eu de vreun ajutor vreodată. 

Îl răstoarnă băiatul în pirîu şi pleacă mai de- 
parte. ; 
Se întilnește cu un vultur, care avea aripa 
ruptă. 

„Măi, am dat racul cela în piriu şi eu mor de 
foame. Oare vulturul ăsta n-o fi bun de mîncare ?.* 

Vulturul a știut ce-a gîndit băiatul. 

— Nu mă omori, că tot nu-s bun de mîncare. 
Mai bine leagă-mi aripa, că-ţi-oi fi și eu de vreun 
ajutor, vreodată. 

„Îi leagă vulturului aripa şi merge mai înainte. 
Taca un cîine cu piciorul rupt. 

„Măi, așa mi-e de foame că-mi vine să tai cfi- 
nele ăsta și să-l mănînc“, gîndeşte el. 

— Măi Ionică, neam de neamul tău n-a mîncat 
carne. de ciine. Tot n-ai să mă poţi mînca, mai bine 
leagă-mă la picior şi lasă-mă în drumul meu, că 
ţi-oi fi şi eu de vreun ajutor vreodată. n a 

Îi potriveşte băiatul piciorul, i-l leagă și-l lasă 
să plece. 

Mergînd el mai departe, se întilneşte cu un 
berbec. 

„Ei, acum berbecul ăsta nu mai scapă. Pină 
aici i-a fost. Îl tai şi-l mănînc, că altfel mor de 
foame.“ 

— Ionică, ştiu că ţi-e foame, zice berbecul, 
dar nu mă tăia, că eu am să-ți prind mult bine 

odată ţie. Dă-mi drumul să mă duc şi să ştii că 
eu am să vin să-ţi dau ajutor acolo unde te duci. 
Nu prea voia băiatul, dar pînă la urmă l-a lăsat 
şi pe berbec. 

Merge el, merge, şi ajunge la curţile Ilenii 
Cosînzenii, care se învirteau după soare. Intră Io- 
nică înăuntru şi-l vede ea. 

— Ai venit, Ionică ? M-ai găsit tu aici, dar noi 
nu mai putem fi ca înainte, dacă tu nu-mi poţi 
scoate ce-i în stînca de acolo. Ea voia să vadă ce 
putere are el. Se uită Ionică; era o stîncă mare 
cît o casă. Cum să spargă el stînca asta ? Se gîndeşte 
la berbec. Cum s-a gîndit, cum a apărut berbecul 
lingă el. 

'‘— Ce ţi-e voia, Ionică ? 

— Uite, berbece, tu îi putea sparge stînca asta ? 

— Pot. 

Cînd a buiînit o dată berbecul cu capul, a cră- 
pat piatra oleacă. Cînd el a bulnit a doua oară, 
a crăpat-o mai tare. A treia oară a crăpat-o de tot, 
Din piatră a ieşit un iepure, din iepure o rață şi 
din rață un ou. 

Iepurele a apucat într-o parte, rața a zburat şi 
oul s-a dus la vale într-o ripă; atunci el s-a gindit 
la rac, la vultur și la cîine. Îndată au fost lingă el. 

— Ce ţi-e voia, Ionică ? 

Le spune el toată povestea. 

— Nu te teme, că ţi le aducem noi numaidecit. 

Ciîinele s-a luat după iepure, vulturul după rață 
şi racul după ou şi cît ai bate din palme, toate au 
fost în faţa lui Ionică, El le-a luat și le-a dus Tle- 
nii Cosînzenii, 

Atunci au făcut o nuntă mare de tot şi la nunta 
asta serveau numai împărați şi prinți, că ea era 
doar împărăteasa zinelor. Așa se face că a venit 
şi împăratul, tatăl lui Ionică, care trebuia să stea 
în spatele lor, ca să-i servească ; să-i schimbe va- 
sele, să aducă altă mîncare, să toarne vin, mă rog, 
așa cum e trebuinţa la masă. Ionică l-a cunoscut, 
dar taică-său n-a știut că mirele e băiatul lui. 

— Cînd împăratul a început să-i servească, Io- 
nică s-a sculat de la masă, i-a sărutat mîna și 
i-a zis : 

— Stai, tată, nu poţi să faci dumneata treaba 
asta. Eu trebuie să te servesc pe dumneata, nu 
dumneata pe mine. Acum pot să-ţi spun că aşa am 
visat eu în camera aceea cu visele: că dumneata 
vei fi servitorul meu la masă. Dacă-ţi spuneam 
atunci, poate mă omorai, așa că mai bine am suferit 
bătaie acolo pe malul mării, 

— Să mă ierţi, dragul tatii, c-am greșit. 

L-au pus acolo la masa de nuntă şi au petrecut 
trei zile şi trei nopți și dacă n-or fi murit, apoi mai 
trăiesc și astăzi, 

Repovestire de 
LIGIA. BIRGU-GEORGESCU 


s í POVESTE POPULARĂ ROMÂNEASC. 


Povestea cu Divizion, craiul şerpilor + 


E ERA ODATĂ ca niciodată, că de n-ar fi nu s-ar 
povesti, cuvintul din poveste, că de-acum mai min- 
~ dră este. Erau odată doi păcurari, pe-un munte, cu 

„ile. Aud ei un zgomot mare de se clătinau munţii, 

Ce era ? Se bătea craiul cerbilor cu Divizion, cr aiul 

= pilor. Ce zice un păcurar, un cioban, din ăia doi ? 

“i —— Măi, eu mă duc pînă acolo să văd ce-i. 

T — Măi,nute duce. Unde să mergi tu acum noap- 
tea? Ce poţi face tu, un om, la aşa un lucru mare, 
de se zguduie munţii de vuiet şi vaiet ? 

— Orice ar fi şi n-ar fi, eu mă duc! 

— Mă, nu te duce că cine ştie ce-a fi și nu te-oi 

putea ajuta. 

— Ei, zice ăstălalt a treia oară, cu mă duc. 

Îşi ia baltagul şi pleacă. 

Cînd ajunge acolo, vede bătaia cea grozavă din- 
| tre craiul cerbilor și Divizion, craiul șerpilor. Şarpele 
înghiţise pe cerb pînă la coarne şi nu putea să-l 
înghită mai departe, murea acum cerbul în șarpe 
şi şarpele cu cerbu-n gură. 


Strigă craiul cerbilor : 

— Scapă-mă de moarte că ţi-oi plăti ce-i cere. 

Strigă și Divizion, craiul şerpilor : 

— Cu jurămînt îţi spun, că ţi-oi da tot ce-i cere, 
dacă mă scapi și tai coarnele la cerb, 

Strigă din nou craiul cerbilor : 

— Scapă-mă pe mine, că ţi-oi plăti ce-i cere, 
dar nu cu jurămâînt. 

— Cu jurămint, strigă şarpele, îți voi da ce-i 
cere, dacă tai coarnele la cerb. 

Păcurarul putea să taie pe oricare. Stă el și se 
gîndeşte : 

— Măi, am să tai coarnele la cerb, că el n-o zis 
cu jurămînt că mi-a da ce-gi cere. 

Dă o dată cu baltagul și retează coarnele cerbului. 

Merge șarpele într-o vale, bea apă şi spune: 

_— Să vii la mine acasă că ţi-oi plăti ce-am zis, 
cu jurămiînt, 

— Cum m-oi putea eu ţine de dumneata, că dum- 
neata cînd ai plecat ai și ajuns ? 

— Ei, dar pe unde mă duc rad mușchiul de pe 
pietre şi cojile de pe copaci şi pe urma asta poţi 
veni pînă la mine acasă. 

Păi, merge păcurarul toată noaptea pe urma lui 
prin pădure, pînă se face ziuă. Ajunge într-o cîmpie 
unde erau aşa de multe oi, că nu li se mai știa 
numărul. Întreabă pe păcurari : 

— A. cui îs oile astea ? 

— A lui Divizion, craiul șerpilor. 

_ Merge mai departe, vede o cireadă de toi mîndră 
i mare că nu i se vedeau marginile. 

E — Acui sînt boii ăștia ? 

— A lui Divizion, craiul şerpilor. 

Se întilneşte pe urmă cu o turmă de porci. Asta 

mai aproape de casa lui Divizion, craiul şerpilor. 

Ji] iar întreabă : 

= -— A ccui sînt porcii ăştia ? 

— A lui Divizion, craiul șerpilor. Dar mergi acolo ? 

i zice şi porcarul. 
„— Păi, l-am scăpat de la moarte, că s-a bătut 

craiul cerbilor aseară şi a zis că-mi plăteşte cu 

ămînt ce-oi cere. 

— Ei, să nu-i ceri nimic, decît lădiţa de după 

că de-i cere altceva te înșeli, dar așa ai să vezi 

să fie bine. 

„— Dar unde şade el? ? 

„— Ciocăne în stînca asta, s-a deschide o ușă. Intră 

ea şi-ai să vezi mai departe 

Merge păcurarul, ciocăne în stîncă, se deschide ` 

i dă de un castel cu douăsprezece camere. În fie- 

cameră douăsprezece mese şi pe fiecare masă 

prezece feluri de mîncări și de băuturi. 

— Ri, ai ajuns, Ioane ? 

— Am ajuns. 

— Atunci pune-te pe mîncat şi băut pînă îi 

din douăsprezece- camere, de pe douăsprezece 

mese şi-i gusta din douăsprezece feluri de mîncări 
și băuturi, Cînd oi ajunge în camera a douăspreze- 
cea ai să dai de un pat pe care te culci. Dimineaţa, 
cind te-i scula, iară îi mînca pe rînd venind încoace 
și cînd îi ajunge la uşă îţi iei și plata. 

S-a dus păcurarul, a băut, a mîncat şi s-a culcat. 
Dimineaţa, cînd s-a sculat a văzut că toate erau la 
tel, dar n-a văzut pe nimeni, n-a auzit pe nimeni. 
S-a pus iar: pe băut şi pe mîncat pînă a ajuns iar 
la uşă.. 

— Acum ce mi-i cere, Ioane, pentru că m-ai scă- 
pat de la moarte ? 

— Mie nu-mi trebuie nimica, decît -lădița asta 
de după ușă. 

— Da’ ce-ţi poate plăti lădiţa asta? Cere și 
tu altceva. Eu am herghelii de cai, cirezi de boi, 
stini de oi, fel de fel de lucruri. 

— Mie nu-mi trebuie decît lădiţa asta. 

A cerut-o de trei ori și de trei ori i-a zis craiul 
şerpilor : 

— Ce te înșeli cu lădiţa asta ? 

A patra oară, ciobanul zice : 

— Dacă nu mi-o dai, apoi mă duc. Rămii în pace. 

— Hai, ia-ţi-o, dacă așa ţi-e norocul. 

A luat Ion lădiţa şi-a plecat. Cînd a ajuns acasă, 
a pus lădița după ușă. Ce să vezi? În fiecare dimi- 
neaţă ieșea o fată mîndră și frumoasă şi făcea cură- 
tenie, aducea apă, făcea mîncare, dar la masă nu sta 

niciodată. Se băga într-o piele de şarpe. Ea avea 
acolo mîncarea şi băutura ei și nu s-atingea de astea 
lumești. 
Cum să facă el să scoată fata din pielea de șarpe ? 
A măturat în şapte seri gunoiul în casă și l-a 
strins la ușă, nu l-a dus afară. A șaptea seară a 


făcut foc în cuptor.. Fata s-a dus după apă şi-a 
i mai zăbovit prin vecini, unde era o nuntă și cînta 


muzica. Ea nu auzise vioară de cînd era și a stat 
și-a ascultat. El a luat gunoiul cu pielea cea de 
șarpe din lădiţă, le-a zvirlit în cuptor şi-a ars 


bine de tot. Cînd vine ea de la apă, pune cofele 


jos şi dă să se bage în lădiţă. Nu-i pielea. 

— Vai de mine şi de mine, ce mi-ai făcut! Vai 
de viața mea cum s-a trecut ! 

— Ascultă, tu, fată, eu nu te-am adus ca să te 
țin ca la taică-tău în piele de şarpe. Te-am adus 
să-mi fii soţie, 

Plinge ea, se tinguieşte că acolo trăia ușor și 


„binişor şi i s-a dus viaţa ei în foc, Se necăjea toată 


ziua 

Tatăl băiatului avea şapte porci şi-o trimite pe 
fată într-o seară s-aducă porcii acasă. 

Fata, bucuria ei, că s-a putea duce la taică-său 
să-i spună cum i-a luat bărbatul viața ei cea ușoară 
şi bună şi a făcut-o să rămiîie pe lumea asta! A 
mers și i-a spus lui taică-său : 

— Uite, tată, ce-am păţit! 

— Ce-ai păţit ? 

— Mi-a luat pielea de şarpe şi mi-a stricat viaţa 
mea cea dulce și uşoară. 

— Bun, draga tatei, dar acum unde te-a trimis ? 

— M-a trimis după șapte porci. 

— La mine să nu mai vii pînă cînd nu-i avea 
ceva lipsă. Du-te la el că te-a cîștigat, ești nevasta 
lui şi el e bărbatul tău. Unde-a zice să mergi, mergi, 
unde-a zice nu, nu ! 

Se întoarce fata acasă, se așează pe gospodărie 
şi se face o nevastă de treabă. | 

lacă aude boierul din partea aceea că păcurarul 
cutare are o nevastă cum nu mai era alta, mai mîn- 
dră decit nevasta lui. 

— Măi, trebuie să fac eu ceva ca să rămînă ne- 
vastă-sa bucătăreasă la mine. Am să-l chem să-mi 
plătească toate datoriile lui taică-său și, dacă n-o 
putea, îi iau nevasta. Trimite după Ion și-l cheamă 
la curte. 

— Ce-i porunca, boierule ? 

— Ei, Ioane, te-aijînsurat ? 

— Da, boierule, m-am însurat. 

— Acum ești cap de familie. Pină acum a fost 
iaică-tău, care nu şi-a plătit zilele de boieresc la 
mine. Trebuie să le plătești dumneata, ori cu lu- 
crul ori cu capul. Uite, eu am aici o gireadă de griu 
de trei sute dé care. Pînă mîine dimineaţă să mi-o 
ireieri, să macini făină din ea şi nevasta ta să-mi 

ducă o piine caldă făcută de ea. Dar așa fel să-mi 
reieri griul, să nu-mi smintești vreun pai din loc. 
um vezi că-i acuma gireada, așa să rămiie. Altfel 
ii gata viaţa ta. 
— Cum să scot eu griul din paie şi să nu se miște 
aici un pai ? 
„Îl vede nevastă-sa cătrănit : 
— Ce eşti necăjit, bărbate, ce eşti supărat ? 

— Lasă-mă, femeie, că pînă acum a fost viaţa 


— Spune-mi, măi, şi mie. Şi spune el ce-i po- 

uncise boierul. Ă 

— Taci, măi, că mă duc la tata şi l+oi întreba şi 

1 jSrebuie să ştie a face ceva. Nu te supăra, pînă 
m vedea. 

“Hai, pleacă ea la taică-său, 

— Bună seara, tată! 

— Să trăieşti, fata tatei, care-i lipsa ? 

— A trimis boierul după Ion să meargă să-i 

eiere o gireadă de grîu de trei sute de care și să 

tă griul din paie fără să le smintească din loc. 

ite lucrul ăsta ? 

— Da, se poate. Du-te și ia biciul cela din cui 
u patru crengi și i-l dă. În seara asta să poenească 
| el în patru colțuri de lume, c-or veni treierători. 
fata biciul și i l-a dus lui bărpătu-său. L-a 
Ion și-a pocnit în patru colţuri de lume de 
1 ori şi-au venit toţi șoarecii din toată lumea: 

— Ce porunceşii, domnul nostru ? Ce voiești, stä- 
pînul nostru ? 

— Să-mi scoateţi grîul ăsta din gireadă, da’ nu. 
cumva să-mi smintiţi vreun pai de la locul lui, că pe 
toţi vă omor cu biciul. 

Se bagă şoarecii din toate laturile şi fiecare lua 
cîte un grăuncior de griu şi venea cu el în bot. Au 
intrat şi 'au ieşit de două ori și au făcut o movilă 
cât casa. 

— Mai băgaţi-vă şi a treia oară poate a mai 
rămas ceva. Intră şoarecii a treia oară, n-a ieşit 
decit unul cu un grăunte în gură, ceilalţi nimic. 

— Ei, tu ești mai cu noroc, du-te şi-l mănîncă 
şi duceţi-vă care de unde-aţi venit. 

Ia el un săculeţ cu grîu, îl duce la moară, macină, 
face nevasta o piine și i-o duce caldă boierului a 
doua zi dimineaţă. O vede boierul, | 

— Măi, că mindră mai e şi frumoasă ! 

Se duce la gireadă, vede că-i întreagă. Vede și 
arîul. N-are ce zice. 

— A făcut bărbatu-tău ce i-am zis, dar să vină 
miine la-mine că am să-i dau altceva de lucru. 

Se duce ciobanul a doua zi. 

— Uite, măi Ioane, ai treierat gireada de griu, 
dar trebuie să-mi faci o moară de piatră, la care 
să nu se cunoască piatră pe piatră unde-i pusă şi 
cu douăsprezece perechi de pietre pentru măcinat. 
Pînă miine dimineaţă să fie gata. Să-mi macini griu 

la moara asta și să-mi facă nevastă-ta altă pîine 
şi să mi-o aducă. 

Alt necaz. Pleacă omul mai supărat acasă. Îl în- 
treabă nevasta : 

— Ce te necăjești, bărbate ? Ce te-ai supărat ? 

— Dă-mi pace, tu, femeie, că acum îi mai mare 
lucru decît celălalt, 

— Lasă, bărbate, nu te supăra, că și-așa trebuie 
să mă duc la tata să-i duc biciul și l-oi întreba dacă 
nu știe el ceva şi de data asta. Nu te mai supăra 
înainte. Şi spune el atunci toată povestea: și pleacă 
ea la taică-său. 

— Bună seara, tată. 

— Să trăieşti, draga tatei ! 

— Uite, ţi-am adus biciul înapoi şi boierul iar 
mai vrea ceva. 

— Ce vrea ? 

Şi spune fata porunca boierului. . 

— Nu-i nimic, Ia biciul cel cu trei crengi şi pune-l 
pe celălalt la loc în cui. Zi-i lui Ion să pocnească 
în trei colţuri de lume, c-or veni meșteri, și-or face 
moara. Dar să nu se sperie de ce-a vedea. 

A luat fata biciul şi i l-a dat lui bărbatu-său., 
Se duce păcurarul seara şi pocneşte de trei ori în 
trei colţuri de lume. Au venit din toate părţile nişte 
oameni negri, fioroşi, fiecare cu meseria lui: care 
cu sapa, care cu ciocanul, care cu dalta. 

— Ce porunceşie domnul nostru ? Ce voieşte stă- 
pînul nostru ? < 

— Să-mi faceți aici o moară de piatră să nu se 
cunoască unde-i pusă piatră pe piatră și cu două- 
sprezece perechi de pietre. Pînă la miezul nopţii să 
fie gata, să meargă moara. Așa a fost. La douăspre- 
zece noaptea mergea moara, de numai flacără de 
foc mergea pe unde vehea făina. 

A luat Ion un săcuţ de grîu, l-a măcinat şi i-a 
dus făină nevestei. A făcut femeia piine și i-a dus-o 
dimineaţa boierului, caldă, scoasă din cuptor. 

A mîncat boierul, dar cu noduri. Crăpa de ciudă 
că a făcut-o Ion și pe asta. 

— Două lucruri a făcut bărbatul tău. Să vie să-l 
facă și pe al treilea. 

— Ce să-ţi mai facă, boierule ? 

— Să meargă şi să-mi aducă inelul de aur din 
degetul mic al tatei din fundul iadului. Dacă nu 
mi-l aduce, atunci vei fi bucătăreasa mea. Dacă face 
şi asta, s-a plătit de tot. 

Se duce acasă şi-i spune lui bărbatu-său : 

— Uite, bărbate, a poruncit boierul să mergi pînă 
la el. 

Se duce ciobanul, ce să facă ? 

— Măi, Ioane, ai făcut două lucruri, dar tre- 
buie să mai faci unul. 

— Ce fel de lucru ? 

— Uite, tata a avut un inel de aur pe degetul 
mic, Să te duci în fundul iadului și să mi-l aduci. 
Atunci sintem pe pace. 

Se duce omul acasă, ocnă de supărat ! 

Iar îi zice femeia : 
— Stai, bărbate, să-vedem ce-o zice tata cînd îi 
duc biciul. 
A mers ea, a dus biciul cel cu trei crengi şi-i 
spune lui taică-său: 
— Uite, tată, ce poruncă i-a mai dat boierul lui 
“bărbatu-meu : să se ducă în fundul iadului şi să-i 
“aducă inelul de aur din degetul cel mic al lui 
„taică-său, 4 
— Du-te şi spune-i așa să-şi ia cu el patruzeci 
de ţăruşi, nişte cuie aşa mai mititele, un metru de 
măsurat, o cotă cu aghiazmă, un şomoiag de busuioc 


t Şi fuge fata acasă şi-i spune. Își ia Ion tot ce-i 
spusese socru-său și plecă la el. 

— Ai ajuns, Ioane ? ` 

— Am ajuns, socrule. 

— Ia fînul ăsta, scutură-l pe cimp și încalecă 
_pe calul care ţi-a veni, că te duce acolo cît ai bate 
"din palme. (Boierul îi dăduse timp de o săptămînă 
să meargă pînă acolo.) Cînd ajungi in iad, te așezi 

și spui dracilor că faci o mănăstire de patruzeci de 
coţi de largă şi de patruzeci de coţi de înaltă. Ei 
nu te-or lăsa să faci acolo şi ţi-or da tot ce ceri, 
S-a dus Ion pe cîmp şi-a scuturat fînul. Îndată 
„a venit un cal şi-a încălecat pe el. Cum a încălecat 
a şi fost în iad. Cum a ajuns, a prins a măsura cu 
metrul şi la fiecare metru bătea cîte un ţăruş, tă- 
mîia, dădea cu aghiazmă. Şi cînta popeşte. S-au strîns 
toţi dracii din iad. 
— Măi, omule, ce vrei ? 
El nimic, îi dădea înainte: Doamne mihiește, 
Doamne miluieşte și tot cădelniţa ca popii. 
— Ce vrei, omule, ce cauţi ? 
„— Uite-mi fac o mănăstire aici de patruzeci de 
metri de largă şi de patruzeci de metri de înaltă. 
— Măi, tu ești nebun ? Aici nu s-au făcut mă- 
năstiri de cînd e lumea, c-aici e loc de iad. Du-te 
şi fă-o pe lumea albă că-ţi dăm şi noi ajutor și nu 
mai umbla pe aici cu lucruri de astea. 
El îi dădea zor înainte. 
— Măi, tu n-auzi, nu ne mai fă necâzuri pe aici. 
Cere ce-i cere, că ţi-om da ce vrei. 
— Daţi-mi inelul boierului cutare. 
— Păi de ce n-ai spus mai de mult ? Dăduse fo- 
cul la o căldare. Caută acolo și-i aduce inelul. 
Scutură el îînul, nu vine calul. S-apucă iar de 
măsurat, de bătut ţăruși şi de cîntat popește. 

— Ce faci, omule? nu ţi-am dat ce-ai cerut? 
Du-te de aici. 

— M-aș duce, dar nu-mi vine calul şi fac iar 
mănăstirea. 

. — Ho! Stai! De ce nu mi-ai spus? Striînge-ţi 
sculele și du-te. 

I-au adus calul. A încălecai omul pe el şi a treia 
zi s-a dus la boier cu inelul. Cînd a văzut boierul 
că i-a adus şi inelul, a crăpat de ciudă şi-a rămas 
toată gospodăria lui păcurarului. 

___Și el.a trăit fericit cu nevasta lui pînă la sfîrşi- 
tul vieţii. 

S-o punem pe un cui, că alia nu-i ! 


Repovestire de 
LIGIA BIRGU-GEORGESCU 


POVESTE POPULARĂ ROMÂNEASCĂ 


Povestea cu Văr-Viteaz 


A FOST pe unde-ar fi fost un împărat. Şi împă- 
ratul ăsta n-avea copii. Au venit doctori şi vrăjitori 
din toată lumea și i-au dat împărătesei fel de fel 
de doctorii și leacuri, dar degeaba. Iaca, într-o zi, 
vine o babă la curtea împărătească : 

— Bună ziua, înălțate împărate ! 

— Bună ziua, mătuşșă. 

— Înălțate împărate, eu ştiu de ce eşti aşa de 
supărat. Dar să nu mai fii, că azi s-a împlinit soro- 
cul. Peste nouă luni de zile împărăteasa îţi va naşte 
cel mai frumos și mai voinic băiat din lume. Dar să 
ai grijă că ai să te necăjeşti cu el. Cum a zis aşa ceva, 
s-a tăcut ca un abur şi-a pierit. 

Împăratul s-a frecat la ochi și a crezut că a visat, 
Se duce la împărăteasă și-i spune toată povestea. 
Împărăteasa sare în sus : 

— Păi şi la mine a fost. 

Aşteaptă ei să vadă ce-o să se întimaple. Cind a 
venit vremea nașterii, pruncul plingea de mama fo- 
cului şi nu se năștea: 

S-au strîns fel de fel de împărați să-l împace, să 
nu mai plingă, nimic. Vine şi un frate de-al împă- 
ratului şi ce spune ? 

— Taci, dragul moșului, Văr-Viteaz, că ţi-oi da 
pe Ileana Cosînzeana. Are o păsărică pe umeri. Cînd 
cîntă întinereşte, cînd tace îmbătrinește. A tăcut 
băiatul, n-a mai plîns. În ziua în care s-a născut el, 
o iapă în grajd a făcut un mînz. În trei zile a cres- 
cut feciorul cît unul de douăzeci de ani. S-a dus Ja 
taică-său şi i-a spus : 

— Tată, eu de-acum plec. 

— Cum, dragul tatei, unde te duci? Numai trei 
zile ai stat. Cui rămîne tronul împărăției ? După ce 
te-am așteptat atita vreme, cum să te pierdem acum ? 

— Mă duc, tată, să găsesc ce mi-o dat mie 
moşu-meu cînd plîngeam. 

Au plins părinţii, s-au rugat, nimic. S-a dus la 


grajd şi a încălecat pe minzul cel de trei zile. Cînd" 


a încălecat, mînzul a scos douăsprezece perechi de 


„aripi şi s-a ridicat în slava cerului. Au zburat ei un 


timp, pînă cînd iar coboară calul într-o pădure, în- 
tr-o poiană: Acolo ce era? Era o curte mare împă- 
rătească şi un cal, care păştea iarbă în poiană. Bă- 
iatul a vrut să intre acolo în curte. Ce i-a spus 
calul ? 

— Stai, stăpine, nu te băga. Întii mă lupt eu cu 
calul. Dacă îl răpun, intri, dacă mă răpune el pe 
mine, fugim de aici. S-au luat caii la luptă. S-au 

luptat ei, s-au luptat şi cînd l-a luat o dată calul 
tui Văr-Viteaz pe celălalt şi cînd l-a trîntit, a intrat 
de nouă coţi în fundul pămîntului. Pune calul ure- 
chea la pămînt și ascultă. 

— Ce asculţi, calule ? 

— Păi, zice să-l scot afară, că va fi frate cu mine. 

— Scoate-l, dacă zice așa ceva. | 

A pus calul o nară la pămînt şi cînd a tras, l-a 
scos la lumină pe celălalt. Zice atunci calul lui Văr- 
Viteaz : 

— Poţi să intri, stăpine, eu mi-am terminat 
treaba. 

“Intră Văr-Viteaz înăuntru și găseşte un arap, care 
dormea pe pat cu faţa în sus și cu paloșul pe piept. 
Stă el, se uită la arap și se gîndeşte : 

— Să- tai culcat, nu-i pentru un viteaz ca mine. 
Fiai să-l las să se scoale. 

S-a culcat şi el pe un alt pat tot cu faţa în sus și 
cu paloșul pe piept. După un timp se trezeşte arapul 
şi-l vede pe Văr-Viteaz ! 

— Măi, ce viteaz a intrat la mine? Să-l tai în 
somh ? Nici el nu m-a tăiat pe mine. Mai bine să-l 
las să se trezească. Se întîmplă că-l pișcă un purice 
pe Văr-Viteaz şi se deşteaptă. Cum se scoală îi zice 
arapului : at 

— Cum vrei, arape, în luptă să ne luptăm, sau 
în săbii să ne tăiem ? 

— Ba în luptă, că-i mai dreaptă. 


Se duc ei afară și se apucă la luptă. Ce se gin- 
dește Văr-Viteaz ? „la să văd eu ce putere are?“ 
Şi-l lasă pe arap să-l trîntească. Îl dă o dată arapul 
de pămînt şi-l bagă pînă la genunchi, îl mai dă o 
dată și-l bagă pînă-n briu. 

— Măi arape — zice Văr-Viteaz — eu numai trei 
zile am supt lapte de la mama. Și cînd l-a izbit 
o dată de pămînt, a intrat de nouă coji în fundul 
pămîntului. A pus şi Văr-Viteaz urechea jos și as- 
culta, Îl vede calul și-l întreabă : 

— Ce-asculţi, stăpîne ? 

— Păi, spune că să-l scot, că va fi frate cu-mine 
pînă la moarte. 

— Seoate-l. 

-— Nu pot. 

Atunci calul a pus din nou nara la pămint și l-a 
scos afară pe arap. 

— Măi frate, Văr-Viteaz, vrei să ne prindem fraţi 
de cruce ? i 

— Vreau. 

„S-au prins fraţi de cruce și atunci l-a întrebat 
Văr-Viteaz pe arap : 

— Frate arape, de unde ai venit așa de trudit, 
aşa de obosit, de dormeai cu faţa în sus și cu ae 
pe piept ? ` 

: — Ehei, de la Ileana Cosînzeana. mini ei 
este numai armată care o păzeşte. Fetele care joacă - 
cu ea sînt la fel de frumoase ca ea, dar o poţi cu- 

noaște pentru că ea joacă cu două palme deasupra 
pămîntului, n-atinge pămîntul. Dar nu poate s-o ia 
nimeni din cauza armatei. 

— Nu-i nimic, frate, hai să mergem acolo, zise 
Văr-Viteaz. = 

Au mers ei, au mers pînă au ajuns la curtea 
Ilenii Cosînzenii. Acolo era aşa cum îi spusese 
arapul. 

— Măi frate, ţine tu calul, spune Văr-Viteaz - 
arapului. ~ ' į 

Intră el înăuntru şi se prinde lingă Ileana Co- 
sinzeana, dar el juca cu trei palme deasupra pă- 
mîntului, mai mult decît ea cu o palmă. 

Cînd se termină jocul, o ia de mînă binişor și 
o duce la frate-său, arapul : 

— la-o, frate, pune-o pe cal și du-te acasă, că 
eu rămîn să mă lupt cu armata. 

A rămas Văr-Viteaz şi s-a luptat cu armata şi a 
tăiat atita lume, că ajungea sîngele la pieptul ca- 
lului. Cînd a ajuns la urechile calului a terminat 
toată armata. S-a ridicat cu calul în slava cerului 
și a zburat acasă. 

Cind l-au văzut arapul şi Ileana Cismin bu- 
curia lor. Au făcut o petrecere mare şi-au mîncat 
şi-au băut trei zile în șir. 

După trei zile, îi zice Văr-Viteaz arapului : 

— Ei, frate arape, rămii sănătos. Eu mi-am găsit 
ce-am avut nevoie. s 

— Nu se poate, frate, noi am făcut jurămint să 
nu ne despărțim pină la moarte. Merg și eu cu tine. 

— Bine, dar ce facem cu toate curţile astea? 

— Ai să vezi acuş. 

A plesnit arapul cu biciul şi-a făcut din toate 
casele și acareturile, două mere de aur. Le-a luat 
şi le-a pus în buzunar. Unde-au plecat ? La împără- 
ţia lui Văr-Viteaz. 

Acolo ce se întimplase ? Murise şi taică-său şi 
maică-sa. Era împărat acum un frate de-al lui 

-~ taică-său, cel care-i făgăduise pe Ileana Cosînzeana. 
E El s-a gindit: „Lasă, că Văr-Viteaz o aduce și eu 
am săi-o iau“. 

f Ei nu s-au dus la curte. Şi-au căutat un loc care 
> le-a plăcut lor, s-au așezat acolo cu toate curţile 
_  arapului. Se uită într-o zi împăratul cu ocheanul 
şi vede niște curţi pe moșia lui. Cheamă un nepot: 

— Măi nepoate, ia du-te şi vezi cine-a făcut 
curţile acelea pe moşia mea ? 

Se duce nepotul, intră aşa prin spate ca să nu-l 
vadă nimeni, se uită prin toate părţile și după ce 
„află tot ce avea nevoie, se întoarce la împărat. i 
— Moşule, curțile sînt ale lui Văr-Viteaz. A luat-o 
„pe Ileana Cosînzeana şi stă acolo cu ea și cu 
un arap. A 
— Măi nepoate, să te duci să mi-l aduci legat. 
— Mă duc, moşule, ţi-l aduc. 

— Mi-l aduci ? 

— Ți-l aduc. 

Se intoarce iar nepotul la Văr-Viteaz, intră așa 
fel că nu l-a văzut nici Ileana Cosinzeana, nici 
arapul. 

— Măi vere, hai să jucăm cărţi. Dacă mă baţi tu 
pe mine la cărţi, să mă legi. Dacă te bat eu, te leg. 

— Bine. | 

Joacă ei cărţi, cîştigă nepotul. Îl leagă pe Văr- 
Viteaz de mîini şi de picioare, îl ia în spinare, şi-l 
duce la împărat. 

— Ei, l-ai adus ? 

— L-am adus, 

— Pune caii la trăsură, pune-l în trăsură și să 
te duci cu el într-o pădure. Să-mi aduci de la ei 
numai inima și ochii, să-i frig, să-i mănînc. Pleacă 
băiatul cu inima îndoită. Cum să omoare un om ne- 
vinovat ? Dar porunca-i poruncă! Îl ia pe Văr- 
„Viteaz, îl urcă în trăsură legat şi pleacă cu el în 
pădure. . Ajung în pădure şi-i spune nepotul lui 
Văr- Viteaz : 

— Ei, măi vere, ştii una? Eu trebuie să-ţi iau 
inima și ochii, să-i duc lui moşu-tău, împăratul. 

— Măi vere, te-nduri să mă tai pe mine, să-mi 
iei inima ? Doar nu ţi-am făcut nimica. Măi, uite 
cîinele cela, scoate-i inima și ochii ţi-i dau eu. l-a 
scos ochii lui Văr-Viteaz, i-a luat inima cîinelui şi 
i-a dus împăratului. 

— Ti, ai adus, nepoate ? 

— Am adus. 

Dă împăratul inima şi ochii să-i frigă la bucă- 
tărie şi să-i aducă la masă. 

— Măi nepoate, ce inimă a mai avut și Văr- 
Viteaz ! Tare ca de cîine ! 

Băiatul se gîndea în gindul lui: „Mănînec-o tu 
sănătos, că chiar de cîine este“. 

Să ne întoarcem acum la Văr-Viteaz, El rămăsese 
fără ochi, singur prin păduri. A umblat aşa nouă 
ani de zile, crescuse păr pe el ca la urs. Cu cine să 
vorbească prin pădurile acelea ? Învăţase și el limba 
păsărească și asculta păsările ce spun. 

Taca într-o zi pe copacul sub care stătea el s-au 
lăsat din zbor trei zîne. Ce spune cea mai mică? 

— Doamne, surorilor, Văr-Viteaz din puternicia 
lui a ajuns de umblă orb prin pădure. Dacă ar avea 
el o minte să se ducă mai la vate că este un lac, 
un iaz. Dacă s-ar băga în iazul ăsta ar ieși cu ochii 


așa cum l-a născut maică-sa. 


Zina vorbise păsăreşte și el a înțeles. S-a igat 
de ea să-l ducă pînă acolo, că el nu nimereşte singur. 
Zinele i-au zis atunci celei mai mici ; 

— Ai spus-o, acum ai milă și du-l pe bietul om 
acolo. 

S-a dus zina. lia mergea înainte și-i spunea lui 
Văr-Viteaz : ; 

— Cilip ! cilip ! cilip ! cilip; pe aici, pe aici. 

A ajuns la iaz, s-a scăldat și cînd.a ieşit afară 

avea ochi ca un băiat de șapte ani. A incercat el 
să vadă ce putere mai are. A luat un copac, l-a 
smuls din rădăcini şi a început să-l tragă după el. 
Pe unde trecea el cu copacul, răminea o brazdă ca 
după plug. Mergînd aşa, ajunge într-o poieniţă. Vede 
o casă. 

— Măi, cine-o fi aici ? 

Intră înăuntru, acolo erau doi moşnegi: o babă 
şi un moşneag, care tocmai făcuseră mămăligă. Mă- 
sura de la mămăliga lor era de-o baniță. Dar ei 
amîndoi nu vedeau, nici moșul, nici baba. Se așază 
Văr-Viteaz și mănîncă şi el din mămăligă. 

— Măi, babă, zice moșneagul, cum ai făcut „tu 
mămăliga asta că nu m-am săturat ? 

— Bine, moșnege, dar tot măsura aceea a fost. 

— Pune şi mai fă una. 

Mai face un și iar mănîncă Văr-Viteaz și din 
asta. 

— Babă, nici acum nu m-am săturat. 

— Măi moșnege, a fi niscaiva ființă omen ască 
de-a minca cu noi şi nu-l vedem. 

Zice atunci Văr-Viteaz : 

— Să trăiţi, tată şi mamă, am mai mîncat și eu 
mămăligă, că de nouă ani nu mai ştiam ce gust are. 

— Dar cine eşti și de unde ești, dragul mamii ? 
îl întrebă baba. t 

— Vai de mine, mamă, că am fost un necăjit, care 
s-a chinuit nouă ani de zile prin pădure, fără ochi. 

L-a îmbrăcat baba cu ce-a găsit prin ladă şi a 
doua zi ia Văr-Viteaz un ulcior și merge pe urma 
lăsată de copac pînă la iaz. Își umple ulciorul cu 
apă și vine acasă. 

— Ta spală-te, tată, cu apa asta la ochi. Dă o dată 
şi spune-mi cum vezi ? 

— Ca prin sită. 

— la mai dă o dată, cum vezi ? 4 

— Ca prin ciur. 

— Ia mai dă și-a treia oară. Cum vezi ? 

— Aşa cum vedeam cînd m-am născut; 

A dat și baba cu apă de aceea fermecată şi în- 
dată a văzut şi ea. 

A stat Văr-Viteaz multă vreme în pădure la moş- 


_ negi. Se ducea ziua la vînat, venea cu cite o căpri- 


oară, baba făcea mîncare şi vremea trecea. 

Într-o zi, cînd Văr-Viteaz era la vinătoare, moșu- 
său, împăratul, trimite scrisoare la moşnegi să se 
prezinte la curte. Ce se întîmplase ? Calul lui Văr- 
Viteaz rămăsese acolo la curţile lui şi nimeni nu se 
putea apropia de el. Omorise multă lume și împă- 
ratul tot chema mereu alţi oameni să prindă calul. 
Aşa îi venise rîndul şi moșneagului. Cînd vine acasă, 
de la vînătoare, îi zice bătrinul : 

— Dragul tatii, Văr-Viteaz, tare bine-mi pare că 
ai venit mai repede acasă şi te-am văzut, că dum- 
neata eşti ca și feciorul meu. Uite, eu trebuie să 

plec la împărat, c-am primit carte de la curte, şi 
am să mor pe acolo, n-am să mă mai întorc. 

— Stai, tată, că mă duc eu să prind calul lui 
Văr-Viteaz. El nu le spusese cine este. 

— Nu se poate, dragul tatii. Cum să te duci 
dumneata, să te omoare? Eşti tînăr și trebuie să 
trăieşti. Mă duc eu, că sînt bătrîn şi mi-am trăit 
traiul, mi-am mîncat mălaiul. x 

— Nu, tată, mă duc eu. Stai, dumneata, acasă 
liniștit, 

S-au rugat moşnegii, a plins baba, nimic. N-au 
avut încotro, a scos baba din ladă haine împărăteşti, 
s-a îmbrăcat Văr-Viteaz şi s-a dus la împărăție. 

— Bună ziua, înălțate împărate ! 

— Mulţumesc dumitale, fecior de împărat ! 

— Eu sînt băiatul moșnegilor la care le-ai trimis 
carte. Am venit în locul tatei, că el îi bătrîn. Eu 
îţi prind calul lui Văr-Viteaz, pe arap ţi-l tai cu un 
paloş de lemn şi iei dumneata pe Ileana Cosînzeana. 
Dar pînă la ora douăsprezece trebuie să fie gata 
paloşul. 

S-a dus Văr-Viteaz la calul lui. Calul rămăsese cu 
şaua pe dinsul şi închingat. Crescuse carnea pe dea- 
supra chingii de atîta vreme. Cînd l-a văzut calul, 
l-a cunoscut şi a îngenuncheat înaintea lui. El a 
tăiat chinga, i-a scos şaua şi s-a dus cu el la împărat. 

— Uite, împărate, am prins câlul. Împăratul nu 
ştia că el e Văr-Viteaz, nu-l cunoscuse. E cam mult 

pină la ora douăsprezece. Spune să-mi facă paloșul 
mai repede, să fac ce-oi face, că trebuie să plec. 

Dă poruncă împăratul şi-i găteşte paloşul. Pleacă 
Văr-Viteaz la curţile arapului. 

Acolo se aflase că s-a găsit un voinic care a prins 
calul lui Văr-Viteaz şi care venea acum să se lupte 
cu arapul. A 

— Uite ce este, cumnate, zice Ileana Cosînzeana, 
eu mai bine mă omor decît să mă ieie împăratul 
de nevastă. Dacă voinicul vine aici, are să te taie, 
'ă el e mai puternic decît Văr-Viteaz. 

— Stai, cumnată, c-om trăi şi-om vedea. 

Arapul stătea cu spatele spre uşă şi n-a văzut 
cînd a intrat Văr-Viteaz. 

— Bună ziua, frate arape, și să trăiești nevastă 
dragă ! 

Arapul s-a întors cu paloșul în mină şi nu l-a 
cunoscut pe Văr-Viteaz. Cînd a vrut să dea în Văr- 
Viteaz, i-a sărit paloșul din mînă. Abia atunci l-a 
cunoscut. 

— Ehei, frate, unde-ai fost ? 

-— Frate, nu mă întreba. Du-te dumneata şi fă 
ce ştii cu moşu-meu. 

A plecat arapul, l-a luat pe împărat și l-a tăiat 
cite o bucăţică, cîte o bucăţică. Cînd a ajuns cu e! 
la Văr-Viteaz îl isprăvise de tăiat. 

— Acum, frate, zice Văr-Viteaz, mă duc să-mi 
aduc și eu pe tata și pe mama. A luat trăsura cu 

cai, s-a dus în pădure, unde stătuse el, i-a luat pe 
moșnegi şi i-a pus în curţile împărătești în locul lui 
moșu-său. 

A făcut Văr-Viteaz o petrecere mare şi-au mîncat 
şi-au băut și poate petrec şi în ziua de astăzi. 

De unde-am auzit-o, am povestit-o. 


Repovestire de 
LIGIA BIRGU-GEORGESCU 


k å 
POVESTE POPULARĂ ROMÂNEASCĂ 


Povestea cu taurul Bornea 


A FOST ODATĂ un împărat care avea un singur 
băiat şi pe băiatul ăsta în chema Ionică. Într-o zi 
moare împărăteasa. O plînge împăratul o vreme și 
pe urmă se însoară a doua oară. Împărăteasa de a 
doua avea și ea o fată și voia să-i rămînă ei îm- 
părăţia. Face ea ce face şi în fiecare zi îi tot spunea 
împăratului cîte ceva : ba că Ionică n-o ascultă, ba 
că e un rău şi pleacă de acasă, mă rog, ce vrei și 
ce nu vrei. 

Bietul împărat, ca să aibă odată liniște în casă 
şi-a trimis băiatul la cireada cu vaci, să le păzească. 
I-a dat şi lui un vițel și i-a spus : 

— Asta-i al tău. 

Pe vițel îl chema Bornea. 

În fiecare zi, fata împărătesei îi ducea băiatului 
de mîncare la cireadă. Dar ce fel de mîncare ? Ceapă 
cu mămăligă. 

Vede într-o zi tăurașul pe băiat cum minca mîn- 
carea ceea și-i zice : d 

— Măi Ionică, nu minca, măi, ceapă cu mămă- 
ligă. Pune ceapa în pădureţul ăsta, că aşa ai să te 
usuci ca el, şi dă-mi mămăliga s-o mănînc eu. Tu 
descuie cornul meu cel drept, că găseşti mincare 
acolo. Cînd a descuiat cornul cel drept erau douăzeci 
şi patru de feluri de bucate, nici reci, nici ealde, 
numai bune de mîncat. A mîncat băiatul şi-a plecat 
Bornea la vite să le păzească. Băiatul stătea şi cînta 
din fluier. 

Cînd se duce fata împărătesei acasă o întreabă 
maică-sa : 

— Ei, fată, cum arată băiatul cela ? 

- Mamă, tare-i frumos și gras. Poţi să-i tai fața 
cu un fir de păr. 
o — Să iei seama că nu mănîncă el mămăligă cu 
ceapă, dacă-i așa de gras. Să te ascunzi pe-acolo și 
să vezi ce mîncare mănîncă el. 

Aşa a făcut fata. După ce i-a dat mîncare băia- 
tului, s-a ascuns după o tulă și a aşteptat. Vede 
cum vine Bornea tăuraşul, cum băiatul îi dă lui mă- 
măliga s-o măniînce, cum pune ceapa într-o scor- 
bură şi cum mănîncă din mîncărurile pe care le 
scoate din cornul taurului. Se duce fata la maică-sa. 

— Ei, mamă, ce mîncăruri mănîncă Ionică din 
cornul lui Bornea, nu mîncăm noi. 

Şi-i povesteşte tot ce văzuse. Cînd aude maștera, 
să moară de ciudă. Cum să facă să-l piardă pe taur ? 

Se preface bolnavă de moarte şi-i spune împăra- 
tului : 

— Mor şi pier, mor şi pier, c-am visat că trebuie 
să mănînc din carnea taurului lui Ionică. Dacă nu 
mănînc, mor. Să-l tai numaidecit ! 

— Cum să-l tai, femeie, că atita i-am dat și lui. 

— Să-l tai, că de nu, mor. 

Taurul era tare, nu se putea apropia nimeni de el. 
Ce să facă împăratul? A strîns lume, armată, ca 
să-l poată doboriî. Dar Bornea era năzdrăvan și știa 
tot ce se întîmplă. Îi spune băiatului : 

— Ionică, să bagi de seamă că taică-tău vine cu 
lume multă, cu o armată întreagă ca să mă prindă, 
că aşa vrea maică-ta vitregă. Pe mine nu mă poate 
prinde nimeni. Tu să te duci la împărat şi să-i 
spui : „Bine, tată, atita mi-ai dat: un taur, şi vrei 
să-l tai şi să-l măniînci? Dacă aşa vrei dumneata, 
am să ţi-l prind să ţi-l aduc.“ Pe urmă să-mi pui 
eureluşa asta în cap și să mă duci la curtea împă- 
rătească : „Uite, tată, l-am prins, taie-l“. Eu am să 
mă reped cu coarnele s-o sparg pe maică-ta vitregă. 
Taică-tău are să fugă în casă să-și ia pușca să mă 


“împuște. Tu să te ţii bine atunci, că eu te jau pe 


coarne și zbor eu tine. 

Așa a fost cum a zis Bornea. A venit armată 
multă, lume din toate părţile să-l prindă pe taur. 
Care cum se apropia nu se mai întorcea yiu. . 

S-a dus băiatul la curtea împărătească, așa cum 
i-a zis taurul, și i-a spus lui taică-său : 

— Bine, tată, atita mi-ai dat şi mie: pe taurul 
Bornea şi vrei să mi-l tai şi pe el? Ți-l prind eu 
şi ţi-l aduc, ca să nu mai moară atîta lume, 

A pus Ionică curelușa în capul taurului şi l-a 
dus lui taică-său. Cînd a ajuns acolo, împăratul și 
maștera erau pe cerdac și se uitau la taur. Ta- 
urul s-a repezit ca fulgerul la împărăteasă să o 
îimpungă. Fuga împăratul în casă după pușcă. Taurul 
atita a așteptat. L-a luat pe Ionică pe sus și a zbu- 
rat cu el. Au rămas împăratul și împărăteasa ui- 
tindu-şe după ei. N-a mai putut împăratul să facă 
nimic. Au zburat ei, au zburat, departe de- curtea 
împărătească și pînă.la urmă s-a lăsat iar pe pă- 
mint taurul Bornea, Și unde s-a lăsat ? Într-o luncă 
„mindră şi frumoasă... 


Unde câine nu lătra, 
Lup nu urla, 
_ Cocoş nu cînta, 
Iarba se-mpletea în șase 
Și apa mergea singură în vase. 


S-au lăsat acolo şi-i zice taurul Bornea băiatului : 
— Stai aicea, Ionică, că eu mă duc să pasc. Cînd 
ţi-o fi foame, vin eu să mănînci. A plecat boul. Cînd 
era vremea mesei venea la Ionică. Băiatul descuia 

cornul şi scotea de fiecare dată douăzeci şi patru 
de feluri de miîncări, nici reci, nici calde, numai 
bune de mîncat. Minca şi încuia cornul la loc și 
boul pleca iar. 

„Iaca într-o zi vine la băiat un bou mare, gras, 
frumos, înalt, mâi puternic decît boul băiatului ` 
şi-i zice : 

— Măi Ionică, ce-a căutat boul Bornea pe locu- 
rile astea, de ne tulbură apele și ne încilceşte ier- 
burile ? Să-i spui să se pregătească miine la două- 
sprezece, că vin să mă bat cu el. , 

La vremea mesii, vine taurul Bornea la băiat. 
Ionică mînca și plingea : 

— De ce plingi, stăpîne ? 

— Cum să nu pling, boule, uite a venit un bou 
mai puternic decit tine şi mi-a zis că miine să vă 
bateţi amindoi pentru că le tulburi apele și le în- 
cîlceşti ierburile. 

— Să nu bagi seamă, Ionică, îl domolesc eu. Tu 
să ai grijă numai să-i jupuiești pielea, ca s-o avem 
de așternut cînd ne culcăm. 

La ora douăsprezece venea boul mugind, de gin- 
deai că se crapă pămîntul. Cînd l-a luat Bornea în 
coarne și l-a trîntit de pămînt, praful s-a ales 
de el. I-a jupuit băiatul pielea şi aveau acum aşter- 
nut pentru dormit. 

A doua zi, vine alt bou, mai mare, mai voinic, 
mai gras. Tot la fel: 

— Măi Ionică, măi, ce-a căutat boul Bornea de 
ne tulbură apele şi ne încilceşte ierburile? Miine 
ia douăsprezece să se apuce la bătaie cu mine. 

Cind a venit boul seara, iar plingea Ionică şi 
minca. f 

— Ce ai, stăpîne, de ce plingi ? 

— Cum să nu pling, Borneo, că iar a venit un 
bou mai mare și mai tare decît cel de ieri și a zis 
că să te baţi cu el. 

— Nu plinge, Ionică, îl bat și pe ăsta. Să-i ju- 
puieşti şi lui pielea, s-avem de învelit, Vine boul 
cela după cum a fost înțelegerea şi se iau la bătaie. 
L-a omorît Bornea şi pe-al doilea. L-a jupuit băia- 
tul şi pe ăsta și-a plecat boul iar la păscut. Iacă a 
treia zi vine o vacă slabă, slabă, plină de paie, de 
giod, vai de capul ei ! 

— Măi Ionică, ce-a căutat boul Bornea de-mi 
„tulbură apele și-mi încilcește ierburile ? Să-i spui că 
numai pînă miine la douăsprezece i-a fost. Miine 
voi să mă lupt cu el. Băiatul a prins a ride. 

— Tocmai tu te-ai găsit să te lupţi cu el, așa 
prăpădită și slabă cum ești! Vai de capul tău Í 

Cînd a venit seara boul Bornea, Ionică mînca 
şi ridea, 

— Uite, boule, a venit o vacă slabă, prăpădită, 
murdară și-a zis că se bate mîine cu tine. 

—— Ei, stăpine, asta mă dovedește, așa slabă cum 

ste. La ea trebuia să plîngi și la ceilalți să rîzi. 

Ascultă aici ce-ţi spun: După ce mor tu să-mi iei 
coarnele. Cornul drept să-l ui pentru mîncare, iar 
în cornul stîng să nu umbli pină nu-ţi faci graj- 
duri, curți, acareturi. Să mă tai și să-mi scoţi inima, 
maiul cel negru şi cel alb şi să le măniînci. Să mä- 
nînci şi tu carne din boul tău. 

Vine vaca cea slabă și se: porneşte la luptă cu 
boul lui Ionică. Se bat şi se bat și pînă la urmă îl 
omoară vaca pe Bornea. Băiatul a rămas singur 
plingînd. Ce să facă bietul de el? I-a luat coarnele, 
l-a tăiat şi i-a scos inima, maiul cel negru și cel 
alb, așa cum i-a zis boul. 

„Măi, Bornea a zis să mănînc carne din el. Tre- 
buie să-l ascult.“ Pune inima şi-o frige. Cînd să ducă 
la gură să măniînce, a început a plinge. Cum să mă~ 
nînce el carne din boul lui ? Zyirle inima jos. Cind 
a zvîrlit-o jos, s-a prefăcut într-un cîine mare, vinăt, 
ciobănesc, care se ţine după el. Se miră „băiatul, 

— Măi, ce-o mai fi şi asta? - 

Merge el ce merge şi iar se gîndeşte: „Măi, haj 
să frig maiul cel negru să»văd oi putea mînca din el 2% 

Se-așază jos, face un foc zdravăn și frige maiul 
‘cel negru. Cînd să-l ducă şi pe ăsta la gură, iar l-a 
pornit plinsul. Îl azvîrle şi pe ăsta jos și se preface 
într-un câine negru. 

— Măi, asta-i altă minune ! Pleacă, mai departe. 
Acum avea doi cîini. lar mai merge el o bucată de 

drum şi se gîndeşte din nou : „Trebuie să frig maiul 
cel alb și să mănînc din el. Așa a zis Bornea, așa 
` trebuie să fac.“ = 

Stringe el lemne și face iar un foc bun. Pune 
maiul cel alb, îl frige şi încearcă să-l mănînce. N-a 
putut nici -din ăsta. Iar l-a apucat plinsul. Îl zvîrle 
şi pe ăsta de pămînt și.se preface într-un cîine alb. 
Avea Ionică acum trei cîini ca trei haiduci. Pleacă 
mai departe, hai-hai, hai-hai, hai-hai, ajunge acasă 
la taică-său. Dar taică-său murise şi rămăsese nu- 
mai mama vitregă cu fiică-sa. Cînd l-a văzut maş- 
tera, s-a înnegrit de supărare şi nu făcea altceva 
decit se gindea cum să-l omoare. 

El se ducea ziua la vînătoare şi seara se întorcea 
acasă. Ciinii nu se despărțeau niciodată de el. Vezi 
că ei ştiau ce vrea împărăteasa, erau năzdrăvani. 
Cind ajungeau acasă de la vînătoare, cîinele cel 
vinăt se băga sub masă, celălalt negru în mijloc și 
cel alb la uşă. Aşa îl păzeau în fiecare zi. Ce spune 
într-o zi cîinele cel vinăt ? 

— Măi, stăpine Ionică, să bagi de seamă că mai- 
că-ta a făcut un foc straşnic la cuptor şi vrea să 
te omoare. Cind ţi-a zice să mai pui un lemn pe 
foc, să știi că ea vrea să te împingă înăuntru. Să 
nu-ţi fie frică, Eu am să mă bag în apă și am să vin 
în casă așă plin de glod, și-am s-o bag pe dinsa în 
cuptor. Cum a zis cîinele așa a fost. Vine băiatul 
acasă, găsește un foc în cuptor de sta să crape. 

— Ce faci, mamă, cu locul ăsta ? 

— Ce să fac, Ionică, ia vreau să coc niște piine. 

— Bine, mamă. 

Intră băiatul în casă cu ciinii după el. Cîinele 
„cel vinăt, așa cum spusese, era tot ud, plin de glod, 
© vaide lume! 

— Ei, dragul mamii, dă-l afară, nu vezi că-i tot 
plin de apă şi de murdărie ! 

— Lasă-l, mamă. s ; 

Cum stăteau ei la masă, zice împărăteasa : 

— Ai, dragul mamii Ionică, nu vrei să mai pui 
un lemn pe foc, la cuptor ? 
j — Pun, mamă, 
„S-a repezit cîinele cel vînăt, a luat-o pe împără- 
teasă și a băgat-o drept în fundul cuptorului. A 
"ieşit repede cîinele afară și-a astupat cuptorul. Vezi 
d că el era ud și de el nu s-a prins focul. A ars maș- 
“tera de s-a făcut scrum și-a scăpat Ionică de ea. 
T Tar s-a dus la vinătoare în pădure, Ce-i vine în 
gînd? „Măi, ce-ar fi să descui și cornul stîng să văd 
„ce-o fi acolo ? Descuie el cornul şi ies din corn o 
3 puzderie de vaci, boi, cai, oi, mă rog, toate animalele 
“pămîntului erau acolo. Nu mai putea să le mai bage 
la loc. Care de care se duceau unde vedeau cu ochii. 
să facă el? S-a așezat pe-un ciot şi-a început 
înge. Iese un moșneag : 

— Măi Ionică, măi, ce plingi tu aici ? 

— Cum n-oi plînge, moșule ? Iaca ce-am făcut. 
Şi-i spune toată povestea. 

„— Ionică, dacă tu-mi dai dragul tău, eu ţi 
lcebag la loc în corn. 

Se gîndeşte el: „Ce-o fi aceea dragul meu ? Bine 
că nu-mi cere altceva. Dacă vrea el asta, îi dau că 
tot nu știu ce e, Îi spune moșneagului : 

— "Ţi-l dau, moșule. 

Scoate moșneagul ur bici și cînd a plesnit cu 
el în două părţi toate animalele au intrat în corn. 
A încuiat cornul şi i l-a dat băiatului. 

Mai trece vreme, se însoară Ionică şi-i naște ne- 
vasta uñ băiat. A făcut Ionică o petrecere mare cu 
mîncare şi băutură şi s-au veselit trei zile şi trei 
nopți. Cînd s-a terminat petrecerea a rămas o sin- 
gură piine netăiată pe masă. În puterea nopții se 
aude la uşă strigînd : 

— Ionică, am venit să-mi dai juruita, să-mi dai 
pe dragul tău. Acum și-a dat seama Ionică ce făgă- 
duise el, N-a mai avut timp să vorbească că piinea 
de pe masă a început : 

— Mai rabdă puţintei, că eu cura rabd ? Mă iau 
şi mă taie cu niște fiare și rabd. Mă bagă în alte 
fiare și mă zdrobesc şi rabd. Rabdă și tu. Mă pun 
pe nişte pietre și mă sfarmă și rabd. Mă pun în co- 
vată şi mă plesnesc pînă nu mai pot și rabd. Rabdă 
şi tu. N-ajunge numai asta. Mă bai cu palmele și 

mă bagă în cuptor caii crap de căldură Pe cum 
ai să crapi și tu acum. 

Cind a zis pîinea aşa ceva, o dată s-a anus un 
"pocnet mare. Pocnise urgia de zmeu, că zmeu era 
moșul și Ionică a rămas cu băiatul pînă în ziua 
de astăzi, iar pîinca tot acolo-i pe masă. 

De unde-am auzit-o, am povestit-o. 4 


Repoveslire de 
LIGIA BIRGU-GEHORGESCU 


POVESTE POPULARĂ ROMÂNEASCĂ 


Povestea cu măr moramăr 
şi păsărica a ciută 


A FOST ODATĂ un împărat şi avea trei feciori, 
De la o vreme împăratul a început să nu mai vadă 
bine. Azi așa, miine așa, pînă cînd a rămas orb de 
tot. Într-o noapte visează împăratul că de s-ar găsi 
cineva să-i aducă măr moramăr și păsărica a ciută, 
lui i-ar veni vederile, ar vedea din nou, | 

„Îi cheamă atunci împăratul pe cei trei feciori şi 
le spune : . 

— Măi băieţi, care dintre voi vă cutezaţi să vă 
duceţi să-mi aduceţi păsărica a. ciută şi măr mo- 
ramăr ? 

Cel mai mare zice : 

— Tată, mă duc eu şi nu m-oi întoarce pină nu 
găsesc măr moramăr și păsărica a ciută. 

Se duce băiatul la grajd şi ia cel mai bun cal, 
își ia bani de cheltuială şi haine de primeneală şi 
pleacă. Nu merge el mult şi se întilnește cu o babă : 

— Bună cale, crăişorule ! 

— Mulţumesc dumitale, mătuşă ! 

iau o bucată de piine ? 

— Lasă-mă în pace, babo; Dacă în drumul la 
care am plecat eu, am să dau la toţi moşnegii și 
toate babele pe care le-oi întilni, nu-mi ajung banii 
nici pentru asta, dar să mai am și de cheltuială? 
Zice baba atunci : 

— Are'să-ţi pară rău, crăişorule ! 

© Merge fiul de împărat mai deparie pină ajunge 
la o apă. Peste apă o punte îngustă. Încearcă să 
reacă pe punte, nu poate. Descalecă el și păşește 


tească, şi el cade în apă. Îl ia apa şi-l duce de cea- 
laltă parte a punţii, unde era moșia vulpii. Cine se 
încumeta să ajungă pînă acolo, îl prefăcea vulpea 
in stilp-de piatră. Așa că feciorul de împărat cum 
a ajuns de cealaltă parte a apei l-a și prefăcut vulpea 
ntr-un stilp de piatră şi l-a pus la poartă. Așteaptă 
mpăratul să-i vină feciorul, cum să mai vină cind 
e] era acum stîlp de piatră la poarta vulpii ? 

„Zice atunci feciorul mijlociu : 


ur bani de gin şi haine de primeneală şi 
a dus. Se întilnește și el cu baba. 
_— Bună calea, crăişorule ! 

= — Crăişorule, nu-mi dai şi mie cinci bani să-mi 


doi pași pe punte. Îndată începe puntea să se învir- . 


— Mulţumesc dumitale, mătuşă. 

— Miluiește-mă şi pe mine cu cinci bani. 

— Fugi de aici, babo, Dacă în drumul la care 
am plecat cu, aș milui toţi moșnegii şi tvaio babele, 
nu-mi ajung banii nici de milostenie, dar să mai 
am și de cheltuială ! 

— Are să-ţi pară rău, crăişorule ! 

Pleacă şi el mai departe. Ajunge la apă. Apa 
mare. Dă să treacă pe punte, nu poale, puntea în- 
gustă. Descalecă și face doi pași pe punte. Iar începe 
puntea să se învirtească, să se învirtească pină se 
duce şi el în apă. Ajunge la moșia vulpii. Îl preface 
şi pe el în stilp de piatră și-l pune de cealaltă parte 
a porţii. Acum erau doi stilpi la poartă. A rămas cel 
mai “mic. Ce să facă el? Îşi ia rămas bun de la 
taică-său și pleacă să găsească pe măr moramăr, 
păsărica a ciută şi pe fraţii lui. Mergea și plingea, 
gîndindu-se la frați și la taică-său. Jaca la jumătatea 
drumului dă şi el de babă. 

— “Bună ziua, crăişorule. ZA 

— Mulţumesc dumitale, mătușă. 

—- Crăişorule, nu mă miluiești și pe mine eu 
cinci bani ? 

— Ba cum să nu, mătușă. Scoate băiatul, îi dă 
bani, îi dă şi demîncare. Îl întreabă baba : 

— Crăişorule, de ce plingeai ? 

— Cum să nu pling, mătușă, dacă eu trebuie să-i 
duc tatii măr moramăr și păsărica a ciută şi nu 

ştiu unde se află și frații mei au plecat tot după 
astea şi nu s-au mai întors ? 

— Pentru că tu ai fost aşa de bun şi m-ai ajutat, 
am să te ajut şi eu pe tine. Ia cîrja şi acul care ţi 
le dau eu. Ai să ajungi la o apă mare cu o punte 
îngustă. Zvirli întîi cîrja, că apa se îngustează, pe 
urmă zvirli acul şi se face pod. Numai așa ai să 
poţi trece pe cealaltă parte, altfel nu. 

Ia feciorul cîrja şi acul. Cînd a ajuns la apă, 
face cum l-a învăţat baba. Zvirle cîrja și cât ai clipi 
din ochi apa s-a și îngustat. Zvirle acul şi se face 
un pod mândru şi frumos. Trece de cealaltă parte. 
Cum a trecut podul, iacă vine vulpea, iese îna- 
intea lui. 

— Ai, crăişorule, pe mulţi am înșelat eu, dar tu 
mi-ai venit de hac. Pentru că ai fost așa de vrednic, 
merg și eu cu tine în tovărășic, că numai așa ai să 
poţi tu învinge. 

— Hai, dacă vrei. 

L-a luat vulpea și l-a dus, şi l-a dus pină au 


„ajuns la curtea unor zmei. Acolo era ce căuta bă- 


iatul : păsărica a ciută și măr moramăr. Vulpea ştia 


„ce vrea el. Dar măr moramăr era pe masă în cameră 


iată E 
e aa 


la zmei şi păsărica a ciută avea cuibul/ pe fîntîna 


de unde luau zmeii apă. 
— Stai aici, zice vulpea, că mă duc eu s-adorm 


zmeii. Înconjoară ea curtea de trei ori, adorm zmeii. 


Se întoarce la băiat şi-i spune : 

— Du-te şi te bagă încet în casă şi în camera a 
noua ai să găsești pe măr moramăr. la-l şi vină la 
fîntina unde e păsărica a ciută. la-o cu tot cu cuib. 
Să nu care cumva să uiţi şi să iei numai păsărica 
fără cuib sâu numai cuibul fără păsărică. Să le iei 
pe-amîndouă. Se duce băiatul, ia pe măr moramăr 
şi se întoarce la fintină. Cînd ajunge aici uită ce 
i-a spus vulpea. la numai păsărica a ciută. şi lasă 
cuibul. N-a făcut nici doi pași, că a şi început cuibul 
a piscui şi-a ţipa. S-au trezit toţi zmeii şi l-au prins 
pe băiat.. 

— Măi, fecior de împărat, de ce ai luat tu pe măr 
moramăr şi păsărica a ciută ? 

Le spune băiatul toată povestea cu taică-său, cum - 
a orbit și cum a visat că ar vedea din nou dacă i-ar , 
aduce cineva măr moramăr şi păsărica a ciută. 

Ca spun zmeii ? 

— Noi ţi le dăm pe amindouă, dacă ne aduci ca- 
dul cel cu douăzeci şi patru de picioare și douăspre- . 
zece capete, de la cei douăzeci şi patru de zmei. Dacă | 
ne aduci calul ăsta, îţi dăm şi măr moramăr și pă-. 
sărica a ciută. i 

Pleacă băiatul amărit. li iese vulpea în cale. 

— Ei, ce-ai făcut ? Așa-i că ai uitat să iei cuibul ? 

-= Aşa-i. 

— Hai acum pină la cei douăzeci și patru de 
zmei 

Ajung la curțile zmeilor, iar îl lasă vulpea mai 
departe și ea -se duce și înconjoară de trei ori curţile 
şi-i adoarme pe zmei. 

După ce i-a adormit vine la băiat şi-i zice : 

— Du-te la grajd şi cum deschizi ușa apucă 
repede calul de căpăstru, că el vine după tine ori- 
unde te duci. Dar vezi nu uita să iei şi friul de 

deasupra din cui. 
| Se duce băiatul, deschide uşa grajdului, ia calul 
de căpăstru cum l-a învăţat vulpea şi pleacă. A 
uitat friul în cui. N-a apucat să iasă bine pe ușă 
că a început friul să necheze de se cutremura pă- 
mâîntul. Sar zmeii din somn și-l prind : 

— Măi, cum de ai ajuns tu pînă aici şi de ce 
ne-ai luat calul ? La ce-ţi trebuie ţie ? 

Le spune băiatul şi lor toată povestea. 

— Măi băiete, îți dăm calul ăsta, dar numai dacă 
„ne aduci pe Ileana Cosînzeana. Pleacă băiatul mai 
amărit. Se întilneşte cu vulpea. 
| — lar n-ai făcut cum ţi-am spus, acum trebuie 
să mergem înainte s-o aducem pe Ileana Cosînzeana. 
" Vulpea știa unde are ea curţile. 

„Merg ei mai departe şi ajung la o apă mare, 
„care era hotarul între împărăţia llenii Cosînzenii 
şi cea a vulpii. Peste apă era o pădure mare şi în 
mijlocul éi o grădină frumoasă cu flori. Acolo, în 
jlocul grădinii, erau curţile Ilenii Cosînzenii. Apa 
© păzea un om voinic, lung, mare, și pădurea era 

plină de jivine. Îl lasă vulpea pe băiat de o parte 
a apei şi ea trece singură dincolo. Adoarme toată 
suflarea de pe moșia Ilenii Cosînzenii şi se întoarce 
la băiat. 

— Acum treci şi tu prin apă, dar nu care cumva 
să îaci vreun val că se trezeşte omul cel lung și te 
pierde. 'Trecînd băiatul cu calul prin apă, s-a fă- 
cut un val. S-a trezit omul cel lung şi-l prinde pe 
băiat, dar pe la spate vulpea îi trage două palme. 

— Stăi, că ăsta-i omul meu, ce pui tu mîna pe 
el? Pentru că ai avut această îndrăzneală ai să 
mergi cu noi să ne serveşti la tot ce-om avea ne- 
voie. N-a putut să facă nimic omul cel lung. A mers 
cu ei. Îi era frică să nu-l facă vulpea stîlp de piatră. 
Ajung la grădina cea cu flori. În mijlocul grădinii 
dormea Ileana Cosînzeana cu cele douăsprezece ziney 
ale ei. Îi spune vulpea băiatului : 

— Intră în grădină şi în mijloc doarme Ileana 
Cosînzeana și cele douăsprezece zîne. Te duci încet, 
o iei în braţe și pleci cu ea. Bagă de seamă că ea 
are sub cap două flori. Să nu le atingi, că ea se 
trezeşte. Băiatul cînd a ajuns şi a văzut-o cît e 
de frumoasă, a înmărmurit. N-a mai ştiut pe unde 
umblă, ce face, și-a atins florile. Se trezeşte Ileana 
Cosînzeana. 

— Ce vrei, Ioane? 

— Vreau să mergi cu mine. 

— Eu merg cu tine dacă-mi aduci o scrisoare 
de la fratele meu Măr Rotat de pe ceea lume. Amă- 
rît băiatul cum nu se mai putea ! Cum să ajungă el 
acolo ? Vulpea, cînd l-a văzut așa amărit, nu i-a 
mai zis nimic că de ce n-a ascultat-o sau altceva. “ 
I-a zis numai : 

— Lasă, crăişorule, că mergem noi şi-pe ceea 
lume. + 

Pleacă toţi trei. Ajung la un munte înalt. Acolo, 
în vîrful lui, trebuiau ei să se suie ca să poată ajunge 
pe ceea lume. O iau, haide-haide, haide-haide şi urcă 
pe munte. Pe unde treceau ei erau numai ulmi și 
tei. Vulpea îi spune omului cel lung : 

— Măi, tu să iei scoarţa de pe copacii ăștia şi 
să le cari cu tine la deal! Așa a făcut. De la o vreme 
omul cel lung n-a mai putut urca. Luneca la vale 
că era drept muntele. Iaca se vede un oraş. 

— Măi, îi zice vulpea, vezi oraşul cela ? 

s — Îl văd. 

— Te duci acolo la fierarul pămîntului şi-i spui 
că am zis eu să facă niște potcoave din tatăl oțelu- 
lui şi mama fierului, pentru tine și pentru cal. Cînd 
a păşit omul cel lung doi paşi, a şi ajuns în tîrg. S-a 
dus la fierarul pămîntului şi i-a făcut potcoave aşa 
cum a zis vulpea. A potcovit calul, s-a potcovit şi 
el şi-a mers mai departe. Cînd au ajuns în vîrful 
muntelui, au dat de o gaură care ducea pe ceea 
lume. S-au apucat și-au împletit o funie lungă din 

scoarţele de ulm şi de tei. S-a legat băiatul cu ea 
bine şi și-a dat drumul pe gaură în jos. 

Cînd se cobora, vulpea i-a spus : 

—" Încotro ai. ajtmge cu faţa, într-acolo să te 
duci. Așa a făcut băiatul, l 

Ajunge la: Măr Rotat acasă. Acolo era jale mare ! 
Măr Rotat murise. Îl aduseseră ciinii mort de la 
vihătoare. 

Intră el în casă şi întreabă : 

— Ce este, ce s-a întîmplat ? 

— Măr Rotat a murit. 

— Dar cum a murit, de ce a murit ? 

— Chemaţi ciinii și întrebaţi-i ! 

Cheamă feciorul de împărat ciinii şi-i întreabă : 

— Cum s-a întîmplat şi unde s-a întîmplat ? 

— Noi ne-am dus la vînătoare în Pădurea Neagră. 
Stăpînul nostru a prins un căprior. S-a dus şi a 
făcut un foc sub un paltin. După ce-o făcut focul, 
am auzit din vîrful paltinului pe cineva, văitîndu-se. 
Stăpînul nostru a zis : 

— Cine-i acolo în vîrful paltinului ? 

— lao babă slabă, năcăjită, plină de frig. 

— Dacă ţi-e frig, dă-te jos şi te încălzeşte. 

- - Nu mă dau că mă tem de cîini. 

— Nu te teme, că te apăr eu. 

— Eu tot mă tem, dar na-ţi trei fire de păr și 
dă-le pe cîini. 

Aşa a făcut. Şi ca a zis atunci : 

— Trei fire de, păr ale mele din cap să se facă 
trei lanţuri legate, ferecate. Atunci au zornăit lan- 
ţurile pe noi şi pe cal. S-a dat baba jos din paltin 
cu o qovată cu broaște şi le-a început a frige la foc. 
Dar tot punea broaștele pe carnea lui Măr Rotat - 
și-i zicea : 

— Măi, tu îi mînca broaștele și eu carnea. Măr 
Rotat s-a supărat şi-a plesnit-o cu carnea peste ochi. 
Atunci ea o dată a crescut lungă cît paltinul şi s-a 
lăsat peste stăpînul nostru, şi i-a scos inima şi, ochii. 
Aşa l-am adus acasă, 

— Ja să mergeţi şi cu mine acolo, să văd: eu 
ce-am să păţesc ? 

“Ia dus şi pe dinsul acolo. A vînat şi el un că- 
prior, a făcut foc sub paltin şi l-a pus să se frigă. 
A auzit și el văietîndu-se cineva în vîrful paltinului. 

— Cine-i acolo ? 

— Iao babă slabă, năcăşită şi plină de frig. 

— Dă-te jos și te încălzeşte. 

— Nu mă dau, că mă tem de cîini și de cal. 

— Nu te teme, că te apăr eu şi de cîini şi de cal. 

— Ba tot mă tem. Ţine trei fire de păr din cap 
şi dă pe ei. la băiatul firele de păr şi le dă pe foc. 
Ea zice din paltin : | 

— Trei fire de păr ale Epe să se facă trei lan- 
uri legate ferecate. 

De unde să se mai facă dacă arseseră ? Se dă 
baba jos fără frică tot cu o covată de broaște şi se 

așează să le frigă. Pune la fel broaștele pe carnea 
feciorului de împărat şi zice : 

. — Măi, tu îi minca broaștele şi eu carnea. O 
plesneşte şi feciorul de împărat cu carnea. peste 
gură. Se înalță baba şi vrea să se lase peste el să-i 
ia inima și ochii, dar feciorul scoate paloșul şi începe 
a tăia la ea, iar cîinii şi calul o trag și o rup. Ea se 
pornește pe ţipat : 

— Lăsaţi-mă, nu mă omoriţi. Vă dau tot ce vreți. 

— Să ne dai inima şi ochii lui Măr Rotat. 

— Vă dau. Suie-te în paltin, pe a treia creangă şi 
găseşti inima şi ochii. El a poruncit cîinilor şi calu- 
lui s-o ţină şi s-a urcat în paltin. 

Se suie în paltin, caută a treia creangă, nu gă- 
sește nimic. Se dă jos şi începe din neu să taie 
la babă. S i 

— Lăsaţi-mă, nu mă omoriţi. Suie-te în paltin 
şi caută la a şasea creangă și găsești inima și ochii 
lui Măr Rotat. 

Se suie din nou şi caută la a șasea creangă, nu 
găsește. Se dă jos mai supărat şi mai-mai s-o omoare. 

— Staţi, nu mă omoriţi! Suie-te în paltin și 
caută la a noua creangă, acolo ai să găsești o tur- 
turică. În turturica ceea sînt şi ochii lui Măr Rotat. 

Iar se urcă în paltin şi la a noua creangă găsește 
turturica. Cînd a vrut să zboare, el a zviîrlit eu pa- 
loșul și-a tăiat-o în două. Abia acum a găsit după 

cum i-a spus baba inima şi ochii lui Măr Rotat. 
I-a luat băiatul şi s-a dus la ea.. 

— Să-mi spui cum să fac să pun la loc inima 
şi ochii lui Măr Rotat, ca să-l not învia, că de nu, 
te omor. 

Zice baba : 

— Stropești inima cu apă vie şi o pui în pieptul 
voinicului. 

N — Dar cu ochii? 

— Faci la fel şi cu ochii. Îl speli bine cu apă 
moartă ca să se vindece și pe urmă cu apă vie şi 
el are să se scoale şi-ai să vorbești cu el. 

— Atita am vrut să ştiu. A tăiat-o bucățele şi 
cîinii au rupt-o toată şi au scăpat de babă. 

S-a dus băiatul acasă la Măr Rotat și-a făcut 
aşa cum. i-a spus baba. Cînd s-a urcat cu genunchii 
pe pieptul lui a ieşit puţin sînge. A pus repede inima 
pe sîngele cela şi inima s-a dus singură la loc. A 
făcut la fel şi cu ochii. Pe urmă l-a spălat cu apă 
moartă și cu apă vie şi l-a înviat. 

— Doamne, că mult am mai dormit ! 

— Ehei, dormeai tu pe veci, dacă nu eram eu. 

Au stat ei de vorbă, şi i-a spus el de ce l-a 
„trimis Ileana Cosînzeana. Îndată i-a făcut Măr Ro- 
“tat scrisoarea şi i-a spus : 

— Îţi dau şi scrisoarea și să-i spui că de nu 
merge cu tine, poate să nu se mai întilnească cu 
mine niciodată. 

Ta el scrisoarea de la Măr Rotat şi se întoarce 
la borta ceea pe unde venise. Deasupra borţii era 
omul cel lung şi vulpea. Scutură el de odgon să-) 
tragă afară, nu mișcă nimeni. Iar mai scutură, ni- 
mic. Ce se întîmplase ? De atita aşteptare, omul cel 
lung şi vulpea adormiseră. Ce să facă el şi cum să 
facă să iasă afară pe draga lume ? 

Se duce spre miazăzi, merge el cît merge și ajunge 
la o margine de iaz. Acolo era un copac mare, şi-n 
copacul acela un cuib al unei pajuri cu doi pui în el. 

Cînd l-au văzut puii că stă pe marginea iazului, 
s-au pornit să strige la el : 

— Fugi, om bun, de acolo, că vine balaurul să 
ne mănînce și te-o mînca şi pe tine dacă te găsește 
acolo. 

Ce zice feciorul de împărat ? 

— Dacă m-aţi sui şi pe mine acolo în cuibul 
vostru, nu v-ar mînca nici pe voi, nici pe mine. 

Se dă un pui jos, îl pune pe o aripă şi-l suie în 
cuib. După ce-l suie acolo-n cuib, întreabă băiatul 
pe pui: 

— Ce semne are balaurul cînd iese din iaz ? 

— Face iazul valuri, valuri, el seoate numai cîte 
un cap și se întinde pînă aici și ne mănîncă. 

N-a terminat puiul bine vorba, că a început iazul 
a vui şi a face valuri. Balaurul întinde un cap pînă 
la cuib, el, haști ! cu paloșul i-l taie. Întinde altul, 
la fel. Și tot aşa pînă i le-a tăiat pe toate. A tăiat 
feciorul de împărat douăsprezece capete și a făcut 
douăsprezece grămezi. Au scăpat puii. 

— Unde să te ascundem noi, acum ? zic ei. 

— De ce să mă ascundeţi ? 

— Păi cînd o veni mama te înghite de bucurie. 

— De ce să mă înghită? Eu cred c-am. făcut 
bine, n-am făcut rău 

— Da, ne-ai făcut un mare bine, dar mama de 
bucurie o să te înghită. 

Scoate un pui o pană dintr-o aripă, îl bagă pe 
fecior în cotor şi pune pana la loc. Vine pajura. De 
doisprezece ani scotea pui şi de doisprezece ani îi 
mînca balaurul. 4 

— Dragii mamei, puii mamei, cum de-aţi scăpat ? 
Cine mi-o făcut un bine aşa de mare ? 

— Un om. 

—. Încotro s-a dus ? 

— Spre răsărit. 

Pleacă pajura ca o vijelie spre răsărit. Nu-l gă- 
seşte. Vine înapoi. 

— Nu l-am găsit. Spuneţi-mi încotro s-a dus 
omul cela ? 

— Spre apus. 

Tar se duce pajura, iar nu găseşte nimic. Se în- 
toarce la pui. - 

— Spuneţi-mi încotro a apucat-o ? 
| — Spre miazăzi. 

Zboară pajura și spre miazăzi. Cînd s-a întors, 
era cam obosită. 

— Spuneţi-mi o dată unde să-l caut? Unde s-a 
dus ? 

— Spre miazănoapte. 

Cînd s-a întors nu mai putea. 

— Acu-s ostenită rău. è 

O întreabă puii : 

— Mamă, dacă l-ai vedea pe omul cela ce-ai 
face ? 

— Bine pentru bine i-aş face. El mi-a făcut mie 
bine, tot bine i-aș face și eu lui. 

-Ridică puiul aripa puţin şi numa ce-l zăreşte 
pajura. Cînd“ l-a zărit l-a şi înghiţit şi l-a scos 
afară mai mindru și mai voinic de cum era. 

— Ei, ce bine să-ţi fac eu pentru binele care 
mi l-ai făcut tu mie ? 

— Să mă scoţi pe draga lume. 

— Cam la.grea treabă m-ai pus, dar pentru că 
mi-ai scăpat puii, am s-o fac. Du-te în tîrg și cum- 
pără șapte vaci grase, șapte vase cu vin şi șapte 
căruţe cu piine. 

Se duce el în tîrg și cumpără cum i-a spus pa- 
jura : șapte vaci grase, șapte vase cu vin și șapte 

căruţe cu piine. Le 'aduce la cuib pe malul iazului. 
Le pune pajura toate în spate și pe el deasupra și 
pornește spre draga lume. Dar ce i-a spus ea fe- 
ciorului de împărat ? 
— Cind oi întoarce capul tu să-mi dai să mă- 
nine o vacă şi-o căruţă cu piine şi să beau un vas 
> cuvin. 

Așa a făcut. Cînd întorcea pajura capul, îi dă- 
dea o vacă, o căruţă cu pîine și un vas cu vin. 

Cînd aproape să iasă, se vedea soarele la amiezi, 
pajura se întorcea să-i mai dea să măniînce. a 

— Nu mai am. 

— Dă-mi ceva de mîncare, altfel te scap. 

Ce să facă, săracul ? A tăiat cu paloşul din talpă, 
de pe la subsuori şi i-a dat să mănînce. 

Au ajuns pe cealaltă lume. Pajura simţise că i-a 
dat altceva de mîncare și-l întreabă : 

— Ce mi-ai dat tu de mîncare, ultima oară ? 

— Păi am tăiat de aici și de aici. Îi arată el, 
erau răni. 

— Tu erai așa de dulce ? N-am ştiut că ești așa 
de dulce, că te mincam pînă aici. Dar dacă te-am 
adus pînă aici, tot eu să te lecuiesc. 

A suflat pajura pe rănile lui şi s-au închis. Și-au 
luat rămas bun şi s-au despărțit. 

Se uită feciorul de împărat împrejur, vede pe 

„omul cel lung şi pe vulpe dormind de se cutremura 
"pămîntul sub ei. Trage el de ei și-i scoală. 


` 


-19 


— Puteam să mor pe lumea cealaltă, că voi nu 
mă mai scoteaţi. i 

Atunci zice şi vulpea : 

— Şi eu cîte te-am învăţat şi ce-ai făcut cum 
ţi-am spus? Dar să mergem că tot cu mine ai să 
ai folos. 

Îl lasă pe omul cel lung la locul lui, la apa cea 
mare şi el cu vulpea se duc la Ileana 'Cosînzeana. 
Citeşte ea scrisoarea şi zice ; 

— Trebuie să merg cu tine, că nu pot să mă mai 
întilnese cu frate-men dacă nu merg, aşa-mi scrie 
în carte. 

Au plecat. 

«Cînd s-ajungă la cei douăzeci şi patru de zmei, 
care aveau calul cu douăzeci şi patru de picioare. 
şi douăsprezece capete, zice vulpea : 

— Ei, cum vrei tu acum, să ai şi calul și pe Ileana 
Cosînzeană, sau numai calul ? 

— Ba, zice băiatul, aş vrea şi una şi alta. 

- - Atunci am să mă fac o fată la fel de fru- 
moasă şi tu ai să mă dai pe mine la zmei, că scap 
eu de acolo. Aşa au făcut. 

S-a dat vulpea de trei ori peste cap şi s-a pre- 
făcut într-o fată frumoasă că nu mai știai câre-i ea 
şi care-i Ileana Cosînzeana. A luat-o feciorul de 
împărat şi-a dus-o la zmei. 

— Fi, ai adus-o ? 

— Am adus-o. 

— Hai să-ţi dăm și noi calul. 

I-a dat calul şi s-a dus băiatul unde o lăsase pe 
lleana cea adevărată. Vulpea a rămas la zmei. După 
un timp le zice : 

— Eu trebuie să ies afară, că așa-i obiceiul meu 
la vremea asta. Dar voi staţi aici. Dacă vă temeţi 
că fug, uite, eu mă leg la picior cu funia asta și voi 
ţineţi de capătul ei. | 

O cred zmeii. Cind s-a văzut vulpea afară, pe 
aici ţi-e drumul. I-ajunge din urmă pe Ileana Co- 
sînzeana și pe băiat. 

— Ei, acum cum vrei, fecior de împărat? Să 
rămii numai cu măr moramăr şi cu păsărica a ciută 
şi fără cal, sau și cu una și cu alta ? 

— Păi aș vrea şi cu una și cu alta. 

— Lasă că mă fac eu un cal la fel cu ăsta și mă 
dai pe mine la zmei. 

S-a dat vulpea de trei ori peste cap, s-a prefă- 
cut într-un cal la fel cu celălalt și a dus-o băiatul 
a zmei. 

— Al adus calul ? 
— L-am adus. 

— Hai să-ţi dăm şi noi pe măr moramăr şi pă- 
ărica a ciută. 
Le-a luat băiatul şi-a plecat. Pe vulpe o tau 
ii şi-o bagă în grajd cu ceilalți cai. Ce face ea ? 
„dă de trei ori peste cap și se preface din nou 

vulpe și începe să muște caii ceilalţi. Caii prind a 
necheza și-a dărîma prin grajd. 

Zice zmeul cel mai mare : 

— Ia du-te, măi, și vezi ce-i cu calul cela că-i 
muşcă pe toţi. î 

Se duce un zmeu. Cînd deschide uşa grajdului, 
vulpea ţișnește printre picioarele zmeului și du-te, 
băiete ! I-ajunge iar din urmă. í 

Băiatul avea acum pe Ileana Cosînzeana și calul 
și pe măr moramăr şi păsărica a ciută. Merg ei 
merg, pînă ajung acasă la vulpe. 

În dreptul porţii îi zice vulpea : 

— Ştii tu ce-s stilpii ăştia de piatră ? 

— Ba, nu ştiu. 

-— Ăştia-s fraţii tăi. Vrei să ţi-i fac oameni la 
loc şi să ţi-i trimit acasă la taică-tău sau să rămiîie 
la mine stîlpi de piatră ? 

— Fă-i cum au fost și trimite-i acasă. A suflat 
vulpea peste ei, i-a făcut oameni la loc şi i-a tri- 
mis acasă. Pe el şi pe Ileana Cosînzeana i-a ţinut 
vulpea trei zile la ea. După trei zile, înhamă la tră- 
sură calul cu care plecase de acasă şi calul cel cu 
douăsprezece capete, se urcă cu Ileana Cosînzeana în 
trăsură şi pleacă la împărăţia lui taică-său. Merg 
ei o bucată pînă ajung la o fîntînă care era chiar 
la marginea moșiei vulpii. S-au dat ei jos din tră- 
sură, au băut apă și i-a furat somnul. Fraţii lui 
îl aşteptau. Cum au văzut c-a adormit, l-au tăiat bu- 

căţi-bucăţele, i-au aruncat în îîntînă, au pus pă- 
mînt deasupra şi au astupat să nu se mai cunoască 
nimic. Au plecat. Au luat pe Ileana Cosînzeana, 
pe măr moramăr, păsărica a ciută şi calul cu două- 
zeci și patru de picioare și au plecat la împărăție. 
Pe drum i-au spus Ilenii : 

-+ — Dacă spui ceva din ce-ai văzut, să ştii că te 
tăiem cum l-am tăiat şi peel. ' 

N-a spus nimic, săraca ! Dar cînd au-ajuns ei la 
împărăție, măr moramăr nu`mai juca, păsărica nu 
mai cînta, şi împăratul nu și-a căpătat vederile. Ce 
s-a întîmplat cu cel mai mic? De la fîntîna unde 

l-au aruncat fraţii lui şi pînă la curtea vulpii a 
| început iarba să se usuce și, să se înroşească pămîn- 
tul. Vede vulpea că peste tot era cîmpul verde, nu- 
f mai spre fîntîna ceea era roşeat. S-a dus pînă la 
| fîntînă. De-acolo înainte era tot verde. 
i — Ei, aici Îi aici ! 
] S-a apucat vulpea şi-a săpat pînă a dat de el. 
= A strîns toate bucăţelele, le-a pus una lîngă alta, 
E l-a spălat cu apă moartă de s-a vindecat, pe urmă 
s cu apă vie şi l-a înviat. i 
| — Ai văzut ce ţi-au făcut fraţii tăi? Nu-i lăsai 
“mai bine stîlpi de piatră la poarta mea ? . 
Ce să mai zică băiatul ? I-a dat vulpea un paloş 
năzdrăvan şi i-a spus : 
— la paloșul ăsta, că numai cu el ai să poţi să 
dovedești pe frații tăi, altfel nu. 

Ja băiatul paloşul şi se duce. Ajunge la impără- 
ţia lui taică-său şi trage la un ţigan fierar. g 
— Bună ziua Í 

— Bună ziua ! 

— Uite, eu aş vrea să învăţ fierăria. S-ar putea 
să stau la dumneata şi să mă înveţi ? 

— Cum nu, stai şi te învăţ. 

Rămîne băiatul la fierar. La curtea împărătească 
era jale ca: de înmormîntare. leana Cosinzeana 
toată ziua plîngea, măr moramăr nu juca, păsărica 
nu cînta şi împăratul nu-şi căpătase vederile. 

Visează într-o noapte Ileana Cosînzeana că de 
s-ar afla cineva să-i facă o furcă cu fus de aur, cu 
caier de aur şi fusul să se sucească singur, caicrul 
să se toarcă singur s-ar mai înveseli şi ca şi măr 
moramăr cu păsărica a ciută. 

A doua zi dimineaţă îi spune împăratului. Cheamă 
împăratul toţi fierarii din împărățis. Nu se găseşte 
nici unul care să facă aşa ceva. Se duce şi tiganul 
la care era feciorul cel mic. Cînd se întoarce, îl în- 
treabă băiatul : 

— De ce v-a chemat împăratul ? 

— D-apoi de ce să mai ştii şi tu de ce m-a che- 

: mat ? 

—— Dar de ce să nu ştiu ? 

— Păi, iaca ne-a chemat să facem o furcă de 
aur, cu fusul de aur, cu caier de aur, fusul să se su- 
cească singur şi caierul să se toareă singur. 

— Am să încerc cu să văd n-oi putea face ? 

— Tu să faci ? Păi nici nů știi să îndoi un cui şi 
să faci așa ceva? Eu care sînt fierar de fac fierul 
viu şi nu mă încumet și ai să faci tu ? 

— Am să încerc. Dacă oi putea, oi face, dacă 
nu, nu., : i 

Se. scoală el noaptea, face un semn cu paloşul, 
care: i-l dăduse vulpea, şi face furca. Dimineaţa i-o 
dă ţiganului : 

— Du-te la curte şi-o du. 

Se duce ţiganul cu furca la curte. Cînd a văzut-o 
Ileana Cosînzeana, a prins a zîmbi oleacă, măr mo- 
ramăr s-a mişcat și el şi păsărica a ciută a dat din 
aripi. I-au dat bani ţiganului de nu-i putea duce. 
Bucuria lui ! 

În noaptea a doua, visează leana Cosînzeana 
că de s-ar găsi cineva să-i facă o vîrtelniţă de aur 
cu sculul de aur, vîrtelniţa să se învirtă singură 
și sculul să se depene singur, ea s-ar mai înveseli. ` 
_ îispune împăratului. Îl cheamă din nou pe ţigan. 
“ Acum știa că altul nu poate să facă. 

— Să-mi faci o vîrtelnită de aur cu sculul de 
aur, vîrtelnița să se învîrtească singură, sculul să 
se depene singur. 

— Am să fac. 

Se întoarce ţiganul acasă. Îl întreabă băiatul: 
— Ei, la ce te-a chemat ? 

— La ce să mă cheme? Să faci o virtelniţă de 
aur, cu sculul de aur, vîrtelniţa să se înviîrtească 
singură, sculul să se depene singur. 

— Am să-ţi fac, dacă oi putea, dacă nu, nu. 

— Ai să faci, că de nu te bat de te omor. 

Căpătase glas țiganul. 

„Se scoală el noaptea iar, face un semn cu palo- 
şul şi face și vîrtelniţa. I-o dă dimineaţa ţiganului 
şi-o duce la curte. Cînd o vede Ileana Cosînzeana, 
zîmbeşte mai tare, măr moramăr se mișcă mai mult 
ca prima dată, iar păsărica a ciută scutură bine din 
aripi. L-au încărcat cu bani pe ţigan, cît a putut el 
duce. 

A treia noapte, visează Ileana Cosînzeana că de 
s-ar găsi cineva să-i facă o cloşcă de aur cu puii de 
aur, clușca să cloncănească şi puii să piuie, ea s-ar 
înveseli de tot. 

Îl cheamă din nou împăratul pe ţigan. 

— Măi, să-mi faci o cloșcă de aur, cu puii de 
aur. Cloșca să ecloncănească și puii să piuie. 

— Fac, înălțate împărate, cum nu. 

Se duce ţiganul acasă şi-i spune băiatului : 

— Numaidecit să te apuci și să faci o cloșcă cu 
puii de aur, cloșca să cloncănească şi puii să piuie, 
că așa mi-a dat ordin împăratul. 

— Am să încerc, dacă oi putea am să fac, dacă 
nu, nu. 

— Ba ` să te apuci să faci numaidecit, că te bat 
de te omor. N-o să rămîn de ruşine în faţa împăra- 
tului. 

Se scoală noaptea băiatul, face semn au pa- 
loşul şi face cloşca. Dimineaţa tiganul îi zice : 

— Dă cloșca s-o duc la curte. 

—- Ba de data asta mă duc eu. 

— Cum să te duci tu aşa murdar de funingine 
şi neîmbrăcat ? 

— Uite așa, mă duc. 

Vrea tiganul să-i ia cloșca, dar cînd i-a dat bä- 
iatul o palmă s-a dus cela învirtindu-se,. Se duce el 
la împărăție. Cînd a intrat pe poartă, a început 
calul să necheze, măr moramăr să joace şi păsărica 
să cînte. Ileana Cosînzeana a ştiut atunci că a venit 
el și s-a înveselit de tot. Atunci şi împăratul a văzut 
ca pe vremea cînd era tînăr. Aşa s-a dovedit că el 
cîştigase tot ce aduseseră fraţii lui. Atunci i-a po- 
vestit el lui taică-său cum şi pe unde a fost și cum 
l-au tăiat fraţii. ; 

— Ce să fac cu ei, l-a întrebat împăratul, 
pentru ceea ce ţi-au făcut ? 

— Faci o singură cămașă şi ne băgăm toţi trei 
în ea. Fiecare își aruncă sulița lui în sus. Dacă eu 
oi fi vinovat, o să-mi cadă mie sulița în cap, dacă 
or fi ei, o să le cadă lor. Așa s-a făcut. I-a pus pe 

„toţi trei într-o singură cămașă și fiecare şi-a arun- 

cat sulița. A celui mai mic a căzut la picioarele lui, 
iar celelalte suliţi le-au căzut în cap şi i-au omorît 
pe amindoi. Atunci el a făcut o nuntă mare cu Ileana 
Cosiuzeana și dacă mai trăiește şi astăzi, apoi tre- 
buie să fie împărat în locul hui taică-său. 


„Repozeslire de 
LIGIA BIRGU-GEORGESCU 


POVESTE POPULARĂ ROMÂNEASCĂ 


Povestea cu un pescar 


A FOST ODATĂ un pescar care avea o singură 
fată. Ileana, aşa o chema pe fată. După o vreme îi 
"moare nevasta şi rămîne văduv. El pescuia cu lunile 
pe Siret, pe Dunăre, și trebuia să aibă cineva grijă 
acasă, de fată. Aşa că s-a însurat a doua oară. 
Femeia asta a lui avea şi ea o fată. Într-o zi îi 
spune mama vitregă, Ilenei : 

— Fată, să te duci la taică-tău să-mi aduci pește, 
că vreau să fac un borş şi să fac și prăjit. Auzi ? 

— Aud, mămucă. 

Pleacă fata. Cînd a ajuns la taică-său la pescărie 
vede că n-are nici un pește. 

— Tată, m-a trimis mama să-i dai pește. 

Taică-său aruncă o dată cu volocul şi prinde doi 
„peşti şi-o știucă. J-a luat fata în poală şi mergea pe 
malul Dunării. Ce-i zice unul din peşti ? 

— Fată-hăi, dă-mi drumul în apă, că oi face să 
rămînă numai pantofi de aur pe urma ta. 

i dă fata drumul în apă. Se duce peștele. Mai ? 

merge ca ce mai merge, iacă al doilea peşte : 


— Nenuţă, dă-mi și mie drumul în apă, nu mă `“ 
duce la maică-ta să mă măniînce, că ţi-oi face să-ţi 
curgă flori de aur din gură cînd vei ride: Dă-mă 
în apă. 

Îl aruncă fata şi pe al doilea în apă. Rămîne nu- 
mai știuca. Mai merge ea un timp, o aude şi pe 
știucă : 

— Fată, nu mă duce la maică-ta. Sint și slabă. 
Uită-te la mine-s numai os. Dă-mi și mie drumul 
în apă, că oi face cînd vei plînge să poată merge două- 
zeci şi patru de mori de apă. d 

I-a dat drumul şi -ştiucii în Dunăre. Se duce 
acasă. O ia maică-sa la bătaie că nu i-a adus peşte. 
Dar taică-său, pescarul, n-a mai stat să pescuiască, 
Şi-a luat căruţa și a pornit pe urmele fetei şi-a 
strîns din urma ei o căruţă plină de pantofi și flori 
de aur. Se vede că fata mai și rîsese pe drum şi 
rămăsese după ea nu numai pantofi, dar şi flori 
de aur. S-a dus pescarul la tîrg să le vîndă. Cînd 
ajunge acolo, iaca un fecior de împărat. Vede carul 
acela plin de pantofi şi flori de aur şi se miră : 

— Măi, de unde să aibă pescarul ăsta asemenea 
minuni ? Se ia călare după pescar şi hai, hai, hai, 
hai, ajunge acasă la pescar. Pescarul intră în curte, 
trage căruţa pe acolo undeva și se duce în casă, N-a- 
junge bine înăuntru și se aude de afară, feciorul 
de împărat : l 

— N-ai fi bun să-mi dai un cărbune, să-mi 
aprind o ţigară, să fumez şi eu ? 

— Ia vezi cine-i, fată ? zice pescarul fetei vitrege. 

--- D-apoi că de asta nu mai pot eu, răspunde 
fata, care era cam leneşă. 

— Lasă tată, că mă duc eu, spune fata pescarului. 

Ia un cărbune din vatră şi se duce repede afară. 
În. urma ei rămîneau numai pantofi de aur. Cînd 
o vede feciorul de împărat aşa frumoasă, nu mai 
stă pe gînduri. O ridică numaidecît subsoară, o pune 
pe cal şi du-te, băiete! Unde-a dus-o? A dus-o la 
el la curtea împărătească. El nu era însurat. A luat-o 
de soţie pe fata pescarului și trăiau acolo fericiţi. 

Dar mama vitregă murea acum de necaz că Ileana 
era împărăteasă și fata ei nu. Se gîndea zi şi noapte 
'cum să facă s-o piardă pe fată. 

Ce spune într-o zi, mașştera, fetei ei? 

— Fată, du-te lå soră-ta la curte. Ia boldul ăsta. 
Ia-o la plimbare prin grădină şi cînd veţi ajunge 
lîngă fintînă, cere-i să-ţi dea hainele ei să vezi şi 
tu cum îţi stă cu ele. Şi cînd s-o pleca peste mar- 
ginea fîntînii ca să se uite la tine, bagă-i boldul în 
păr şi fă-i vînt înăuntru. 

Se duce fata vitregă la curte. Ileana, cum era 
bună la suflet, se bucură că o vede. Merg ele prin 
grădină să se plimbe și zice fata maşterei : 

— Măi soră, cum mai trăieşti? Tare frumoasă 
eşti tu în hainele astea. Nu mi le dai şi miè să mă 
imbrac și să mă caut în fîntînă să văd, sînt tot aşa 
de frumoasă ? 

Își schimbă ele hainele şi se uită amîndouă în 
fîntină să vadă cum le stă cu hainele schimbate. 
Atunci repede sora vitregă îi pune boldul în păr. 
Cum i-a strîns părul, Ileana s-a şi prefăcut într-o 
rață de aur, care a zburat drept pe lacul de peşte 
al împăratului, soţul ei. A rămas împărăteasă cea- 
laltă. Cînd o vede împăratul îi zice : 

— Ce s-a întimplat, dragă soţie, de te-ai făcut 
așa de urîtă ? 

— Fi, nu stă omul frumos toată viața. Pînă acum 
am fost și frumoasă. 

— Ej, lasă, nu-i nimic, spune împăratul. 

De unde pînă unde, se duce o slugă a împăratului 
la fîntînă să ia apă. Lacul dulce era aproape de fin- 
tînă. Vede acolo pe lac o rață de aur, care strălucea 
de-ţi lua ochii. A stat.sluga și s-a uitat multă vreme 
la rață. Vitase de apă. Cînd se întoarce îl ia împă- 
ratul la zor : 

— Ce-ai stat, măi, atita de mult? De ce n-ai 
venit mai degrabă ? Oamenii au nevoie de apă și tu 
stai pe drumuri ? 

Gata, gata să-l bată împăratul. , 

— Doamne, înălțate împărate, este o rață de aur 
pe rîmnicul dumitale, una singură, dar strălucește 

de-ţi ia ochii. N-am mai văzut asemenea minune. 

— Măi, tu minţi. De unde să fie o rață de aur 
pe lac la mine ? 

— Hai şi te uită. 

Işi ia împăratul pușca şi se diee. Cînd ajung 
acolo, el întinde arma s-o împuște, dar rața s-a seu- 
fundat în apă şi n-a nimerit-o. A zburat apoi în 
niște ostroave, departe, și-a făcut un cuibăraş şi a 
ouat trei ouă. Stătea acolo și le clocea. Cînd mai 
erau cîteva zile pînă să ciocnească ouăle, ea n-a 
mai putut să mai stea de dorul împăratului şi-a 
zburat la lacul cu peşte. Din cele irei ouă, două au 
ciocnit şi-au ieşit doi băieţi cu viorile în mină, care 
cîntau cum nu s-a mai pomenit de frumos. Cînd 
eîntau de joc, jucau lemnele și pietrele, cînd cîntau 
de jale, plîngeau lemnele și pietrele. Băieţii jeşiseră 
gata îmbrăcaţi din ouă. A rămas un ouşor. Cel care 
nu icşise din ou, ce-a spus ? 

Jäi fraţilor, luaţi-mă şi pe mine în buzunar 
că mai am trei zile să mai stau și eu şi ies de-a bi- 
nelea. 

L-au luat băieţii şi-au plecat. Merg ei, merg şi cum 
s-a făcut, au ajuns la fîntîna de unde lua împăratul 
apă. Vine o slugă la apă. Cînd i-a auzit pe băieţi 
cîntînd, a uitat de apă, a uitat de toate. Se întoarce 
într-un tîrziu la curte. Împăratul era minios nevoie 
mare. 

— Măi, unde ai zăbovit așa ? D-apoi eu te trimit 
pe tine la apă şi tu stai o zi întreagă ? Ei, lasă, că-i 
arăt eu ţie acuș ! 

— înălțate împărate, zice sluga, lasă-mă să-ţi 
povestesc. Sînt niște băieţi la fîntînă, cînd cîntă de 
joc, joacă lemnele şi pietrele, iar cînd cîntă de jale, 
pling lemnele și pietrele. 

— Cum se poate așa ceva ? 

Se duce şi împăratul și se încredinţează. Gă- 
sește băieţii şi așa de dragi i-au căzut că i-a luat 
și i-a dus la curte. Acuma împăratul nu se mai ducea 
la vînătoare. Stătea toată ziua cu băieţii de-i cîntau. 
Noaptea ei aveau o cameră a lor acolo, la palat. Cel 
din ou le spune : N 

— Măi, fraţilor, să mă puneţi în vatra cu foc şi 
să mă tot întoarceţi, ca să ies și eu din ou. 

L-au pus fraţii în vatră și-l tet întorceau. Împă- 
răteasa a simțit că băieţii sînt ai soră-sii, pe care 
a vrut s-o omoare, şi şi-a pus în gînd să-i fiarbă. 
Noaptea pe la miezul nopţii s-a dus în camera băie- 
ţilor ca să-i taie cu paloșul. Cel din ou a strigat: 

— Sculaţi-vă, fraţilor, că s-a luminat de ziuă. 

Împărătesei i s-a făcut frică și a fugit. Au scăpat 
"copiii. Dimineaţa, împăratul i-a luat iar cu el să-i 
cînte şi nu s-a mai despărţit de ei toată ziua. Seara 
se duc la culcare în camera lor. Cel din vatră le 
spune iar : 

— Măi fraţilor, să mă întoarceţi, s-aveţi grijă 
de mine, că altfel mor aici în ou. Să nu mă lă- 
saţi așa. 

L-au întors băieţii. În puterea nopţii, iar vine 
împărăteasa ca să le taie capul. Iar strigă cel din ou : 

— Sculaţi-vă, măi, nu mai dormiţi atîta ! Scula- 
ți-vă, că-i ziuă. 

Iar a fugit împărăteasa şi nu i-a putut tăia ni nici 

în a doua seară. A treia zi, copiii erau osteniţi de-a- 
| tita cîntat şi cînd s-au dus seara la culcare, au uitat 
"să întoarcă oul în vatră. Cînd a venit împărăteasa 
"la miezul nopţii n-a mai avut cine să strige și le-a 
„tăiat capul la amîndoi. Se scoală împăratul, aş- 
teaptă să vină băieţii să-i cînte, pace ! Se duce la ei 
în cameră, îilgăseşte cu capetele tăiate. 
i ; — Cine i-a tăiat, cine i-a tăiat ? 
| A Nu s-a aflat. A plîns împăratul, că-i erau tare 
= dragi şi-a hotărît să-i ţină trei zile şi trei nopţi în- 

chişi în biserică şi pe urmă să-i înmormînteze. Ziua 
"şi noaptea stăteau străjeri şi-i păzeau și nimeni nu 

putea intra acolo, | 

Aude mama lor, rața, ce s-a întîmplat cu copiii 

à ei. Se duce acolo, face pliscul cheie, descuie ușa, 
„întră înăuntru la ei, se preface din nou în femeie 
și începe să-i plingă : ` 
à — Dragii mamei, băieții mamei, cum v-a tăiat duş- 
manca pe voi. Plîngea biata de ea de ți se rupea 

inima, mergeau douăzeci și patru de mori pe lacri- 
mile ci, şi pe unde mergea rămineau pantofi de aur. 
Dimineaţa se preface din nou în rață de aur, face plis- 
cul cheie, încuie la loc și zboară la rîmnicul împăratu- 
lui. A doua seară, tot aşa, iar vine, iar plinge şi dimi- 
neaţa se preface la loc în rață şi se duce pe lac. A 
treia seară vine din nou, face pliscul cheie, intră 
înăuntru, se preface în femeie cum a fost şi-şi plinge 
copiii. Cum stătea ea acolo şi plingea, iacă o şori- 
cioaică cu o buruiană în gură şi-un şoricel mort. 
Îi rupsese careva capul. Se uită Ileana şi vede cum 
şoricioaica îi pune capul la loc, îi dă cu buruiana 
ceea pe la git, pe la nas şi şoricelul învie. Chiţăie 
amîndoi și pleacă. Rămîne buruiana jos. Atunci 
pune și ea capurile băieţilor la loc, ia buruiana, dă 
pe la gitul fiecăruia şi capurile se prind, şi pe la 
nas şi învie copiii. Ce bucurie a mai fost acolo ! Cîn- 
tau băieţii cum nu mai cîntaseră niciodată pînă 
atunci, că acum cîntau pentru mama lor cea bună. 

Dimineaţa vine împăratul, descuie şi cînd fi gă- 
seşte pe toţi vii şi nevătămaţi, mai să moară de bu- 
eurie, Atunci Ileana i-a povestit ce i-a făcut sora ci 
vitregă și cum i-a tăiat şi-copiii. 

Împăratul s-a mîniat strașnic şi a dat poruncă 
s-o lege de coada unui cal, care nu văzuse soarele 
trei ani de zile, împreună cu un sac de nuci. Şi unde 

cădea nuca, cădea şi bucățica, unde a căzut sacul, 
a căzut și capul. 

El și-a luat nevasta şi copiii și-a făcut o petre- 
cere mare şi cîntă şi-n ziua de azi şi petrec acolo 
unde i-am lăsat, dacă vor mai fi trăind. 


Repovestire de 
LIGIA BIRGU-GEORGESCU 


POVESTE POPULARĂ ROMÂNEASCĂ 


Povestea cu șoarecele şi. ghinda 


ODATĂ, tare demult, într-o toamnă, un şoricel 
stătea sub un copac. Cum chițăia el şi tot fugea în- 
colo şi încoace, cade o ghindă de sus în cap. Ţiu! 
țiu ! Se pune şoricelul şi-o ia la fugă. 

Pe drum, cum fugea aşa speriat, se întilneşte cu 
răţoiul : i 

— Ce fugi, cumetre şoarece aşa ? 

— Cum n-oi fugi, cumetre răţoi, dacă vin năluci 
cu măciuci, dau în cap, după cap, curge sînge roşior, 
dă-l de rîpă de-un picior ! 

— Ce spui, cumetre, se sperie răţoiul. 

— Ce auzi. 

— Hai și eu, cumetre. 

— Hai, zice şoricelul. i 

Fugeau amîndoi de mîncau pămîntul. Iaca, nu 
se știe cum se întîlnesc cu cocoşul. 

— Ce fugiţi, cumetre, aşa ? 

— Cum n-om fugi, cumetre, dacă vin năluci cu 
măciuci, dau în cap după cap, curge singe roşior, 
dă-l de rîpă de-un picior. 

— Vai de mine, se sperie și cocoşul. Hai și eu, cu- 
metre. P 

— Hai. 

Fug acum toți trei de le şfiriiau călctiele. Se în- 
tilnesc cu oul. Tot la fel : 

— Ce fugiţi, cumetre, așa ? 

— Cumetre ou, cum n-om fugi, dacă vin năluci 
cu măciuci, dau în cap, după cap, curge singe ro- 
sior, dă-l de rîpă de-un picior., 

— Hai și eu, cumetre. 

— Hai. 

Pornesc și mai amarnic. Se rostogolea oul de zi- 
ceai că acum se termină cu el. Hop şi miţa : 

— Ce fugiţi, cumetre, așa de tare ? 

— Cum n-om fugi, cumătră, dacă vin năluci cu 
măciuci, dau în cap, după cap, curge sînge roșşior, 
 dă-l de rîpă de-un picior. 

Se înspăimîntă mâţa de i se ridică tot părul pe 
spate. : 

— Nu vorbi ! Hai şi eu, cumetre ! 

— Hai. i 

Pornesc toţi cinci. Care mai de care fugea mai 
tare, de nu-și mai zăreau picioarele. Le iese racul 
în cale. Ei 
/ — Ce-i, cumetre, ce fugiți așa ? Mase 

— Cum n-om îugi, cumetre, dacă vin năluci cu 
“ măciuci, dau în cap, după cap, curge singe roşior, 
„dă-l de rîpă de-un picior. 

— Hai şi eu, cumetre. 

— Hai. 

Cum fugeau așa ajung într-o pădure şi cum se 
înnoptase trag acolo la un bordei, unde au văzut 
ei lumina aprinsă. Bordeiul era gol. 

— Hai şi-om dormi aici, zice șoarecele. Poate 
nu ne-or ajunge nălucile. 

Miţa se culcă în cotruţă la sobă, şoarecele într-o 
bortă, cocoșul sus pe casă, răţoiul după ușă, racul 
în cofa cu apă şi oul în vatră. După ce se liniştesc 
ci, ce credeţi că se întîmplă? Căsuţa aceca era a 
unor lupi. Acolo veneau cu toţii și se împărțeau care 
unde să -se ducă după mîncare. Vin şi-n seara asta 
şi văd Jumina stinsă. 

— Măi, aici este careva. 

Se împart ei care- încotro, iar pe un lup chior îl 
lasă să mănînce pe cei din bordei. Intră lupul și 
se duce direct la vatră. Cînd a întins laba să apuce 
oul, oul a pocnit o dată de i-a plesnit şi celălalt ochi 
şi-a rămas lupul fără vedere. Fuga la cofa cu apă, 
să se spele, doar i-a mai trece durerea, dar racul 
l-a apucat cu ghearele de nas şi-a început să-l ţină 
zdravăn. Speriată de atita tărăboi, miţa-i sare 
lupului drept în spate şi începe să-l zgîrie şi să-l 
muşte. Șoarecele din gaură se porneşte pe strigat : 

— Ti, ţi, ţi, țineţi-l ! ŢI, ţi, ți, ţineţi-l ! 

Cocoșul ce spune de pe casă ? 

— Cucurigu ! Da-ţi, c-aş da şi eu şi n-am cu ce! 
Cucurigu ! Da-i, c-aș da şi eu și n-am cu ce! 

Iar răţoiul de după uşă îl sfătuie : 

— Ha! cu cîrligu ! Ha ! cu cîrligu ! 

Cînd a scăpat din cleștele racului și-a nimerit 
uşa, lupul nu mai știa pe ce lume este. S-a pus pe-o 
fugă, mai ceva decît cei de înainte, pînă s-a întilnit 
cu ceilalţi lupi. 

— Ce-i, măi, ce fugi aşa, ce-ai păţit? Unde ţi-i 

- și ochiul celălalt ? 
y — Vai de mine, fraţilor, în casa noastră sînt nişte 
 dihănii cum nu s-a mai pomenit. Unul m-a pocnit 
peste ochi de mi l-a crăpat, altul mi-a rupt nasul, 
unul m-a zgîriat şi alţii se pregăteau să mă omoare 
„cu cîrligul. Abia am scăpat. 

S-au pornit toţi lupii pe goană şi s-au tot dus, 
iar în casa lor mai stau şi astăzi şoricelul. cu răţo-- 
iul, cu ol, cu mîţa, cu cocoşul şi cw racul, dacă nu 
"i-o fi căzut iar şoricelului o ghindă în cap și-or fi 
fugit de-acolo de frica nălucilor. 


Repovestire de 
- LIGIA BIRGU-GEORGESCU 


POVESTE POPULARĂ ROMÂNEASCĂ 


Povestea cu Munţii Vineţi 


A FOST ODATĂ ca niciodată, că de n-ar fi fost 
nu s-ar fi povestit. A fost odată un împărat care 
avea unsprezece feciori. Cînd i-a venit ceasul morţii, 
i-a chemat pe toţi unsprezece şi le-a spus : ð 

— Măi băieţi, dragii tatei, după ce mor eu, puteţi 
merge în toți munţii să vînaţi, dar în Munţii Vineţi 
să nu vă duceţi, căci de dus vă duceţi, dar înapoi nu 
mai veniţi. A murit împăratul. Îl plîng ei, îl îngroapă, 
dar vorba ceea : morţii cu morţii şi vii cu vii. Ies 
din nou la vînătoare, Cum vînau ei așa, le zice cel 
mai mic, Ionică : w, 

— Măi fraţilor, ştiţi ce-a spus tata, că toți munții ` 
să-i vînăm, în Munţii Vineţi să nu ne ducem ? Măi, 
tata a fost singur şi-a venit, dar noi unsprezece nu 
ne-om întoarce ? Ia, hai să mergem în Munţii Vineţi, 
să vedem ce-o fi acolo? Se duc feciorii. Acolo era 
mulţime de vînat. Vînează ei zi de vară pînă seară 
şi înnoptează în pădure. Cînd s-au strîns la foc cu 
toţii, văd că cel mai mic nu era. Ce se întîmplase ? 
Cum fugea el după un iepure, alunecase și căzuse 

într-o rîpă. S-agaţă el cu mîinile de rădăcini, se 
prinde de una, de alta şi iese afară. Acum ce să 
facă ? Noapte, întuneric. Se urcă într-un copac, 
poate o zări pe undeva vreo locuinţă. Se uită în 
dreapta, în stinga, şi vede departe o zare de foc. 
Cînd ajunge acolo ce credeţi că găseşte ? Un om nu- 
mai cu o mînă, un picior şi cu un ochi, dar ochiul 
ăsta era cît un taler de mare și fruntea-i de șapte 
palme de lată. Stătea jos lingă foc și frigea un om 
să-l mănînce. Fraţii lui erau acolo toţi zece, legaţi 
de un copac cu un fir de păr. li legase pocitania asta. 

— Bună seara, zice băiatul. 

— Mulţumesc dumitale, flăcău de împărat. Spu- 
ne-mi, ştii povestea neauzită şi nevăzută, că de nu, 
uite ce te aşteaptă. 

— O ştiu. 

— Ei, atunci vină încoace lîngă mine să mi-o spui. 

— Apoi, împărate — că şi ăsta era un împărat 
„peste nişte dihănii ca el — cică ar fi fost nu de cînd 

poveştile, ci de cînd se potcovea ţînţarul cu nouă 
ocale de fier la un picior şi cu nouă ocale la alt 
picior şi zbura în înaltul cerului şi i se părea că tot 
e uşor. Pe vremea aceea, mama era fată mare şi 
tata flăcău. Am făcut eu ce-am făcut şi l-am dus 
pe tata să peţească pe mama. l-am înstărostit şi 
s-au luat amîndoi. Cînd aproape să mă nasc, mama 
a vrut să mănînce pui de graur în luna lui Faur. 
Cine-a mai văzut pui de graur în luna lui Faur ? Ce 

să fac? lau o barză cu coada de mălai şi mă sui 
într-o buștuihană mare unde-era un cuib de graur şi 
cîrîiau puii acolo. Bag mîna, nu încăpea, bag capul, 
capul încăpea. Cînd am băgat capul, am scăpat 
barza jos. M-am dat jos după barză. Cînd am ajuns 
jos, de nouă ori făcuse graurul cuib în coada berzei. 
Am pus puii în sîn şi i-am dus mamei. A venit vre- 
mea să mă nasc eu. Am luat-o pe mama și pe moaşă 
şi le-am urcat sus la torţile cerului. Acolo mamei 
îi venea frig la spate. Am luat două paie de secară 
şi am făcut un foc de se topeau torţile cerului. Cum 
se încălzea mama la spate, nu știu cum a dat și m-a 
scăpat de-acolo. M-am dus nouă zile și nouă nopţi 
și-am intrat în pămînt de nouă coţi. Cum să fac eu 
ca să ies? lacă, trece un urs pe-acolo. Haţ! apuc 
ursul de coadă. Trage ursul, trage. Cînd gata să ies 
de tot afară, se rupe coada ursului şi rămîn cu ea 
în mînă. Şi de atunci nu mai au urșii coadă. Ei, 
acum trebuia să se facă cumetrie și n-aveau făină 
de griu pentru piine. Pun doi boi în căruţă, și doi 
saci la jug, și mă duc la moară. Cînd colo, moara 
îngheţată. Ei, îi bine cîteodată cînd fumează omul! 
Scot chibriturile, aprind unul şi dezgheţ moara. Pe 
“sub gheaţă erau numai mure și căpşuni. Am mîncat 
la mure și căpșuni, de mi-am făcut burta ca o tobă. 
După ce am măcinat, pun iar boii în căruţă și sacii la 
jug. Mergînd pe drum îmi era sete. Ce să fac? 
N-aveam de unde să beau apă, apa era înghețată. 


98 


Caut un locuşor să-i sparg gheaţa și să beau apă, 
fiindu-mi sete după mure şi căpşuni. Dau cu piciorul, 
nu se sparge, dau cu pumnul, nu se sparge, Îmi iau 
atunci capul şi cînd am dat o dată cu el, am făcut o 
copcă bună și-am băut apă. Am plecat. Pe drum ce 
să văd ? Un iepure şchiop treiera bob într-un vîrf de 
plop. Paiele curgeau şi bobul rămînea. 

— Măi, ce fel de iepure șchiop ești tu, care treieră 
bob într-un vîrf de plop şi paiele curg, iar bobul 
rămîne ? 

— Ce rîzi de mine, zice iepurele, mai bine rizi 
de tine, nu vezi că n-ai cap ? 

Cînd pun mîna, capul meu nicăieri. Îl uitasem 
unde băusem apă. Mă întorc după el, dar capul meu 
făcuse picioare de ceară și fugea. 

-— Vin, cap, la loc, vin, cap, la loc! Nimic. E] 
fugea de mînca pămîntul. L-am scăpat în nişte stuf. 
Am dat foc cu chibritul, a ars stuful, și s-au topit 
picioarele capului. A rămas capul fără picioare. L-am 
luat și l-am pus la loc. 

Ajung la căruţă, pun din nou sacii la jug, și boii 
în căruţă şi mă duc acasă. 

Atunci întreabă omul acelea care avea numai o 
mină și un picior : 

— Dar, taică-tău şi maică-ta ce mai fac ? 

— Hei, tata şi mama! Tata fâce ulcioare cu 
taică-tău, dar tata le face bune şi taică-tău le face 
strîmbe. Tata îi tot arată. Uite așa. Şi cînd a zis: 

uite așa, i-a dat cu frigarea peste ochi și i-a sărit 
şi ochiul celălalt. L-a trîntit apoi pe foc și l-a 
făcut scrum. S-a dus la fraţii lui, i-a dezlegat și 
s-au sărutat acolo cu toţii. 

— Ei, măi fraţilor, de ăsta o scăpat tata, se vede, 
că de la tata o rămas numai cu o mînă, şi un picior, 
și un ochi. Eu l-am omorît de tot. De acuma munţii 
ăștia sînt ai noștri. Mai stau ei acolo multă vreme, 
vînează și dorm în pădurea aceea. În fiecare noapte 
însă, ei trebuiau să păzească focul ca să nu se stingă. 
Îi vine rîndul și la cel mic. Face ce face şi se stinge 
focul. Unde să găsească el foc în pădure? Dacă se 
sculau frații lui îl aștepta pedeapsă grea, că așa 
fusese învoiala între ei. 

Plecă şi el unde zări o luminiţă. Pe drum se 
întîlnește cu un om. 

— Bună seara. 

— Bună seara, fecior de împărat ! 

— Dar cine ești tu, de mă cunoşti ? 

— Eu sînt Decuseară. 

Îl leagă băiatul şi-l lasă acolo. Mai merge o 
bucată de drum, se mai întîlnește cu un om : 

— Bună seara. 

— Bună seara, fecior de împărat ! 

— Măi, dar cum te cheamă pe tine şi de unde mă 
cunoşti ? 

— Eu sînt Miez-de-noapte. 

Îl leagă şi pe ăsta şi pleacă mai departe. Întîl- 
neşte al treilea om : 

— Bună seara. 

— Bună seara, fecior de împărat ! | 

— Măi, dar tu cine mai eşti şi de unde ştii cine 
sînt ? 

— Sînt Zorilă, Zori-de-ziuă. 

L-a legat și pe el şi a plecat mai departe, după 
luminiţa care o văzuse. Lumina aceea era la curtea 
unui împărat, unde de trei zile și trei nopţi buciuma 
un crainic : 

— Cine s-a afla şi a cuteza să dea jos pe fata 
împăratului de pe cîntar, a lui este pe vecie şi 
jumătate de împărăție, dacă nu, i se ia capul. 

Se duce el la fata împăratului, care stătea într-un 
foişor. Cînd ajunge acolo, se dă de trei ori peste 
cap, se preface într-o furnică şi se urcă în foişor 
sus. Acolo se dă iar de trei ori peste cap, se preface 
- într-un cerb cu coarne mari şi începe s-o bată pe 
fată. Buf ! încolo, buf! încoace. Îi dă bătaie, serios. 

— Să-mi spui ce puteri ai tu, de taică-tău a 
omorît atîta lume și mai este un singur par care 
strigă după cap ? 

— Stai, nu mă mai bate, că îţi spun. Cînd ajungi 
la cîntar, să nu pui mîna pe mine, ci să dai cu picio- 
rul în cîntar și numai așa mă poţi da jos. 

— Aşa! Bine. 

Pleacă băiatul, își ia foc şi se duce la frații lui, 
să facă focul. Pe drum desleagă pe Decuseară, Miez- 
de-noapte și Zorilă, Zori-de-ziuă. Abia atunci s-a 
terminat noaptea și s-a luminat de ziuă. 

— Măi fraților, eu în seara asta am auzit un 
crainic. Eu mă duc acolo. Voi rămineţi aici şi vinaţi. 

Pleacă el pe acelaşi drum și ajunge la împăra- 
tul cu fata pe cîntar. 

— Bună dimineaţa, împărate ! 

— Mulţumesc dumitale, fecior de împărat. Ai 
venit la crainic ? 

— Da. 

— Mai este un par care strigă după cap: 

— Ei, dacă ai să-l pui şi pe-al meu, ce-o să fie ? 

Se duce la fată. Fata era pe cîntar. Cind a dat 
cu piciorul în cîntar, a sărit fata cine ştie unde. 

— Ei, voinice, tu ai învins-o, a ta să fie, zice 
împăratul. Şi-au făcut o nuntă mare, au mincat, au 
băut şi au petrecut și nu se știe dacă nu mai 
nuntesc şi în ziua de azi acolo. 


Repovestire de 
LIGIA BIRGU-GEORGESCU' 


POVESTE POPULARĂ ROMÂNEASCĂ 


Povestea cu băiatul de împărat 
şi cei doisprezece zmei 


A FOST ODATĂ ca niciodată, că de n-ar fi nu 
s-ar povesti. A fost odată un împărat și cică s-ar fi 
chemat împăratul Roşu. El avea trei feciori. De la 
un timp, împăratul a îmbătrinit şi a prins a slăbi şi 
a slăbi, pînă a văzut că de-acu-i gata cu viața. 
Cheamă pe cei trei băieţi : 

— Măi feciorii mei. Voi sînteţi trei feciori ca 
trei brazi, așa că eu, după ce oi muri, și mi-ţi în- 
gropa, să mă păziţi în toată noaptea cîte unul, trei 
nopţi în şir. Dar să nu v-ajutaţi unul pe celălalt. 
Tu, cel mai mare, să nu vie mijlociul la tine să-ţi 
ajute. Așa singuri să staţi cîte unul. S-aveţi grijă 
să nu mă dezgroape nimeni de acolo. Moare împă- 
ratul. Pling băieţii, îl îngroapă. Vine timpul să-l 
păzească. Se duce cel mai mare în prima noapte. Pe 
la douăsprezece noaptea suflă așa un vînt, de se 
cutremura pămîntul, se lasă un întuneric, de nu-ţi 
vedeai mîna, Se sperie feciorul şi fuge. Vine un 


zmeu și începe să sape cu ghearele la mormîntul 

împăratului. Sapă el ca un sfert, se face ziuă și 
pleacă. A două seară vine feciorul cel mijlociu să 
păzească. Stă el cît stă, pe la miezul nopţii iar suflă 
un vînt şi se lasă o negură de i-a îngheţat măduva 
în el de frică. Se sperie şi al doilea şi fuge. Vine 
zmeul iar şi sapă la mormîntul împăratului cam pe 
trei sferturi. Îl prinde dimineaţa şi pleacă. A treia 
noapte se duce cel mai mic la pază. Stă el, păzeşte, 
păzeşte. La douăsprezece noaptea iar vine un vînt, 
mai amarnic, de. mai să-l dea de pe pămînt, dar 
băiatul nici nu se clinteşte de acolo. Odată se lim- 
pezeşște toată noaptea ceea de vînt și de negură şi 
vine zmeul, 

=— Măi, ce păzești tu aici ? 

— Îl păzesc pe tata-meu, c-aşa a zis el înainte 
de-a muri : să-l păzim trei nopţi la şir, că noi sîntem 
trei feciori şi acum e rindul meu. Da! tu ce vrei ? 

— Păi eu am venit să-l iau pe taică-tău de aici, 
că a fost un rău pe lumea asta și asta-i ursita lui. 

—. Ba n-ai să-l iei, 

— Ba am să-l iau. 

Se apucă la luptă și-l dovedeşte băiatul pe zmeu. 
Fuge zmeul. Se culcă băiatul şi doarme pînă dimi- 
neţa. Cînd a doua zi dimineaţa, se uită băiatul, toate 
hainele pe el rupte, mototolite, murdare, cum se bă- 
tuse cu zmeul. P 

— Măi, zice el, cum să mă duc eu așa pe drumul 
mare ? Mă văd oamenii şi rîd de mine. Mai bine 

mă duc şi stau în pădure pînă sara, mai vinez ceva, 
mănînc şi mă duc noaptea acasă, să nu mă vadă 
nimeni. Îşi ia el arma şi pleacă afară în cîmp. Merge 
el merge, iaca îi iese un iepure în cale. Băiatul pune 
arma la ochi şi trage. Dar iepurele sare sus și nu-l 
atinge. Fuge iepurele, dar nu departe. lar mai dă 
după el, nu-l nimerește. Tot așa l-a purtat pe băiat 
pînă seara, cînd a ajuns la o pădure mare. Tot sărea 
într-o parte, tot s-apropia de el, de ziceai că-l poate 
prinde cu mîna, și iar fugea. Băiatul după el, pînă 
s-a înserat şi-au ajuns la pădurea asta mare. Astin- 
țește soarele, iepurele se oprește, se uită la èl şi 
parcă stătea să-l aștepte. Băiatul iar sare să-l prindă, 
dar prinde dacă ai ce, că iepurele şi fugise! Îl 
bagă pe băiat în pădure pînă în mijloc. Cînd ajunge 
acolo nu s-a mai văzut iepurele. Dă el să iasă 
de-acolo, ce să iasă, că nu mai nimereşte, Se încurcă 
mai rău. Ce să facă şi el? Face un foc, îşi coace 
niște mere pădureţe și mănîncă. Cînd, pe la unspre- 
zece ceasuri de noapte, vin trei zmei la el, la foc. 

| — Ei, măi, acuma ești aici. Ce să-ţi facem noi 
| ție că nu ne-ai lăsat să luăm din cimitir ce-am vrut 
| noi? Mai vin şi alţii. Erau cu toţii vreo doisprezece. 
| Ce să facă acum cu el? Se sfătuiau zmeii cum să-l 
„omoare. Zice unul : 

= — Măi, nu trebuie omorît dintr-o dată! Nu tre- 
ie omorît. Hai să-i smulgem cîte o ţiră de păr din 
p cu tot cu piele pînă a muri. 

Altul : 

— Ba să-l jupuim de viu. 

Celălalt : 

— Banu. 

— Par ce'să facem cu el? 

— Să-l împungem cu acul pînă a muri. 

Altul sare : 

— Banu! 

— Dar cum să-l omorîm ? 

— Ştii ce? Ar trebui să-l întindem pînă a muri. 

Unul că să-i smulgă degetele de la mînă, altul 
de la picioare, să-l spînzure de limbă. Mă rog, cîte 
şi mai cîte. La urmă unul zice : 

-— Ştiţi ce ? Are împăratul Verde o fată şi de cînd 
ne muncim noi s-o furăm şi nu putem, că servi- 
toarea cînd dă mîncare la păsări nu lasă cocoșul să 
mănînce şi el cîntă toată noaptea şi nu ne putem 
apropia, că-i năzdrăvan. Dacă el poate să ne bage 
înăuntru, îl lăsăm în viaţă. 

— Bine! zice băiatul. Dar numai că eu nu știu 
unde şade împăratul Verde. 
` — Nuci nimie, te ducem noi noaptea asta. 

Îl iau zmeii pe băiat în. spate şi du-te cu el 
pînă la împăratul Verde. Cînd ajung acolo îl pun jos. 

— Ei, acum cunoşti locul ? 

— Cunosc. 

L-au luat iar în spate și l-au dus în pădure. A 
doua seară îl ia un zmeu în spate şi-l aduce aproape 


106 


de palaturile lui Verde împărat. Era pe la asfinţitul 

F soarelui. Ajunge el la poarta palatului. Servitoarea 
cheamă găinile să le dea demîncare, dar pe cocoș 
nu-l läsa. 

— Hiș, cocoș ! Hiîș, cocog ! 

— De ce nu-l lași să mănince ? întreabă băiatul. 

Fata se uită la el şi cînd îl vede așa frumos, 
uită de cocoș și cela mănîncă de se satură, 

— Păi, zice fata, trebuie să nu mănince, că el 
păzeşte pe fata împăratului de zmeii care vor s-o 
fure. 

— Care zmei ? se face el că nu ştie. 

— Sînt doisprezece zmei, care vin în toată seara 
doar or putea intra, dar nu pot atita vreme cit 

cîntă cocoșul. 
— Şi unde doarme fata împăratului ? 
— Doarme în beci încuiată cu douăzeci. de lacăte, 
— Aşa,bine! 
Fata atunci își aduce aminte de cocoș. 
— Vai de mine, că m-ai ţinut de vorbă și cocoșul 
a mincat și n-are să mai cinte. Vai, nenorocita de 
mine ce-am făcut ! 
— Lasă, fată, nu te speria c-oi fi şi eu pe-aici în 
noaptea asta şi n-or intra zmeii așa cu una cu două. 
Se mai îmbună fata. Pleacă feciorul drept la zmei. 
— Ei, cum îi ? 
— Cum să fie, veniţi cu mine că am aranjăt. 
teți intra în noaptea asta, că n-o să cînte cocoşul. 


] 

Da' să ştiţi că fata împăratului doarme într-o piv- 
niţă sub pămînt și-i încuiată cu douăzeci de lacăte. 

— Ei, asta știm noi, nu-i necazul ăsta. Bine că 
putem intra. 

Au venit ei noaptea cu toţii, au rupt zmeii lacă- 
tele și el a intrat înăuntru așa pe întuneric, zmeii 
au stat afară deasupra. Intră el, dă de niște scări şi 
tot coboară pe ele pînă ce ajunge în fundul pivniţei. 
Dă de-o masă. Pipăie el în dreapta, în stinga pe 
masă găseşte o lumînare şi chibrituri. Aprinde lu- 
mînarea şi se uită la fată cum doarme. Pe masă era 
şi inelul ei de aur. Îl ia feciorul şi-l pune în deget 
la el. Ia lumânarea și se duce afară la zmei. 

„— Haideţi, măi, înăuntru c-am găsit-o. Doar, zice 
el, veniţi numai cîte unul. Scările cele erau lungi 
şi zmeii au început a coborî numai cîte unul. Cum 
ajungeau jos, cum le tăia băiatul capul. Și tot așa 
pe rînd pînă i-a omorît pe toţi. Se gîndeşte: să 
scoale fata ? Se spăimînta. A plecat. A închis toate 
ușile, i-a luat numai inelul şi a plecat. 

Dimineaţa se duce împăratul să scoale fata. 
Găseşte lacătele sparte şi se cam înspăimîntă. Cînd 
coboară jos, găseşte zmeii ceia toţi, tăieţi. Se înspăi- 
mâîntă de tot. Vede fata. 

— Tu, fată, scoală-te, dar ce-a fost astă-noapte 
aici ? 

— Nu ştiu, tată, ce-a fost astă-noapte aici. Nu 
ştiu nimic. 

A luat-o împăratul, a dus-o în palat, s-a spălat 
fata, s-a îmbrăcat. Să afle cine a omorît zmeii, pace. 
Dă atunci împăratul veste în oraş că cine s-a aflat 
și a făcut lucrul acela, de-a omorît zmeii, să vină 
numaidecit, că-i dă fata de soţie și jumătate împă- 
răţie. Iacă se află o slugă, care lucra pe la grajduri 
și vine la împărat : 

— Să trăieşti, înălțate împărate ! 

— Să trăiești și tu, măi slugă ! 

— Apoi, înălțate împărate, ai dat veste că cine 
a fost așa mare viteaz de-a omorît zmeii, care-au 
venit noaptea la fata măriei tale. Apoi că eu am 
fost acela. 

— Tu ai fost? Ei, atunci e a ta şi jumătate de 
împărăție. Fata nu voia de loc, dar ce să se facă? 
Se logodese. Vine și ziua nunţii. Nuntă mare, împă- 
raţi, crai. Cum să facă să se vadă mirele de peste 
tot? Au căutat o grapă cu cuie de fier, au pus-o 
după masă pe patru scaune, au pus pe grapă două- 
sprezece perne şi pe ţigan deasupra. 

Se aduc acolo mîncăruri, băuturi, muzică. Aude 
şi băiatul împăratului, care omorise zmeii, şi hai 
să se ducă și el la nuntă. Intră el acolo, încins cu 
sabie, și tot vine printre nuntaşi pînă ajunge lîngă 
mire, mireasă, împărat, nași. Dă mîna cu ei și-l 
întreabă împăratul : 

— Da! de unde eşti, flăcăule ? 

— Eu îs de pe lume și am auzit că aveţi nuntă 
mare și am venit să văd şi eu cum e. Da' vă rog să 
fiți buni să mă lăsaţi să vorbesc şi eu o vorbă. 

— Cum nu, zice împăratul, te lăsăm să spui şi 
mai multe. 

— Aş vrea să vă întreb, fata înălțatului împărat 
n-a avut inel ? 

Ei, atunci s-a uitat ea şi vede că n-are inel pe 
deget. 

— Ba, am avut, cum nu. 

El i-l arată pe degetul lui. 

— N-a fost cumva ăsta ? Vezi este numele cumi- 
tale pe el? 

Cum să nu fie dacă era inelul ei ? 

— Ba, este, cum să nu ! 

— Ei, atunci e bine. 

Atunci au zburat două perne de sub slugă. Au 
rămas numai zece. 

— Uite aș avea să-l întrebăm, să ne spună, zice 
mai departe băiatul, cum i-a omorît el pe cei doi- 
sprezece zmei. 

lar au mai zburat nişte- perne. A rămas sluga 
numai pe cîteva. Atunci el începe a striga : 

— Daţi-l afară pe nemernic, că nu vorbeşte bine, 
şi zboară pernele ca fluturii ! 

Atunci s-a apucat băiatul și-a povestit de la înce- 
put de unde e și cum a ajuns la zmei, cum a venit 
cu ci la curtea împăratului Verde Și cum i-a omorît. 

Băiatul povestea şi pernele săreau de sub ţigan, 
pină-a rămas țiganul numai pe colții de la grapă şi 
se tot uita cînd într-o parte, cînd în alta. Fi, acum 
e rău deel! 

— Ce judecată să-i dăm ? 

Pune împăratul un armăsar, care nu văzuse lu- 
mina soarelui de nouă ani. A poruncit să lege pe 
slugă de coada armăsarului şi*să-i dea drumul să 
înconjure o dată lumea toată cu el. Așa au și făcut, 
Au scos armăsarul afară, l-au legat pe slugă de 
coada armăsarului și i-au dat drumul. A înconjurat 
o dată lumea cu el. A venit armăsarul acasă fără 
slugă. Și nunta a mers înainte, dar cu băiatul 
împăratului. Și fata nu mai putea de bucurie că are 
așa un mire de frumos. 

Și m-am suit pe-o custură ruginoasă 
Şi v-am spus-o cam mincinoasă. 


Repovestire de 
LIGIA BIRGU-GEORGISCU 


POVESTE POPULARĂ ROMÂNEASCĂ 


Povestea cu soldatul şi amnarul fermecat 


A FOST ODATĂ ca niciodată. Cine a dormi, bine 
s-a odihni, cine a sta şi-a asculta, frumos basm a 
învăţa. A fost odată un soldat care venea acasă 
din armată. Dar el venea pe jos, că pe vremurile 
acelea nu erau trenuri. Mergiînd el așa ţanţoş pe 
drum, bătînd pasul și numărînd ca la militărie : unu, 
doi, unu, doi, iacă îi iese în cale o babă şi-l opreşte : 

— Bună ziua, mătuşă. 

— Să trăieşti, soldat frumos. Măi băiatule, te-aș 
ruga ceva, de-ai fi aşa de bun să mă ajuţi. Uite 
„ce te rog: Suie-te tu acolo sus într-un pom, i-a 
arătat un pom, şi-ai să găseşti o scorbură. Dă-i 
drumul pe ea în jos şi vezi că sînt niște scări. Co- 
boară pe ele și intri într-un castel. Cînd intri în 
prima odaie, acolo ai să vezi pe masă un amnar. 
L-am uitat eu de mult şi n-am mai putut să mă 
cobor după el. Acela să mi-l aduci. Vezi că într-un 
colţ e o ladă mare și pe ea un cîine cu ochii cît 
străchinile. Să nu-ţi fie frică. Pune cîinele jos pe 
podea, deschide lada şi ia-ţi bani de aramă câţi vrei. 

— Bine, mătușă, mă duc, dar dumneata ce vrei 
pentru asta, că nu-mi vine a crede că numai amnarul 
îl vrei ? 

— Nu vreau nimica decît să-mi aduci amnarul de 
care ţi-am spus adinesupi. 

— Atit? 

— Atît. Şi dacă vrei bani de argint, du-te în 
camera a doua. Ai să vezi un cîine cu ochii şi mai 
mari și mai fioroşi. Nu te speria. Îl pui şi pe ăsta 
jos şi-ţi iei bani câţi vrei. În camera a treia ai să 
găseşti bani de aur. Aici e un cîine cu ochii cât 
tunurile. Dar nu-ţi face nimic. Faci tot la fel ca şi 
cu ceilalţi. Îţi iei câţi bani vrei şi de care vrei, mie 
să-mi dai numai amnarul. 

— Bine, mătușă. 

Zis şi făcut. Soldatul se suie fuga în copac, gă- 
seşte scorbura își dă drumul pe scări și ajunge la cas- 
tel. Acolo, în prima odaie, a găsit amnarul pe o 
masă şi lada cu bani de aramă pe care stătea un 
cîine cu ochii cît străchinile. Soldatul l-a luat, l-a 
pus jos şi şi-a umflat buzunarele cu bani de aramă. 
Cînd să plece, îşi aduce aminte şi de camerele cele- 
lalte. 

— Măi, ia stai să iau şi bani de ceilalți. Cînd 
deschide uşa să intre, vede cîinele cela cu ochii şi 
mai mari și mai fioroşi. S-a cam înspăimîntat. Duce 
mîna la capelă să salute. 

— Oho, ia stai, că am altceva de făcut, nu trebuie 
să salut. 

Pune mîna pe cine, îl dă jos, zvirle banii de 
aramă jos și ia bani de argint. La urmă intră și în 
camera a treia. Acolo, cînd a văzut cîinele cela cu 
ochii cît gaura tunului, a rămas în poziţia de drepţi 
ca înaintea colonelului. 

— Măi, da’ prost mai sînt! Ce m-oi tot speria 
atita ? Mai bine să dau cîinele jos și să-mi iau bani 
dir. ladă. Îl dă şi pe ăsta jos, deschide lada și-și 
ia bani de aur. Se urcă pe scări afară. Cînd să iasă 
afară din scorbură baba îl întreabă : 

— Ei, ai luat amnarul ? 

— Luat. 

— Aruncă-l încoace. 

— Mai întîi să cobor și pe urmă. 

— Nu, aruncă-l încoace că va fi rău de tine. 

— Pînă nu ies afară de aici nu ţi-l dau nici mort, 

— Ei atunci, stai acolo. Cînd a zis așa, tranc! 
s-a pus o lespede peste scorbură şi l-a închis pe 
soldat înăuntru. Măi, ce să facă el acuma ? Încearcă 
să dea de o parte lespedea, nici vorbă ! Era grea ca 
un pietroi de moară. După ce-a ostenit el bine, se 
gîndeşte să fumeze o ţigară. Hai s-o aprindă cu 
amnarul pe care-l găsise. Cînd scapără o dată, hop, 
apare cîinele de la banii de aramă. 

— Ce porunceşti, stăpîne? Soldatul a înmăr- 
murit, 

— Păi, ce să-ţi poruncesc, să mă scoţi de aici. 
Cînd a dat o dată cîinele cu capul, a sărit lespedea 
cât colo, așa putere avea ! Iese soldatul afară, 

— Va să zică de asta voia baba amnarul ! Ei, lasă 
că ţi-o fac eu ! Ai vrut tu să mă pierzi pe mine, dar 
am să te pierd eu pe tine. Scapără de trei ori și 
vin toţi ciinii, 

— Care ţi-e porunca, stăpîne ? 

— Să-mi „găsiţi baba numaidecit și s-o faceţi 
praf și pulbere. Așa au făcut. Acum soldatul avea 
bani cîți poftea. S-a dus şi el într-un oraș şi s-au 
strîns prietenii împrejurul lui, roi. Le plătea la 
toţi de mîncat, de băut. Cînd i se gătau banii, scă- 
păra amnarul, gata venea cîte un cîine. Dacă scăpăra 
o dată, venea cel de la banii de aramă. Dacă scăpăra 
de două ori, venea cel de la banii de argint, iar a 
treia oară venea şi cel de la lada cu aur. 

I se dusese vestea în tot orașul de averea pe 
care-o avea şi de bunătăţile lui, aşa că venea care 
şi cine voia să-i ceară bani și el dădea la toată lumea. 

Într-o zi aude el că fata împăratului fusese ursită 
s-o ia de nevastă un soldat. Ce se gîndește el ? 

— Măi, nu cumva oi fi eu ăsta, să iau pe fata îm- 
păratului de soţie? Ia să încerc să vedem. Cică 
_ea-i păzită tare, nu poate intra nimeni, dar oare 
eu cu căţeluşii mei n-oi putea intra la ea ? 

Într-o seară, neavînd de lucru, se încuie în ca- 
mera lui și scapără cu amnarul: pac! de trei ori. 
Toți câinii au fost lîngă el. 

— Ce porunceşti, stăpine ? 

— Ce să poruncesc, căţeluşilor ? Mă tot gîndesc 
la fata împăratului şi-aș vrea şi eu numai s-o văd. 
Nu cumva aţi putea voi să mi-o aduceţi numai așa 
oleacă s-o văd ? 

Gata ! Au şi plecat ciinii. Cît ai fuma o ţigară 
s-au şi întors cu fata adormită pe spinare. S-a uitat 
băiatul la ea și le-a spus : 

— Duceţi-vă cu ea înapoi. 

Împăratul ştia că fata lui e ursită să se mărite 
cu un soldat şi era necăjit foc. În fiecare noapte 
stăteau femei care o păzeau cît dormea. Femeile au 
văzut cum au intrat cîinii, au luat fata, au plecat cu 
ea şi după un timp au adus-o înapoi. A doua zi 
dimineaţa s-au dus la împărat şi i-au spus. Împă- 
ratul n-a crezut. Noaptea s-a așezat el de pază, cu 
împărăteasa. 

Soldatul nu mai voia nimic acum decit să vadă 
ochii fetei. Iar scoate amnarul, ţac! una, două, trei, 
vin toţi cîinii înaintea lui. 

— Ce poruncești, stăpîne ? 

— Păi, ce să poruncesc? Vreau să văd iar pe 
fata împăratului. 

Gata! Au și plecat cîinii după fată. Nici n-a 
apucat bine să se învîrtă soldatul de două ori, că au 
și venit cu fata. Ce-a făcut una din femei? I-a 
legat fetii la brîu un săculeţ de făină, spart. La 
toată mișcarea, se vărsa din făina ceea. Aşa că 
de la palat şi pînă la casa soldatului rămăsese o 
urmă de făină. Cînd au adus-o înapoi, unul din 
cîini a văzut urma ceea. S-a apucat şi-a luat făină 
şi-a semănat pe toate drumurile, pe toate străzile. 
Dimineaţa vine împăratul cu toată curtea să caute 
urma. Strigă unul : 

— Păi, şi pe strada asta e. 

Altul: 

— Şi pe aicea ! 

Ei s-au încurcat. N-au făcut nimic. 

— Ce să facem, n-am putut reuşi în noaptea 
asta, dar mîine noapte tot reuşim. 

A doua noapte, soldatul iar aprinde amnarul de 
trei ori, iar vin toţi cîinii : 

— Ce porunceşti, stăpîne ? 

— Vreau să văd pe fata împăratului. 

Au plecat cîinii val-vîrtej. Acum, femeia care 
o păzea s-a luat după ei şi cînd au intrat ei cu fata 
în casă, a făcut și ea un semn cu var pe poartă. 
Cînd au ieşit cfinii s-o ducă acasă. pe fată, n-au 
băgat de seamă semnul. 

Dimineaţa cînd vine împăratul cu armata să 
caute semnul la poartă, gata! L-au şi luat și l-au 
băgat la temniţă. S-au hotărit să-l spînzure ca nu 
cumva să se mărite fata împăratului cu un soldat. 

De pe geam el vedea cum îi pregăteau spînzură- 
toarea şi se pindea : „Măi dacă aş avea eu amnarul 
meu, care l-am uitat pe fereastră, cînd m-au luat 
ăștia pe sus, poate m-or scoate cîinii și de aici.“ 
Ce să facă și cum să facă să pună iar mîna pe 
amnar ? lacă trece un copilandru în fuga mare prin 
faţa ferestrei. Cum fugea el așa tare, îi sare un papuc 
din picior și intră pe geam la soldat. Copilul începe 
a plinge și a se ruga să-i dea papucul că-l bate 
maică-sa. 

— Măi, ţi-l dau, dar fă-mi şi mie un bine. Uite, 
eu stau aici în temniţă şi-mi fac spînzurătoarea 
afară, să mă spînzure și nu pot și eu să fumez o 
țigară, că n-am cu ce-o aprinde. Du-te tu pînă la 
mine acasă — i-a spus unde — și adu-mi amnarul 
de pe fereastră ș-apoi îţi dau papucul. 

Ce să facă băiatul? Fuge pînă la soldat acasă, 
găsește amnarul, i-l aduce soldatului și-și ia papucul, 
ba mai căpătă şi doi bani de argint. Ei, cînd și-a 
văzut el amnarul, bucuria lui. L-a pus în buzunar 
frumos şi-a așteptat să-l ia şi să-l ducă la spînzu- 
rătoare. 

A doua zi, vin nişte soldaţi, îl iau și-l due să-l 
spînzure. Înainte de spinzurătoare îl întreabă îm- 
păratul, după lege, ca pe oricare : 

— Ei, acuma ce vrei, ce dorinţă vrei să-ţi înde- 
plinim înaintea morţii ? 

— Înălţate împărate, nu doresc altceva decît să 
fumez o ţigară. 

— Foarte bine, fumează. 

Scoate împăratul o ţigară şi i-o dă. 

— Poftim. Scoate şi un chibrit să i-o aprindă. 

— Nu, zice soldatul, vreau să mi-o aprind eu. 

Bagă mîna în buzunar, scoate amnarul, pac! 
una, două, trei, au şi apărut ciinii. Lumea s-a înspăi- 
mîntat cînd a văzut dihăniile cele cu ochii cît gura 
tunului. Aşa cîini mari nu văzuse nimeni pe pămînt. 
Care mai de care s-a îndepărtat. Cîinii au venit 
înaintea lui şi s-au ridicat în două picioare : 

— Ce poruncește stăpinul nostru ? 

— Ce să poruncesc, cîinilor, să mă scăpaţi de aici. 

Atunci s-au repezit cîinii şi cînd au început a 
trînti în dreapta și în stînga n-a mai rămas nimeni 
în picioare. Împăratul tot striga să aducă tunurile, 
să tragă în ei, dar cine se mai putea scula? Cum 
ridica unul capul de jos, cum apărea cîte un cîine 
de cela şi-l trîntea la loc. 

Fata împăratului, care era de faţă, a prins a 
striga la taică-său : 

— Ăsta-i soţul meu și cu altul nu mă mărit, că 
nici unul de pe pămînt nu-i aşa de tare ca el. 
„ N-a mai avut împăratul ce face. L-a luat pe 
soldat, l-a dus la palat și au făcut o nuntă mare, 
ce n-a mai fost pînă atunci și împărăţește şi azi nu 
știu pe unde dacă n-a fi murit, 


Repovestire de 
LIGIA BIRGU-GEORGESCU 


POVESTE POPULARĂ ROMÂNEASCĂ 


Povestea cu Florea Florilor 


A FOST ODATĂ ca niciodată, că de n-ar îi nu 
s-ar povesti, că nu-s de cînd poveştile, sînt mai 
încoace cu o zi cu două, de nu cu nouă. A fost odată 
un om sărac. Omul ăsta avea doi băieţi şi o fată. 
Băieţii erau cum erau, dar fata era frumoasă de 
stătea soarele în loc. Într-o dimineaţă plecă omul la 
plug cu cei doi feciori şi-i spune fetei să vină cu 
demâîncare la amiază. Fata îi zice că e departe şi nu 
ştie să vină. Ce zic ei ? 

— Ba ai să ştii că, uite, noi ţi-om trage o brazdă, 
de aici de acasă pînă acolo unde arăm. 

Bun ! Trag ei o brazdă de acasă pînă acolo. Fata 
la amiază ia traista cu mîncare şi pleacă la cîmp. 
Pe drum vine un zmeu și-o fură. Nu mai ajunge 
fata cu mîncare la cîmp. Așteaptă ceia să vină cu 
demîncare, nu mai vine nimeni. Cînd vine- seara 
acasă, zice omul către nevastă : 

— Bine, măi femeie, de ce n-ai trimis fata cu 
demîncare ? 

— Cum să n-o trimit, omule ? Am trimis-o. 

— Păi, n-a venit. 

— Cum n-a venit? Vai de mine! Unde-i fata 
mea ? Să ştii c-a furat-o zmeul. 

Caută în sus, caută în jos, n-o găsesc. Ce face 
băiatul cel mai mare? Se duce la taică-său şi-i 
spune : 

— “Tată, cu mă duc după soră-mea s-o caut. 

— Du-te, dragul tatii, dar ai grijă să nu te piardă 
zmeul. 

Pleacă feciorul. Merge el, merge, întreabă în 
stînga, întreabă în dreapta, ba pe unul, ba pe altul 
pînă îl îndreaptă cineva într-o pădure mare. Cînd 
acolo, în mijlocul pădurii, dă de un palat mare şi în 
palat găsește pe soră-sa fierbînd într-un cazan o bi- 
voliţă întreagă, mincare pentru zmeu. Zmeul era la 
vînătoare, că era vinător. Avea obicei să trimită buz- 
duganul de la cîțiva kilometri înainte acasă. Buzduga- 
nul se învirtea pe masă şi se ducea singur în cuiul 
lui. Cum stăteau ei de vorbă vine buzduganul. 

— Vai de mine, zice fata, vine zmeul, unde să te 
ascund ? Dacă te găseşte te și omoară. 

Îl bagă sub albia de piine şi-l ascunde acolo. 
Vine zmeul, dar lui de departe i-a şi mirosit a om 
străin. Întreabă pe fată : 

— Ce om străin a venit la noi ? 

»— Păi, că n-a venit nimeni. 

— Aici miroase a om străin. Să mi-l arăţi numai- 
decît. Scoate-l de unde l-ai ascuns, că-i de rău. 

N-are ce face fata, îl scoate pe îrate-său de sub 
albie. 

— Ei, bine-ai venit, cumnate, zice zmeul. Hai 
la masă să mîncăm și să ne batem cu oasele. Care 
cum gătim carnea de pe oase, dăm în cap celuilalt 
cu oasele, 

Zmeul mînca șapte, opt pină băiatul mînca unul. 
Şi-a strîns un morman de oase şi toate i le-a dat 
în cap băiatului, pînă i-a spart capul și l-a omorît. 
L-a luat şi l-a îngropat. 

După un timp, văzînd celălalt fecior că nu mai 
vine frate-său, se duce la taică-său și-i spune : 

— Tată, nu ştiu ce-o fi păţit frate-meu. Eu plec 
după el. 

— Nu te duce, dragul tatii, că l-a fi omorît zmeul 
şi te-a omori și pe tine şi nu mai avem nici pe unul. 

Nu ascultă băiatul, pleacă şi el. Ajunge la palatul 
zmeului şi păţeşte la fel. Îi aruncă zmeul cu ciolane 
în cap, îl omoară şi-l îngroapă lîngă frate-său. Aş- 
teaptă cei de acasă să mai vină vreunul pace! Se 
pune maică-sa pe un bocet de plingeau și pietrele 
de mila ei. Plîngea zi şi noapte pe unde mergea, pe 
unde se întorcea. Într-o zi, cînd venea de la apă, 
bocind în gura mare, îi sare înainte o broască şi-i 
spune : 

— Mamă, nu mai plinge. la-mă în braţe şi du-mă 
acasă. . 

O ia femeia. Vine cu broasca acasă și ce să vezi? 
Se preface broasca într-un copil, care creştea într-o 
zi cît altul într-un an. Vezi că el fusese vrăjit, să 
stea broască pînă l-o duce o femeie în braţe. Într-o 
lună se făcuse un om în toată firea şi cum era fru- 
mos şi voinic, cum nu se mai poate, i-au pus nu- ' 
mele Florea Florilor. După o lună de zile se duce 
îlăcăul la maică-sa : 

Acuma, mamă, să-mi spui unde sînt frații şi 
soră-mea, că așa zic oamenii că aș fi mai avut doi 
fraţi și o soră. 

Îi spune maică-sa cum a furat-o zmeul pe fată, 
cum au plecat băieţii s-o găsească şi cum nu s-au 
mai întors. 

— Ei, zice Florea Florilor, mă duc să-i caut. 

— Nu te duce, dragul mamei, că are să te omoare 
zmeul şi pe tine. 

— Nu te teme, mamă, mie nu poate să-mi facă 
zmeul nimic. 

© Se îmbracă feciorul, își ia paloșul şi-i zice mai~- 
că-si : 

— Să-mi dai ceva semne de acasă, o batistă, ceva, 
un inel, ca să mă cunoască soră-mea, că nu m-a 
crede că-i sînt frate dacă n-o vedea semne. Îi dă 
maică-sa un inel, îl pune feciorul în deget și pleacă. 
Merge, merge, zi de vară pînă seară, ca cuvîntul 
din poveste, că înainte mîndră și frumoasă mai este, 
ajunge la palatul zmeului. 

— Bună seara, soră ! 
— Să ai noroc, frate, dacă zici că-ţi sînt soră. 

Dar eu știu că am avut numai doi frați. 

Îi arată el inelul și ea atunci vede cu adevărat 
= că-ifratecu ea. 
i — Dar unde-i zmeul ? 
| — E la vînătoare, dar vine acuș. Dar mai bine ai 
= pleca, frate, că are să te omoare și pe tine ca pe 
cei doi. Începe fata să plîngă și să-l roage să plece. 

— Stai, soră, nu te speria, că mie nu mi-e frică 
de zmeu. : 

Mai vorbesc ei, mai povestesc, fata iar fierbe un 
bivol întreg într-un cazan. Într-un tîrziu, trimite 
zmeul buzduganul. După ce se învîrte pe masă şi se 
aşază în cui, îl ia Florea Florilor şi-l zvîrle înapoi. 
rece buzduganul de două ori înapoia zmeului faţă 
e cît venise înainte. Merge zmeul după el înapoi. Se 

n înspăimîntă. Cînd ajunge acasă, îl găseşte pe 
rea Florilor. 
— Bine ai venit, cumnate. 
„— Bine te-am găsit. 
„— Ei, hai să mîncăm, dacă ai venit la noi. Oi fi 
] d și dumneata după atita drum. 
așază ei la masă, mănîncă, beau. De data 
cît mînca zmeul un ciolan cu carne, Florea 
lor mînca zece şi le trîntea în capul zmeului. 
ăsta că nu-i de glumă. Îi zice după masă : 

— Ei, cumnate, cum vrei ? În săbii să ne tăiem 
sau în luptă să ne luptăm ? 

Zice Florea Florilor : 

— În luptă, că-i mai dreaptă. 

Bun ! Îl ia zmeul pe Florea Florilor şi-l begù în 
pămînt pînă în genunchi şi-i spune : 

— Zboară ! 

Cînd s-a opintit o dată Florea Florilor, a zburat 
deasupra pămîntului nouă palme. Îl ia Florea Flori- 
lor şi-l trînteşte pe znieu, îl bagă în pămînt pînă 
la brîu și-i spune : 

— Zboară ! 

S-a opintit și zmeul şi a zburat deasupra pămin- 
tului de trei palme. Iar îl ia zmeul pe Florea Flori- 
lor, îl bagă în pămînt pînă-n subsuori şi-i spune : 

— Zboară ! 

Zboară feciorul şi de data asta de cinsprezece 
palme deasupra pămîntului. Cînd l-a luat şi Florea 
Florilor pe zmeu, l-a băgat în pămînt pînă la briu 
şi cînd i-a zis : 

— Zboară ! zmeul n-a mai putut ieşi. 

— Ei, acum ce să-ţi fac ? Să-ţi tai gîtul ? 

— Nu mă omori, că-ţi dau ce vrei. 

— Te scot de aici dacă-mi dai pe cei doi fraļi 
ai mei aşa cum au fost ei. Să mi-i învii, să faci ce 
ştii. Dacă nu, aici îți putrezesc oasele. 

Zice zmeul : 

__—— Secoate-mă, că mă duc să ti-i aduc așa cum au 
‘fost. 
Îl scoate Florea Florilor și-i dezgroapă zmeul pe 
'cei doi feciori. Face ce știe el și-i învie. Cînd îi 
vede pe cei doi fraţi vii și nevătămaţi, Florea Flori- 
lor scoate paloșul şi taie capul zmeului. Încarcă ei 
nu ştiu cîte care cu bogăţiile zmeului și pleacă spre 
casă. Pe drum s-au oprit la o margine de pădure să 
„se odihnească puţin, că erau osteniţi. Florea Flori- 
| lor s-așază jos lingă un stejar mare şi adoarme 
așa lipit de copac. Ce se gîndesc cei doi frați ? 
| «— Măi, ce facem cu ăsta, că el o să vrea din 
bogăţiile zmeului ? 
M — Hai să-l legăm de stejarul ăsta. L-a mînca 
vreo dihanie și rămînem numai noi. Tot nu mi-e 
frate bun. Se roagă fata de ei, plinge, le aduce 
“aminte că el i-a scăpat de la zmeu. Nimic! L-au 
"legat bine de stejar. Florea Florilor era ostenit tare 


şi-au plecat. Ce se întîmplă? Zmeoaica, mama 

neului, vede că zmeul a murit, fata nu-i şi nici 

doi fraţi. Pleacă val-vîrtej după ei. După un 

"timp se trezeşte şi Florea Florilor. Dă să se scoale, 
su poate. Vede că-i legat de stejar. 

— Măi, dar buni fraţi mi-am mai găsit ! 

Se opintește el o dată, scoate stejarul din rădă- 

mâîncase şi se pregătea s-o mănînce și pe fată. Cînd 
s-a încordat Florea Florilor, s-au rupt toate funiile 
și s-a repezit la zmeoaică. 

— Nu mă omori, Florea Florilor, că eu ţi-am 
făcut un bine. Şi tu puteai muri așa cum te legaseră 
fraţii tăi. 

— Să mi-i faci la loc, că te omor. 

— Nu mai pot că i-am mîncat. 

Atunci Florea Florilor a tăiat-o pe zmeoaică în 
bucăţi, a făcut-o căpiţe și-a scăpat lumea de pacos- 
tea zmeilor. r 

S-a dus pe urmă acasă cu soră-sa şi s-a însurat 
cu o fată de gospodar şi dacă n-o fi murit mai 
trăieşte şi astăzi. 


Repovestire de 
LIGIA BIRGU-GEORGESCU 


POVESTE POPULARĂ ROMANEASCA 


Povestea cu vulpea și stupul de miere 


CICĂ ODATĂ vulpea s-a întîlnit cu un lup şi 
cu un urs. Din una din alta, ce se hotărăsc ei ? 

— Măi, hai să ne facem fraţi de cruce. 

— Hai! 

Bine. După ce s-au prins fraţi de cruce, fieeare 
cum vîna ceva trebuia să împartă cu ceilalţi şi cum 


ursul era cel mai mare, au hotărît ca el să facă 


 împărţeala. 


Prinde vulpea un iepuraș. Se întilneşte cu lupul 
și zice : A 
— Hai la urs să ni-l împartă. Se duc ei la urs, 


"Ja împărțeală. Ia ursul iepurele şi-i zice lupului s 


— Măi, tu iei capul şi picioarele, că tu ești con- 
ducător bun la vînătoare şi fugi bine. 

Vulpei i-a dat codiţa : 

— Tu, uite, ce bucăţică bună ai! Eu îs mai 
bătrîn, zice ursul, mănînc carnea asta mai moale. 

N-au zis nimic ceilalţi doi, dar nu le-a prea cop- 
venit asemenea împărţeală. 

Mai trece vreme, prinde şi lupul un miel. Hai 
iar la urs să-l împărţească. 

— Ei, vulpe dragă, uită-te ce coadă lungă ai de 
data asta. 

Vulpei nu i-a convenit de loc, tot dădea din mus- 
tăţi, dar ce era să facă? Așa era înţelegerea, ursul 
să împartă. Găseşte vulpea într-o zi un stup de 
albine. Vine la urs şi zice : j 

— Uite ce-i, cumetre, eu am găsit un stup, dar 
știi că mie nu-mi plac dulciurile astea. E greu tare 
şi nu pot să-l aduc, hai dumneata și-l ia. 

De unde, că vulpea voia să-l înţepe albinele pe 
urs, nu pe ea. 

Se duce ursul cu lupul, îi împung albinele, îi 
înțeapă, dau năvală acolo, iau stupul. Vulpea stătea 
de o parte. După ce-au luat ei mierea, le zice 
vulpea : 

— Măi, să nu mâncaţi multă deodată că vă doare 
la stomac. Trebuie mîncată cîte puţin, așa. Vă spun 
eu cum se mănîncă mierea. Mi-o daţi mie s-o pun 
bine, că am o magazie specială, și n-o fură nimeni 
de acolo. 

Ia vulpea stupul și-l bagă într-o scorbură şi 
mănîncă puţin din ea. O vede o coţofană şi cînd se 
întoarce vulpea începe să ţipe din copac : 

— Vulpea hoaţă, vulpea hoaţă. Dar vulpea de 
colo întreabă : 

— Unde mă cheamă ? Unde mă cheamă ? 

— Ce zice ? întreabă ursul. 

— Păi, uite, mă cheamă mătușă-mea la o cume- 
trie. 

— Du-te dacă te cheamă. Ce zici, lupule ? 

— Cum nu, du-te ! 

Bagă vulpea coada între picioare și drept la 
scorbură se opreşte. Măniîncă miere pe săturate de 
data asta. Vine îndărăt, dar nu prea îi ardea să mai 
pîndească după vînat. 

— Ce-i, ce s-a întîmplat ? întreabă ursul. 

— D-apoi m-am cam obosit oleacă, că-i cam 
departe. 

— Cum îl cheamă ? Cum i-aţi pus numele copi- 
lului ? 

— Început. 

Ea atunci începuse zdravăn să mănince la miere. 

Mai stă ea ce mai stă, iaca o cioară: cra! cra! 
cra ! 

— Ce vrei tu? ce vrei? face vulpea, Acum am 
venit doar. 

— Ce-i ? întreabă ursul. 

— Uite, iar mă cheamă la cumetrie şi abia am 
fost. 

— Du-te, cumătră, dacă te cheamă. ; 

Pleacă vulpea iar la scorbură şi-i mai trage o 
porţie zdravănă de miere. A mîncat stupul pînă la 
jumătate. Bun! vine îndărăt. Îşi lingea mustăţile. 

— Ai petrecut bine ? 

— Petrecut. 

— Cum îl cheamă pe ăsta ? 

— Mijlociu. 

— A, bun ! Frumos nume. 

Mai trece un timp, hop, un ciocîrlan tot sărea pe 
acolo şi ciripea. Vulpea iar : 

— Ce-i, măi, ce vrei ? Nu merg că-i departe. Nu 
merg acum. Spune-i că viu miine. 

— Ce-i cumătră, iar te cheamă ? 

— Iar, cumetre urs, dar nu mă mai duc azi. 
M-oi duce mîine dac-oi putea. 

— Du-te, cumătră, acum. Bată-te norocul că 
numai de ospeţe ai parte. Cum nu mă cheamă şi pe 
mine cineva, că n-aş mai face nazuri ! 

Se duce vulpea, mănîncă toată mierea, răstoarnă 
stupul şi-l pune cu fundul în sus. Se întoarce la cei 
doi : 

— Ai venit, cumătră ? 

— Venit. 

— Cum îl cheamă ? 

— Lins-prelins-cu-fundu-n-sus. 

Ei n-au înţeles. Se duc și ei după un timp să 
mănînce din miere, găsesc stupul răsturnat cu gura 
în jos. Vulpea le spusese că ei nu-i plac dulciurile 
aşa că ursul mînios îi zice lupului : , 

— Tu ai miîncat-o, dar lasă că-ţi arăt eu ţie, 
ţi-ai găsit beleaua cu mine. 

— Eu n-am mîncat-o, urlă şi lupul. Se ceartă 
ei. Vulpea ţuști în gaura ei şi de-acolo striga : 
„Ursul şi lupul, las” să se certe, 
Că vulpea șireată a mâncat mierea toată.“ 
— la auzi ce zice, ea ne-a mîncat mierea. Fug 
după ea. 
Face ursul un cârlig și-l bagă în gaură s-o 
tragă afară. Cînd o apuca de picior, vulpea striga : 
— Trage că nu-mi pasă, că ai apucat de rădă- 
cină. Cînd trăgea de rădăcină, ţipa ca din gură de 
şarpe : 
— Aoleu, piciorul meu ! Aoleu, piciorușul meu ! 
Au cotrobăit ei prin gaură, n-au putut-o scoate. 
Pînă la urmă s-au lăsat păgubaşi. De atunci însă 
s-a stricat şi frăţia lor de cruce. 


Repovestire de 
LIGIA BÎRGU-GEORGESCU 


POVESTE POPULARĂ ROMÂNEASCĂ 


Povestea cu ciobanul care ştie limba animalelor 


ERA ODATĂ un cioban. Într-o zi s-a dus și el cu 
oile la păscut prin nişte stuf. Cum stătea acolo, 
vede că se ridică o pasăre, un cocostîrc, care ţinea 
ceva în cioc. Zboară pasărea un timp şi scapă ce 
avea în cioc. Fuga ciobanul, să vadă ce a scăpat 
pasărea. Cînd ajunge acolo, un șarpe pestriţ. Stătea 
ciobanul şi se uita la șarpe şi şarpele la cioban. 
Deodată șarpele începe să vorbească : 

— Măi, baciule, uite, eu sînt rănit ia spinare de 
pasărea ceea, care a vrut să mă mănince. Fii bun 
şi leagă-mă, că ţi-oi face şi eu un bine. Ia ciobanul 
șarpele, îl leagă şi-l pune într-o tufă, ca să nu-l 
calce oile și vitele. Îi zice șarpele atunci : 

— Miine ai să vorbeşti limba păsărilor şi a ani- 
malelor. Se duce ciobanul acasă cu oile și le bagă 
în ţare. Dimineaţa trimite pe tovarășul lui să le 
păzească, şi el pune nişte saci cu grîu pe măgar şi 
pleacă la moară. Cînd să iasă pe poartă vede niște 
vrăbii care scurmau într-o grămadă de nisip pe-acolo 
şi vorbeau în limba lor + 

— Ia te uită la ăsta, s-a dus la moară, d-ai curge 
griul din saci. 

Se uită ciobanul, aşa era. Drege el sacii şi pleacă 
din nou. Ajunge la moară, duce sacii înăuntru şi dă 
drumul măgarului să pască cu a] morarului. Aude 
cum zbierau ei acolo împreună şi stă și-i ascultă să 
vadă ce-și spun. Măgarul morarului : 

— Deseară vin hoţii la stăpînul meu și-o să-i 
fure tot din casă, că n-are cine să-i spună. Numai 
eu i-am auzit şi el pe mine nu mă înţelege. 

Se duce ciobanul la morar : 

— Măi, să ştii că deseară vin haţii la tine şi vor 
să-ţi ia tot din casă. 

— Dar tu de unde ştii ? 

— Asta-i treaba mea. 

— Măi, stai și tu deseară la mine și dacă aşa s-o 
întîmpla să știi că nici nu-ţi iau vamă la măcinat, 
ba îţi mai dau și o pungă de bani. 

Se-aşază ei seara cu niște ciomege zdravene 
şi-aşteaptă. Pe la miezul nopţii vin tilharii. Sare 
morarul și ciobanul şi încep să croiască cu ciome- 
gele în dreapta și în stînga, de ţipau tilharii ca în 
gură de șarpe. Au rupt-o de fugă în pădure. A 
doua zi a plecat și ciobanul la stină, fără vamă 
luată la moară și cu o pungă de bani pe deasupra. 
Drumul lui trecea prin pădure. Aude o bufniţă 
care-i spunea alteia : 


— Au trecut tilharii pe aici și s-au dus la podul 
din Poiana urşilor, unde sînt ascunse toate bogă- 
ţiile lor. 

Repede duce sacii acasă, îi descarcă şi se întoarce 
în Poiana urșilor. Găseşte podul. Sub pod, acolo, 
o gaură, şi în ea numai aur, argint și pietre scumpe. 
Încarcă și el cît poate pe măgar. Cînd căra el, aude 
o altă bufniță că-i striga : 

— Fugi că vin hoţii! Fugi că vin hoţii! A 
întins-o la fugă. A fugit el, a fugit şi s-a oprit 
într-o poiană să se mai odihnească. Acolo erau nişte 
cai la păscut. Ce se gîndeşte ciobanul ? 

— Măi, acum am bani, am de toate, mi-ar trebui 
şi mie un cal bun. 

Caută în stinga, caută în dreapta, găseşte pe 
stăpînul cailor și fac tîrgul. Își ia ciobanul calul şi 
pleacă. Pe drum, ajunge la'o cîrciumă. Intră și el 
înăuntru să bea un pahar de rachiu. Iacă un motan 
pe la picioarele lui : 

— Miau, miau, s-a aprins şura. Ard paiele crîş- 
marului. 

— T-auzi, măi, îţi arde şura. 

— Măi, ţie îţi arde de glumă ! 

— Măi, eu nu glumesc, dacă asculţi, bine, dacă 
nu, nu. 
+. Fuge crișmarul la șură. io era. Sar toți oame- 
nii cu apă, cu pămînt, sting focul. N-apucase să se 
aprindă tare. Îl cinstește crișmarul, îi dă să mănînce 

şi-l oprește şi peste noapte să doarmă la el. Dimi- 
neaţa, cînd să plece, vin unii călare, care se duceau 
la o nuntă a unui boier. Leagă caii și se opresc şi ei 
să bea un pahar cu vin. El era pe-afară pe-acolo, 
îşi punea şaua pe calul lui. Aude pe unul din caii 
cei legaţi : 

— Oare cît m-or mai duce așa fără potcoavă, că 
mi s-a stricat piciorul. 

— Măi, al cui e calul cel murg ? 

— Dar de ce vrei să ştii ? întreabă unul. 

— Păi vezi că n-are o potcoavă şi i se strică 
piciorul, 

— Fugi de-acolo, de unde știi tu, că nu te-ai 
uitat la potcoavele lui. 

— Iaca ştiu ! 

Se uită cela, aşa era. Stau acolo, pune potcoava 
la cal. Îl întreabă pe cioban : 

— Măi, nu vrei să mergi cu noi ? 

— Dar voi unde vă duceţi ? 

— Lao nuntă a unui boier. 

— Măi, n-am fost eu la de astea, dar hai să 
merg, să nu mor şi să nu ştiu cum e acolo. 

Ajung la boier. Acolo, nuntă mare, trăsuri, lume 
multă, mă rog, nuntă boierească. La masă au prins 
a povesti, care ştie să vorbească în mai multe limbi. 
Boierul zicea că el știe paisprezece limbi şi tot 
întreba dacă mai este cineva care să ştie atitea, 

Sarpele îi spusese însă ciobanului cînd îi dăduse 

darul de a înţelege limba animalelor şi a păsărilor : 
— Eu îţi dau darul ăsta, dar tu să nu spui nimă- 

nui, că n-o să fie bine de tine. 7 

Ciobanul acum mai băuse și el un pahar cu vin, 
așa că ce-i vine lui? Hai să spună că el ştie nouă- 
zeci şi nouă de limbi. 

— Cum știi tu nouăzeci şi nouă de limbi ? 

— Iaca bine. Eu știu tot ce spun toate păsările, 
toate animalele. 

— Măi, taci ! Dacă tu știi asta, ia spune-mi, zice 
boierul, ce cîntă pasărea asta ? . 

— Zice că miresei nu-i place mirele şi n-o să 
trăiască cu el. 

Așa era, dar boierul s-a supărat şi l-a băgai la 
închisoare. Cînd se vede ciobanul acolo se desme- 
ticeşte de tot şi se gîndeşte : 

— Aşa-mi trebuie. Nuntă boierească am vrut, 
nuntă boierească am găsit. Nunta petrecea înainte. 
Ce să facă el, cum să iasă de-acolo ? Vede un șoarece 
înaintea lui, care chiţăia : 

— Stai liniştit, că mai avem oleacă de ros la 
geam și dăm afară. Împinge el de fereastră, sare 
fereastra cît colo, că era toată roasă, plină de găuri. 
ese pe fereastră, își ia calul şi mînă, băiete! S-a 
dus acasă și și-a făcut niște curţi și niște hambare, 

cum nu mai avea nimeni, că avea aur de la hoţi, şi 
în viaţa lui n-a mai spus că ştie limba păsărilor, 

Dacă n-o fi murit, mai trăiește şi astăzi. Şi-am 
încălecat pe-un cui şi alta nu-i. 


Repovestire de. 
LIGIA BIRGU-GEORGESCU, 


POVESTE POPULARĂ FRANCEZĂ 


Cele trei zîne 


ASTĂZI nici un om nu se mai îndoiește că există 
un tărîm al zînelor, al spiriduşilor şi al vrăjito- 
rilor; dar unde se găseşte această ţară fermecată, 
nimeni nu ştie. Chiar și cel mai învăţat om ar fi 
foarte încurcat dacă i-aţi cere să vă spună în ce loc 
pe globul nostru poți găsi minunata ţară a poveş- 
tilor. 

În ceea ce mă priveşte, îmi place mult să las gîn- 
dul să vagabondeze căutînd această minunată lume, 
care sălășluiește departe pe pămînt, în mijlocul nori- 
łor pufoși şi argintaţi. 

De altfel, ştim cu toţii că pentru zîne şi spiri- 
duși, distanţele nu contează, aşa că ei pot într-o 
clipită să coboare pe meleagurile noastre, pentru 
a face bine sau rău, după cum e legea lor, 

Odată, şi asta a fost tare demult, în împărăţia 
zînelor era mare vînzoleală, fiindcă se născuseră 
trei zînișoare mici şi frumoase şi toți spiridușii se 
adunaseră să le privească. Toţi se minunau fiindcă 
cele trei zîne micuţe păreau foarte neștiutoare, 

lucru care nu prea se întîmplă în lumea zinelor. 
Părinţii le-au botezat Puritatea, Nevinovăţia și 
Drăgălășenia. 

Bătrina zină Carabosa, căreia i s-au încredinţat 
cele trei zinișoare pentru a le face educaţia, strimba 
din nas și spunea tuturor celor care voiau s-o 
asculte că ei nu-i plac aceste nume şi nici caracte- 
rul fetelor, fiindcă, adăuga ea, orice zină trebuie 
să aibă şi o doză mică de răutate. Se ştie că bună- 
tatea fără măsură n-aduce decît catastrofe în lumea 
oamenilor. 3 

„— la mai ţine-ţi gura, frumoasă și ştirbă Cara- 
bosa, îi strigă : un  spiriduș, mai bine bun decit 
viclean. Pe mine, ce să-ţi spun, mintea cam puțin- 
tică a acestor tinere zîne mă distrează grozav. ; 

Carabosa voi să-l plesnească peste gură, dar 
, Spiriduşul dispăru pe loc. 

Trebuie să recunoaştem că cele trei zînişoare 
erau cam simple, dar asta le făcea şi mai fericite, 
fiindcă nu-şi închipuiau că pe lume sint şi oameni răi. 

" Cînd zinele noastre ajunseră vîrsta majoratului, 
adică 16 ani, căci atunci e majoratul zinelor, ele 
trebuiră să pornească pe pămînt pentru a-şi înde- 
plini menirea lor. 

Carabosa le-a chemat pe toate trei şi le-a spus : 

— Dragele mele, veţi pleca pe rind pe pămînt, 
ca să vedem cum ştiţi să aplicaţi tot ce ați învăţat 

de la mine. O să vă dau beţișorul vrăjit, la care 
are dreptul orice zînă şi cu care puteţi face ispră- 
vile voastre bune. Dar, cum vă știu încrezătoare și 
cu mintea cam ușoară, am să restring puterea beţi- 
şorului vrăjit. Să ştiţi că nu puteţi săvirşi cu el 
decit o singură faptă bună, așa că va trebui să 
cîntăriţi bine înainte de a-i folosi puterea. După ce 
veţi săvîrşi ce veţi crede de cuviinţă, să veniţi îna- 
poi să-mi spuneţi ce a făcut fiecare. Dacă voi fi 
mulțumită de purtarea voastră, vă voi da toată 
puterea, ca oricărei zine. 

Zinişoarele noastre s-au cam supărat pe bătrîna 
Carabosa, care le trata ca pe nişte fetiţe, dar, pînă 
la urmă, n-avură ce face, așa că trebuiră să se mul- 
ţumească şi cu cît le dădea ea. 

Prima care cobori pe pămînt a fost Puritatea. 
Ea se opri pe pămîntul Franţei, în pădurea nesfir- 
şită a Ardenilor, şi nu se mai sătura privind fru- 
museţea locurilor. Nu vreau să credeţi că pădurile 
din Ardeni ar fi mai frumoase decît împărăția 
zînelor, dar, în orice caz, erau altceva decit locurile 
unde copilărise ea-și totul i se părea nou și ciudat. 
Se uita cu ochi mari la pescarul bătrîn, care sta 
ceasuri întregi nemişcat aşteptînd ca vreun peşte 
nemintos să muşte din nadă, sau la femeile care 
băteau cu maiul rufele de pînză pe malul Mausei, 
şi ar fi vrut să alerge şi ea cu copiii desculți şi gălă- 
gioși prin praful drumului. ? 

— Vai de mine, îşi spusese ea, văd că aici toţi 
oamenii sînt fericiţi. Nu știu, zău, cum am să-mi pot 
cu folosi beţişorul vrăjit. Cine mai are nevoie de 
ajutorul unei zinişoare ? 

Nici n-apucă să-şi termine gîndul, cînd văzu pe 
o stîncă un flăcăiandru care plîngea. 

— De ce eşti aşa de trist, băiete, îl întrebă ea 
apropiindu-se. i 

Flăcăul, care habar n-avea cu cine stă de vorbă, 
îi răspunse printre lacrimi : j 

— Cum să nu fiu, frumoasă fată. Toată vara 
n-a căzut un strop de ploaie şi-mi mor vitele de 
foame. Cu cît chin am reușit să-mi adun cîteva oi și 
două vaci, ca să am cu ce mă hrăni pe mine şi pe pă- 
rinţii mei, care zac paralizaţi în bordei. Dacă nu 
plouă, vom muri de foame cu toţii, că n-am bani 
să cumpăr îîn pentru la iarnă. 

Şi tînărul începu să plingă mai cu jale. 

Puritatea simţi că i se umplu ochii de lacrimi, 
căci era prima dată-n viața ei cînd se ciocnea de 
suferința omenească și-i spuse : 

— Te rog, flăcăule, să nu mai pliîngi și să-mi 
spui cu ce te pot ajuta. 

— Nu mă poţi ajuta în nici un fel, fiindcă ceea 
ce-mi trebuie mie este ploaia, ori dumneata nu poţi 
porunci nici norilor să plouă, nici soarelui să stră- 
lucească. 

— Ei, bine, uită-te atunci, îi spuse zina și făcînd 
citeva semne cu beţigaşul ei, spuse şi citeva cuvinte 
tainice, şi dispăru ca prin farmec. Îndată cerul se 
înnoură, începură să se audă tunetele şi în mai 
puţin de cinci minute începu o ploaie care tinu şase 
zile şi şase nopți. 

După ce se opri ploaia, soarele străluci din nou 
şi verdeaţa se porni să crească năvalnic, încît vitele 
găsiră tot ce le trebuia ca să pască. 

„Bravo, gîndi zîna, strașnie am lucrat. Acum 
pot să mă întorc acasă.“ 

Cînd ajunse la marginea regatului lor, se întilni 
cu Nevinovăţia, căreia-i dădu bagheta şi-i povesti ce 
ispravă făcuse pe pămînt. Nevinovăţia luă bagheta 
de la sora ei şi o porni şi ea spre pămînt. Nu știm 
cum s-a întîmplat, dar și ea ajunse tot pe pămîntul 
Franţei, în regiunea Argon şi, ca şi sora ei, îşi 
spuse că aici toţi oamenii erau fericiţi și că ea nu 
va avea ocazia să facă nici o faptă bună. Seara se 
duse la un bal, unde tineretul, fete şi băieţi, jucau 
atît de îndrăcit, încât biata Nevinovăţia simţea cum 
o furnică prin tălpile picioarelor şi-ar fi jucat şi 
ea, dar știa foarte bine că zînele n-au voie să se 
amestece în petrecerile oamenilor. Rămase deci de 
o parte, privind pe dansatori cînd, băgă de seamă 
că o tînără fată stătea retrasă într-un colţ întune- 

cos, nu se băga-n joc şi din cînd în cînd scotea cîte 
un oftat de credeai că-i sfişie inima. 

Nevinovăţia se apropie repede de ea şi-o întrebă 
ce are pe suflet. Dar fata se uita cu neîncredere la 
ea şi-i răspunse că n-are nimic, însă nu-i place să 
danseze, de aceea se ţine de o parte. 

— Atunci la ce ai venit la bal? o întrebă zîna. 

Fata nu mai putu însă răspunde, căci suspinele 
îi înăbuşiră graiul. Zina o mîngiia încercînd s-o 
oprească din plîns. Pînă la urmă fata îi spuse neca- 
zul ei : 

— Nu pot să ies în lume că sînt tare uriîtă : am 
un nas cît o pătlăgică, gura strîmbă, şchioapăt de 
piciorul drept și pe deasupra mă uit cu un ochi. la: 
făină şi cu celălalt la slănină. Se vede cît de rău- 
tăcioase au fost ursitoarele cu mine cînd m-am năs- 
cut. 

— Eu cred, spuse zîna, că poți să fii fericită și 
fără să fii frumoasă. | 

— Dumitale îţi convine să vorbeşti aşa, că ești 
frumoasă ca soarele de pe cer. Dacă ai fi ca mine, 
ţi-ai schimba și dumneata felul de a vedea lumea. 
Şi, la drept vorbind, cine eşti de mă tot descoşi 
atita, fiindcă nu pari a fi de prin partea locului? 

— E adevărat, răspunse Nevinovăţia, că sînt o 


“străină, dar să știi că te întreb numai ca să văd cu 
„ce te pot ajuta. 


. 145 


— Nu mă poţi ajuta cu nimic, frumoasă necu- 
noscută, fiindcă beteșugul din născare, leac n-are. 
îl vezi pe flăcăul cel frumos, care se tot învirteşte 
pe lîngă fata aceea subțirică şi drăgălașă ? Ea este 
prietena mea cea mai bună, iar pe el îl iubesc la 
nebunie, Dar ce folos, fiindcă, urită cum sînt, el 
nici nu se uită la mine şi n-are ochi decît pentru ea. 
Peste cîteva luni vor avea nunta. Ah, cît de neno- 
rocită sînt ! | 

Şi fata izbucni în hohote de plîns, de sălta 
cămașa pe ea. 

- Zâna era gata să izbucnească în hohote de plîns, 
dar își muşcă buzele și aplecîndu-se spre fată îi 
șopti la ureche : 

— Nu mai plînge, că am eu un leac pentru tine. 
Du-te la izvorul din deal şi spală-ţi de trei ori faţa 
cu apa lui, spunînd de fiecare dată : 


Izvoraș cu apă luminoasă, 
Ajută-mă ca să mă fac frumoasă. 


Pe urmă uită-te în oglindă și-ai să vezi ceva de 
n-o să-ţi crezi ochilor. 

Uimită de cele ce auzise, dar și cam neîncreză- 
toare, fata cea urîtă se duse la izvor şi în timp ce 
se spăla, zîna nevăzută o atinse cu beţigaşul ei 
vrăjit şi pe loc fata se făcu o frumuseţe că şi luna 
se opri în cer s-o vadă. Cînd se privi în oglindă, 

fata scoase un țipăt de bucurie : avea cel mai fru-, 
mos năsuc pe care-l văzuse vreodată şi niște ochi 
de ar fi băgat în boală şi pe zmei. 

Nevinovăţia era tare mulţumită cînd o porni 
spre ţara ci şi-şi spunea : 

„Bătrîna Carabosa are sufletul cam înăcrit de 
invidie. Nici ea n-ar fi fost în stare să facă o faptă 
mai frumoasă ca a mea. Fata cea urită se va mărita 
cu flăcăul drag şi amîndoi vor fi foarte fericiţi. 

A treia zi, Drăgălășenia cobori şi ea pe pămînt 
și, culmea, nimeri tot în Franţa. Se vede treaba că 
regatul zînelor se afla undeva în cer, în dreptul 
Franţei, de au ajuns toate cam în același loc. 

Peste tot văzu numai cîntec și veselie, încît, ca 
şi surorile ei, era convinsă că n-are ce face cu beti- 
gaşul cel vrăjit. De aceea fu tare uimită văzînd un 
băiejaş de şcoală, care plingea de i se înnodau 
lacrimile în barbă. Întristată, se apropie de el şi-l 
întrebă de ce plînge. 

— M-a certat domnul învăţător, răspunse băia- 
tul printre lacrimi. 

— De ce te-a certat ? 

— Spune că sînt un leneș şi că nu învăţ nimic. Și 
colegii mei de clasă îşi bat joc de mine şi-mi zic 
prostul și căpăţînosul, fiindcă am capul mare. 

— Nu-i adevărat, băieţașule. Dimpotrivă, ai un 
cap tare drăguţ. Dar poate că nu munceşti de ajuns, 
de aceea nu ştii lecţiile. 

— Ba nu, muncesc pe brînci. Dar ce să fac dacă 
mintea nu mă ajută ? Uit ușor tot ce am învăţat cu 
mare greutate şi de multe ori nici nu înțeleg. lec- 
tiile. 

— Sărman copil, decît să te chinuieşti aşa, mai 
bine nu te mai duce la şcoală. 

Auzind aceste vorbe, băieţașul incepu să plîngă 
şi mai tare. 

„__— Da, dar eu vreau să învăţ, să âjung un mare 
inventator de mașini şi de tot felul de aparate, ca 
să nu-mi mai spună nimeni că-s greu de cap. 

+ Drăgălășenia, mişcată pînă în fundul sufletului, 
îl atinse cu beţigaşul vrăjit şi, pe loc, băiatul simţi 
cum i se dezgheaţă mintea și-și aduse aminte toate 
lecţiile pe care le citise. Dar n-a mai putut să mul- 
ţumească zînei, fiindcă aceasta se făcuse nevăzută 
într-un nor alb. 

În împărăţia lor, cele trei zîne se făleau, care mai 
de care, cu isprava pe care o făcuseră pe pămînt. 
Dar Carabosa, cînd auzi faptele lor, se făcu la faţă 
mai neagră decît era de felul ei.şi se răsti la ele: 

— Sînteţi niște gisculiţe. V-am lăsat de capul 
vostru și aţi făcut fiecare cîte o trăsnaie. 

Sărmanele zine, înghețate de spaimă, spuseră cu 
glas şoptit : 

— Dar am făcut numai bine. 

— V-aţi gîndit mai întîi dacă cei cărora le-aţi 
dat cele trei daruri le vor folosi spre binele seme- 
nilor lor ? 

— Nu, nu ne-am gîndit decît la cei pe care i-am 
dăruit. 

— Asta este marea voastră greşeală. Ia veniţi 
mai aproape să priviţi în oglinda asta, care ne va 
arăta viitorul, Voi ştiţi că eu am darul de a vedea 
ce se întîmplă de aici în zece ani. 

Carabosa puse oglinda pe o măsuţă, luă o carte. 
groasă şi veche, o deschise la o anumită pagină și 
începu să spună niște descîntece așa de grozave, 
încît bietelor zîne li se făcu părul măciucă-n cap. 
Cînd şi-a terminat descîntecul, faţa. oglinzii- începu 
a se tulbura ca o apă şi Puritatea văzu în ea pe 
îlăcăul pentru care făcuse cerul să plouă. Turma 
flăcăului se îngrăşase şi sporise, aşa că el o vîndu 
cu preţ bun şi prinse gust de negustorie, încât 
în al zecilea an cumpărase deja un castel frumos, 
"unde trăia ca un mare boier în lux și desfătare, iar 
pe bătrinii lui părinţi îi azvîrlise la marginea moşiei 
lui, într-o căsuţă nenorocită, ca să nu ştie nici unul 
din prietenii săi cei bogaţi din ce neam se trăgea. 
 Bieţii bătrîni muriră de mizerie și supărare, și cînd 
sr slugile i-au spus flăcăului de moartea lor, el dete 
$ poruncă să-i îngroape la un loc cu săracii. Pe urmă, 
 răsuflă ușurat și porni prin vecini să caute o fată 
"bogată cu care să se însoare. | 

— Ei, Puritate, îi spuse Carabosa, nu era mai 
bine pentru sufletul lui și al părinţilor săi, să-l fi 
lăsat în sărăcia şi dragostea care-i lega ? 

Zina nu răspunse nimic şi-şi plecă fruntea 
vinovată. 

— Acum e rîndul tău, Nevinovăţia, vino și pri- 
veșşte. j 

Tremurînd, Nevinovăţia o văzu pe fata cea urîtă, 
preschimbată într-o frumuseţe fără pereche, cum 
se duce la bal şi cum îi sucește capul flăcăului, care 
se și însură cu ea. Dar fata noastră, care se ştia cît e 
de frumoasă, începu să alerge din bal în bal, se gătea 
cu tot felul de podoabe şi nu se îngrijea de loc de 
casă, așa că pînă la urmă flăcăul se sătură de mof- 
turile ei, și măcar că o iubea din tot sufletul, o 
trimise înapoi la părinţii ei şi astfel, în loc deo 
femeie fericită, Nevinovăţia văzu că făcuse doi 
oameni nenorociţi. 

Nici Drăgălășenia nu avusese mai mult noroc 
cu şcolarul ei care, într-adevăr, ajunsese mare 
inventator, dar toate invențiile lui erau de-ale răz- 
boiului, ca să poată ucide cît mai multă lume. Săr- 
mana Drăgălăşenia, care era cea mai blindă dintre 
toate, izbucni în gemete și suspine, cînd văzu în ce 
scopuri mîrșave îi era folosit darul. 

— Ei, spuse Carabosa, aţi văzut ce isprăvi 
mi-aţi făcut? Drept pedeapsă, veţi merge pe 
pămînt ca nişte simple muritoare şi veţi munci din 

greu, o viaţă de om. Dacă în timpul acesta veţi face 
numai fapte bune, la înapoiere veţi primi fiecare 
beţigașul vrăjit, ca să puteţi fi ca toate zînele. 

Puritatea, Drăgălășenia și Nevinovăţia primiră 
pedeapsa fără să crîcnească și porniră pe pămînt, 
unde trebuiau să trăiască o viaţă de om, plină de 
amărăciuni și de fapte bune, pentru a-şi putea recă- 
păta dreptul la beţigaşul vrăjit. 

Patruzeci de ani trăiră pe pămînt cele trei zîne 
şi se vede că multe fapte bune au făcut, de vreme 
ce la înapoierea în țara lor, Carabosa le-a îmbiă- 
țișat cu dragoste pe toate trei, diîndu-le beţigașele 
vrăjite, cu care puteau face orice faptă de zînă. 
Numai că, pot să vă asigur, fără să mă tem că v-aş 
spune un neadevăr, de atunci zînele noastre n-au 
mai folosit puterea beţigașului vrăjit, fără a se 
gîndi bine dacă darul pe care îl făceau era de folos 
tuturor oamenilor, nu numai celui care îl primea. 


Traducere de GH. CALCIU 


POVESTE POPULARĂ FRANCEZĂ 


Cele trei dorinţi 


TRĂIAU într-un sat un moş şi o babă, care tre- 
cuseră cam de multişor de şaptezeci de ani, dar 
„erau sănătoși și încă în putere, așa că n-aveau de 
ce să se plingă, mai ales că adunaseră şi ceva pără- 
luţe în cei vreo cincizeci de ani cît își duseseră amarul 
împreună. Bi t 

Toți oamenii din sat îi aveau în mare cinste, deşi, 
la drept vorbind, amîndoi erau un picuţ cam zgirciţi, 
Nu avuseseră copii şi nu le prea păsa de necazurile 
altora. De altfel, moşul se lăuda pe faţă că niciodată 
nu ceruse de la nimeni nimic, așa că nici el nu e 
dator faţă de nimeni în nici un fel, 

Dar iată că într-o zi se întîmplă un fapt care 
le-a tulburat pentru cîtăva vreme traiul lor liniş- 
tit.  Dis-de-dimineaţă, moşul plecase la cîmp să 
scoată cartofi şi seara se întorcea acasă cu roaba 
plină. La o cotitură a drumului, văzu un omuleţ 
care căra un sac mai mare ca el și care, istovit de 
greutate, se prăbuși la pămînt. 

Moșneagul voi să treacă mai departe, căci nu 
voia să se amestece în ciorba nimănui, ca nici alţii 
să nu i se bage în suflet, însă ceva il trase parcă 
înapoi şi lăsînd roaba în drum, se apropie de omul 
care abia reuşise să iasă de sub sac. 

— După cîte văd, nu ești de prin partea locului. 
Greu trebuie să mai fie sacul ăsta, ţi-a rupt şalele. 

— Tare-i greu, dar ce să fac ? Aici e toată averea 
mea, aşa că, neavînd casă, cînd plec să caut de 
lucru, iau tot ce am în acest sac. A 

— Hai să te ajut eu să-l duci pină în virful 
dealului. 

Şi moșneagul puse sacul în Tori nind. spre 
coama dealului. Acolo, omulețul cel străin fi mul- 
_ umi din suflet și la urmă îi spuse : 

— Să ştii că nu sînt ceea ce vezi tu, ci un vră- 
„ jitor blestemat să fiu cerșetor pînă ce un om îmi 
va face un mare bine, într-o împrejurare grea. Tu 
mi-ai făcut acest bine cînd era aproape să-mi dau 
sufletul sub povara acestui sac. Pentru aceasta, te 
voi răsplăti cum se cuvine. Îţi voi îndeplini ţie şi 
"babei tale trei dorinţi. Să vă gîndiţi bine înainte de 
a cere, fiindcă nu aveţi dreptul la mai mult de trei. 
Spunînd aceste cuvinte, vrăjitorul dispăru ca 
prin farmec din faţa ochilor uimiţi ai moșneagului. 
Moşul o porni grăbit spre casă, unde-i povesti 
babei de-a fir-a-păr tot ce i se întimplase şi cum 

vrăjitorul le dăduse dreptul să-şi pună în gînd trei 
dorinţi, care se vor împlini fără greș. Bătrîna își 
veni repede în fire din uimire şi-i spuse moșului : 

— Bine ai făcut că nu te-ai grăbit să-ţi spui 
dorinţele înainte de a vorbi cu mine. Să ne sfătuim 
împreună și să cerem cele mai bune lucruri. Stai 
să încălzesc cina, să mîncăm, şi pe urmă stăm de 
vorbă. | 

Baba fugi sprintenă la cotlon şi se apucă să 
sufle-n foc, ca să încălzească mai repede cina. Hornul 
casei nu trăgea de loc şi tinda se umplu de un fum 
gros, care aproape o orbi şi-o făcu să tușească de 
mai-mai să-i iasă sufletul. 

— Oh, Doamne, strigă ea furioasă, ce n-aş da 
să scap de fumul ăsta care-mi mînîncă zilele. 

Nici nu termină ea de rostit aceste vorbe, că pe 
loc fumul se risipi şi casa rămase curată. 

— Nătîngo, se răsti moșul la ea, ştiai doar că în 
clipa cînd rosteşti o dorinţă ea se și împlinește. Na, 
că din cauza ta am mai rămas numai cu două dorinţi. 
'Ține-ţi gura, să nu mai spui vreo prostie. 

Babei îi sări pe loc ţiîna : 

— la uite la el cum se grozăveşte. Dacă-i pe 
așa eu nu mai fac nimic. N-ai decît să-ţi încălzeşti 
singur cina. 

Moşul se duse dar la foc şi puse mina pe cleşte 
să aşeze pirostriile. Nu ştiu însă cum făcu de scăpă 
pirostriile grele drept peste picioare. 

— Nerodule, strigă baba la el, bucuroasă că poate 
să i-o plătească, era cît pe-aci să-mi spargi piros- 
triile şi pe deasupra să te şi ologești. ' 

— 'Ţine-ţi gura şi nu mă scoate din sărite. Tare 
aş vrea să te văd pe tine cum ai să-mi mai urli, 
dacă ţi-ar cădea pirostriile peste picioare. 

În aceeași clipă pirostriile se rostogoliră şi săl- 
tînd puţin căzură drept peste picioarele babei, care-n- 
cepu să urle de credeai c-o înjunghie cineva : 

— Bătriîn ticălos, numai răul mi l-ai dorit toată 
viaţa. Na, acum ţi s-a împlinit pofta. 

“Moşul sări să-i ia pirostriile de pe picioare, dar, 
ţi-ai găsit, parcă erau crescute din osul babei. 

— Ce ne facem acum, spuse moșul, că nu ne-a 
mai rămas decit o singură dorință. 

— Ba n-a mai rămas nici una, se răsti baba la 
el, că doar nu vrei să stau toată viaţa cu pirostriile 
astea pe picioarele mele. Să se ducă dar pirostriile 


“astea dracului și să rămînem iar cum am fost. 


În aceeași clipă pirostriile s-au dus de parcă 
le-ar îi luat un viîrtej, şi gurile rele spun că au ajuns 
tocmai în fundul iadului, căci așa ie menise baba 


cînd a rostit a treia dorinţă. 


Mult s-au mai bătut cu pumnii în cap cei doi 
„bătrîni, văzînd cum le-a scăpat norocul cel mare. 
Moşul credea însă că poate va mai avea norocul 
să-l întilnească iar pe vrăjitor, dar degeaba, fiindcă 
nu te întilnești de două ori în viață cu un astfel 
de noroc: 


Traducere de GH. CALCIU 


POVESTE POPULARĂ FRANCEZĂ 


Cei doi cocoşaţi 


TOATĂ LUMEA spune că cei mai pociţi oameni 
sînt cocoșaţii și că din cauza asta sint așa morocă- 
noși. Există însă şi cocoşaţi care fac mereu glume 
“pe socoteala cocoaşei lor şi mai mare hazul să-i vezi 
cîte ghidușii mai născocesc. De altfel, toţi am auzit 
de vestitul Polichinelle, regele cocoșaţilor, marele 
ghiduş, care saptrțăea-n jurul lui numai haz și 
voie bună. 

Tot așa ca el, locuia într-un sat un cocoşat haz- 
liu, care toată ziua cînta și se veselea, de-ți venea 
să- crezi că habar n-are ce cocoașă poartă în spinare. 
Stătea cîtu-i ziulica cu picioarele încrucișate sub el 
și cosea de zor — că era croitor — şi cînta de ai fi 
zis că nu-i om, ci privighetoare. 

Din cînd în cînd îl apuca şi pe el întristarea, căci 
anii treceau, el ajunsese flăcău de însurat, dar nici 


„o fată nu voia să-l ia de bărbat din cauza cocoaşei. 
“El însă nu mărturisea nimănui durerea sa. Numai 


un bătrîn din sat, despre care gurile rele spuneau 


că se cam ţine de vrăji, ştia ce-l apasă, fiindcă tînărul 

nostru cocoșat îi spusese odată, la un pahar de vin, 
ce foc îl roade. 

Într-o zi bătrînul îi spuse : 

— Ai văzut vreodată stejarul-cel-bătrin și 
aproape uscat din vîrful dealului de lingă satul 
nostru ? À 

— Cum să nu-l văd. Toată lumea-l vede şi toţi 
ştiu că e un stejar blestemat și că sub el își ţin 
dracii sfatul în noaptea Sfintului Andrei. 

— Pff! făcu bătrînul, crezi şi tu în născocirile 
babelor ? Eu nu zic că acolo nu se petrec fel de fel 
de întîmplări vrăjite, dar să ştii de la mine că nu 
toţi dracii sînt răi. În locul tău, m-aş duce în noaptea 
aceea acolo. Poate găseşti un drac milostiv, să te 
scape de cocoașă. 

Vorba asta i-a intrat în cap sărmanului cocoşat, 
care uitase și să mai cînte tot vorbind cu el însuși : 

„Și dacă merg, ce am de pierdut? Dacă m-or 
ucide duhurile rele, n-are cine mă plinge. Sînt singur 
pe lume şi nu văd care fată şi-ar strica ochii după 
un cocoşat. Pe de altă parte, dacă scap de cocoașă, 
voi fi şi eu în rînd cu oamenii.“ 

Și aşa, tot gîndindu-se şi răzgindindu-se, veni și 
toamna și-n noaptea Sfintului Andrei, cocoşatul îşi 
luă inima în dinţi şi-o porni spre stejarul blestemat. 
Era o noapte sinistră de toamnă, vîntul şuiera peste 
cîmpie și, de frică, sărmanul tînăr vedea tot felul 
de. stafii. Cînd ajunse la stejar era pe jumătate 

mort de spaimă, încît aproape se prăbuşi la rădă- 
cina pomului aşteptind din clipă-n clipă să vină 
dracii şi să-l ia în furci. 

Dar tocmai atunci cîntară cocoşii de miezul nopţii, 
cerul se limpezi deasupra stejarului și luna-şi revărsa 
lumina dulce peste poiană. Ca din pămînt răsăriră 
în jurul lui mulţime de spiriduși mici, mici, abia 
de atingeau o șchioapă, care se fugăreau, ţopăiau, 
se tăvăleau prin iarbă încît cocoşatul simțea şi el 
cum îl furnică bucuria prin tălpi şi ar fi vrut să 
sară și el cu ei să chiuie și să cînte, Dar spiridușii 
nu-i dădeau nici o atenţie, aşa că el se duse să se 
ascundă într-un tutiş, ca să nu le tulbure joaca. 
De acolo putea să-i privească în linişte. 

După ce se săturară de zbenguială, unul dintre 
ei dădu un semnal şi toţi se prinseră într-o horă 
mare-n jurul stejarului și începură să cînte-n cor: 


Azi e luni și mâine-i marţi, 
După marţi e miercurea, 
Baba miercurea cea rea ; 
Și pe urmă vine joi, 

Zi de tirg cu papuci noi ; 
După joi... după joi... 


Bieţii spiridușşi uitaseră cintecul și repetau mereu 
cuprinși de întristare : 


După joi... după joi... 


Degeaba însă, fiindcă nici unul nu-şi aducea 
aminte urmarea. Atunci cocoșatul nu mai putu să 
rabde tristeţea spiridușilor și “ieșind din tufiș, se 
prinse-n hora lor, cîntînd : 


După joi, e vineri, nană, 
Cînd scoţi mieii în poiană, 
Apoi sîmbăta cea mare, 

Și duminica cu soare, 
Cîntec, joc şi sărbătoare. 


Mare-a fost bucuria spiriduşilor că s-a găsit 
“cineva să le aducă aminte cîntecul. Se porniră pe un 
cîntec şi un joc, de duduia pămîntul şi se învîrteau 
ca niște fulgere mici în jurul stejarului şi cocoșatul, 
cuprins de bucurie, se-nvîrtea și el mai abitir ca 
toţi cîntînd cu vocea lui frumoasă : 

Apoi simbăta cea mare, 
Și duminica cu soare, 
Cîntec, joc și sărbătoare. 


După ce osteniră bine, spiridușii se opriră şi 
regele lor veni la cocoșat : i 

— Noi ştim că tu eşti om și că oamenii sînt răi, 
Din cauza asta nici nu vrem să avem de-a face 
cu ei. Dar în noaptea asta te-ai purtat ca un adevărat 
spiriduş și ne-ai făcut un mare bine. Neamu) nostru 

uitase de multă vreme cîntecul și din cauza asta 
eram puși tot anul la tot felul de munci grele de 
către niște vrăjitoare. Acum însă am scăpat de bles- 
tem datorită ţie, așa că spune ce dorinţă ai şi ţi-o 
vom îndeplini pe loc, 

— Preacinstiţi spiriduşi, vorbi cocoşatul la rîndul 
lui, dacă vă uitaţi cu băgare de seamă la mine, o să 
vedeţi că nu port o desagă în spate, ci o pocită de 
cocoașă, de care nu ştiu cum să scap. Dacă aţi 
avea bunătatea să mă scăpaţi de ea, m-aș bucura 
tare mult şi aș spune că mi-aţi plătit cu vîrf şi 
îndesat tot ce am făcut eu pentru voi în noaptea 
asta. 

— Asta-i tot ce vrei ? strigară spiriduşii, şi apro- 
piindu-se de el spuseră nu știu ce vorbe vrăjite, 
făcură nişte semne din mîini şi, într-o clipă, coco- 
șatul nostru se îndreptă ca un brad-şi arăta acum 
ca un flăcău mîndru şi frumos, încît nu cred că ar 
fi fost în tot satul vreo fată, măcar şi cea mai forns, 
ca să nu-l vrea de bărbat, 

A doua zi, să te ţii mirare pe capul sătenilor. Se 
frecau la ochi şi nu le venea să creadă: „Feciorul 
acesta tras prin inel şi frumos să fie coeoșatul de 
pînă ieri ?“ 

Bietul cocoşat răguşise tot povestind şi răspo- 
vestind ce se petrecuse-n noaptea aceea. Oamenii nu 
se mai săturau ascultîndu-l şi mereu veneau altii, 

„chiar şi din satele vecine, căci vestea se dusese ca 
fulgerul, şi-i cereau s-o ia de la cap cu povestitul. 

Fetele îl săgetau cu coada ochiului şi fiecare 
căuta să-l încînte cu frumuseţea ei, încît bietul 
îlăcău nu ştia pe care s-o aleagă. Pînă la urmă, așa 
cum desigur vă închipuiţi, se-nsură cu cea mai fru- 
moasă dintre ele şi, încă înainte ca oamenii să se 
îi trezit din uimirea lor, cocoșatul, adică fostul coco- 
şat, se și gospodărise. 

Dar- povestea nu se slirşeşte aici, că doar mai 
erau şi alți cocoșaţi prin partea locului. Bunăoară 
în orașul din apropiere, era un cocoșat bogat şi 
posomorit, căruia nu-i intra nimeni în voie şi pentru 
care, cea mai mare bucurie ar fi fost ca toată lumea 
să fie cocoșată ca el. 

Cînd auzi cum fusese vindecat cocoşatul cel ve- 
sel, nu mai avu odihnă pînă nu află din gura lui 
cele ce se petrecuseră. 

— Am să mă duc şi eu acolo, spuse el. 

Dar fostul cocoșat îl sfătui să nu se ducă, fiindcă 
nu se ştie dacă năvala asta de cocoșaţi la stejar 
n=0 să-i supere pe spiridușşi. Z 

— Ei, şi ce-or să-mi facă? se răsti cocoşatul. 
Or să-mi mai pună o cocoaşă ? Sau vrei să nu se mai 
vindece şi alții ? 

La drept vorbind, pe cît era de arţăgos cocoşatul 
de la oraș, pe atît era de fricos și-i cam bătea inima 

numai la gîndul că va trebui să umble singur lă 
miezul nopţii pe cîmp. 

În toamna următoare, cînd spiridușşii trebuiau să 
se adune iar în jurul stejarului, cocoşatul din oraş 
porni spre stejar. Măcar că era o noapte rece, îl 
treceau toate nădușelile cînd vedea cîte o umbră 
sau auzea cîte un țipăt de pasăre de noapte. La 
miezul nopţii, cînd răsăriră spiriduşii ca din pămînt, 
omul nostru începu să clănţăne din dinţi de frică. 
Dar spiridușşii nici nu se uitau la el, ci se jucau în 
jurul stejarului, se tăvăleau prin iarbă, mă rog, ca 
şi cu un an înainte. 

După ce obosiră bine, făcură iar horam jurul 
stejarului, cîntînd : 


Azi e luni şi miine-i marţi, 
După marji e miercurea, 
Baba miercurea cea rea ; 
Și pe urmă vine joi, 

Zi de tîrg cu papuci noi; 
După joi... după joi... 


Spiriduşii uitaseră iar cîntecul şi acum se căz- 
neau în zadar să și-l amintească. 

„Acu-i acu, își spuse cocoșatul care încă mai 
tremura şi repezindu-se-n horă începu să zbiere 
cât îl ţinea gura (trebuie să vă spun că avea o voce 
de urlau ciinii cînd cînta el) : 


- 

După joi e vineri, nană, 
Cind scoţi mieii la poiană, 
Şi duminica cu soare, 
Cîntec, joc și sărbătoare. 


În spaima și graba lui, cocoşatul uitase o zi a 
săptămînii. Spiridușşii însă își dădură seama şi tăbă- 
riră pe el: l 

— Ai sărit un vers, ai sărit un vers. Cum e, 
spune-ne ! 

— Staţi, staţi, strigă omul ştergîndu-și sudoarea 
și o luă de la cap. 

Degeaba însă, căci nu-şi amintea de loc ce zi 
vine după vineri. Cu cît își zbiera cîntecul mai tare, 
cu atît spiridușii se înfuriau mai rău : 

— Vrea să-și bată joc de noi! 

— Zbiară ca un măgar. 

— Ăsta nu-i cîntec. Asta-i urlet. 

— Să-l învăţăm minte ! 

Şi-n timp ce el se căznea fără-ncetare să găsească 
versul care-i lipsea, spiridușşii hotăriră să-i li- 
pească, drept pedeapsă, cocoașa pe care i-o luaseră 
celuilalt cocoşat. Tot n-aveau ce face cu ea. 

Cît ai clipi, omul nostru se trezi cu două cocoașe 3 
una în faţă, una în spate. Pe urmă spiriduşii dis- 
părură şi el o porni amărît spre casă, 

Ceea ce i se păru însă ciudat, era că parcă-l 
gidila ceva în gîtlej și începu să cînte. Spre marea 

lui uimire, avea acum o voce frumoasă și-și aducea 
aminte. tot cîntecul spiriduşilor. Era însă prea tîrziu, 

În zilele care urmară, cocoșatul nostru' era de 
nerecunoscut, Se ţinea mereu de ghidușii, ridea, 
cînta de parcă toată lumea era a lui. Se vede treaba 
că o dată cu cea de a doua cocoaşă i se dăduse şi 
ceva din caracterul vesel al primului cocoşat. Şi 
aşa cocoşatul nostru începu să fie bine văzut de 
toţi, dar de însurat nu se putu însura și rămase 
flăcău pînă la adinci bătrîneţe. 


Traducere de GI. CALCIU 


POVESTE POPULARĂ FRANCEZĂ 


Papagalul palavragiu 


MOȘ MATHURIN colindase timp de treizeci de 
ani toate mările lumii şi la bătriîneţe se retrase în 
satul lui de obiîrşie, unde părinţii îi lăsaseră moşte- 
nire o cocioabă plecată pe o rînă, de ai fi crezut că 
acum-acum se prăbușește. Ce avea însă bun cocioaba 
asta era o miîndreţe de vie, care dădea un vin spu- 
mos și ghiurghiuliu de-ţi era mai mare dragul. Nu 
era an în care Moş Mathurin să nu scoată 40—50 de 
vedre de vin, pe care le vindea cu preț bun. Dacă 
punem acest cîştig lingă ce adunase el cît cutreie- 
rase mările, putem spune că nu avea de ce se plinge. 

Pe deasupra, adusese din ţările calde un papagal 
de care se minunau toţi câţi îl vedeau şi, la drept 
vorbind, aveau de ce se minuna, fiindcă așa frumu- 
seţe de pene rar mai întîlnești. Dar ceea ce era și 
mai şi, era că papagalul avea un dar al vorbirii de 
nu-ți venea să crezi. Era de ajuns să te audă spu- 
nînd o dată ceva, că numaidecît repeta şi el. Ştia 
“poveşti întregi, pe care le auzise și le povestea de 
stăteau sătenii cu gura căscată. 

Unii. spuneau că trebuie să fie un papagal care 
se trăgea din viţa faimosului Vert-Vert, papagalul 
de la,Mănăstirea Nevers, care știe pe de rost toată 
liturghia şi nu-l auzeai rostind decît cuvinte cucer- 
nice. Vestea despre Vert-Vert se dusese atît de de- 
parte, încît călugărițele de la Mănăstirea din Nantes 
au cerut stareţei de la Nevers să le împrumute pentru 
o vreme cuviosul lor papagal. 

Hei, dar drumul de la Nevers la Nantes este 
tare lung şi pe corabie bietul Vert-Vert. n-a auzit 
cuvinte prea cucernice de la marinari, așa că, odată 
ajuns la Nantes, începu să turuie la înjurături mari- 
năreşti de se cutremurau zidurile mănăstirii şi bie- 
tele măicuţe erau gata să leşine. Îngrozite, ele îl 
expediară înapoi, și a fost nevoie de luni de zile 
de muncă pînă l-au făcut să uite de înjurături şi să 
se apuce iar de cele sfinte, 

Cam așa de năzdrăvan era şi papagalul lui Mat- 
hurin ; mintos și vorbăreț, încît trebuia bine să bagi 
de seamă să nu scapi vreo vorbă anapoda. față de 
el că ţi-o trîntea înapoi cînd îți era lumea mai 
dragă. 

Pentru plugari şi viticultori, anii pot fi mai buni 
sau mai răi. Aşa se face că în anul acela via n-a 
rodit de loc. Nu găseai o boabă, să fi dat cu tunul. 
Vreo sută de butuci de viţă păsărească erau încărcaţi 


de ciorchini, dar ce folos, fiindcă dădeau th vin 


acru de-i sărea căciula cînd îl beai. 

Săracul Moş Mathurin, de cîte ori venea de la 
vie, îi spunea babei lui : 

— Anul ăsta ieşim la colaci, băbuţo! i-a să fie 
vin, ci poşircă. 

Şi azi așa, miine așa, papagalul- nostru a învăţat 
și el cuvintele stăpînului şi una, două-l auzeai: 
„Ăsta nu-i vin, e poşircă !“ 

A venit şi toamna, s-au cules şi viile şi Moş 
Mathurin şi-a trās poşirca în buţi, aşteptînd clienţii, 
care nu-ntirziară să vină. Primul care se prezentă 
fu un mare negustor de vinuri, care de mulţi ani: 
cumpăra de la bătrînul nostru marinar, pe încre= 
dere. Numai că anul ăsta finu să guste vinul, fiindcă 
știa că viile merseseră prost şi că nu prea găseai 
vin mai de doamne-ajută. 

Moş Mathurin, om deştept și care trecuse-n viaţa 
lui şi prin sită şi prin dîrmon, păstrase un butoiaş 
cu vin încă din anul trecut, așa că-i dădu din ăsta 
negustorului să bea. 

— Grozav vin, spuse negustorul plescăind a 
limbă. 

Dar înainte ca moșul să fi putut răspunde, se 
auzi un glas ascuţit din bucătărie 

„Asta nu-i vin, e poşircă !“ 

Marinarul, pierzîndu-și cumpătul, răspunse, uitînd 
că papagalul striga : 

— Da’ de unde, la mine. nu P decît via 
calitatea întii | 

— Nu-i vin, e poşircă ! strigă mai departe PRD 
galul, 

— Nu există poşircă în pivniţa mea. 

Negustorul se prăpădea de rîs cînd vedea cum se 
„ceartă papagalul cu stăpînul, dar pînă la urmă intră 
“și el la bănuieli şi ceru să guste vinul din toate 
butoaiele lui Moș Mathurin. Abia acum își dădu 
‘seama că papagalul avusese dreptate și plecă furios 
"jurînd să nu mai cumpere niciodată de la Mathurin 
| și — ceea ce era o, adevărată nenorocire — să spună 
T tuturor că e un şarlatan, care a vrut să-l înşele 
 vînzindu-i niște poșircă drept vin de prima calitate. 
— Stai tu, stai, papagal blestemat, că ne răfuim 
noi, urlă moșul nebun de furie,'după ce negustorul 
„plecase, lasă că-ţi scot eu pe nas flecăreala asta. 
Şi, nici una, nici două îl înştăcă de coadă şi-l 
- aruncă într-un butoi plin cu apă de ploaie. 

După cum se știe, papagalii nu prea se omoară 
cu scăldatul, iar de înotat nu se pricep nici cît un 
ar. Bietul nostru papagal a crezut de zece ori 
nu mai scapă cu viaţă din butoi. În cele din urmă, 
burta umiflată de apa înghițită şi muiat ciuciu- 
e, reuşi să iasă şi să se tirască abia-abia lîngă 
foc, să se mai încălzească și să se usuce, 

„În acest timp, bătrîna Mathurin mulgea vaca şi 
d gălăgie, ieși din grajd să vadă ce se petrece, 
auzi de la moșneag ce păţise, se făcu verde 
tä, că era și ea hapsînă de s-o ocoleşti șapte 

poşte. Cum lăsase șiștarul cu lapte în grajd, îi 
era frică să nu-l răstoarne vaca cu piciorul, așa 
că alergă la şiștar. Cînd colo, dădu peste cotoiul 
casei, care se înfrupta din laptele proaspăt și înspu- 
mat. 4 

. — Stai tu, nemernicule, că numai de pagube sîn- 
teți buni. Nu ne putem trage sufletul din cauza 
voastră ! 

Şi cît ai zice ete: bietul motan se văzu zburind 
prin aer şi căzînd cît era de lat drept în butoiul cu 
apă de ploaie, de unde papagalul abia ieşise. 

Să nu vă: închipuiţi că pisicile se prăpădese de 
dragul apei sau știu să înoate mai bine decît papa- 
galii. Nici vorbă. Bietul motan, ud și pufnind pe 
nări, ieși cu greu din butoi și se tîrî şi el lîngă foc, 
să se mai încălzească. 

Între timp, papagalul își mai venise în fire, şi 
privind la motanul murat îi spuse cu vocea înceată : 

— Nu cumva, prietene, ai strigat și tu că ăla 
nu-i vin, ci poşircă ? 


Traducere de GH. CALCIU 


| POVESTE POPULARĂ FRANCEZA, 


“Ţăietorul de lemne şi comoara 


PARTEA DE NORD a Franţei a fost ades bîn- 
tuită de fel de fel de năvălitori işi de războaie crin- 
= cene, din care cauză locuitorii acestei părţi au dus 
o viaţă foarte grea. Așa, bunăoară, în timpul 
războiului de o sută de ani, această regiune trecea 
cînd în mîinile englezilor, cînd în ale francezilor. Cînd 
să “veneau englezii, cereau bani, cînd veneau francezii, 
- cereau și ei bani. Bieţii oameni nu mai știau ce să 

facă și mai bine luau drumul codrului. Nobilii care 
ecau la război, ca să nu le jefuiască averea cei ce 
leau, își îngropau aurul în pămînt. Dar știți 
e la război, multora le-au putrezit oasele prin 
e ştie ce coclauri și aurul a rămas ascuns în 
t. Chiar și mult mai tîrziu, oamenii au desco- 
perit cîte o comoară şi dacă erau doi sau trei — 
au se împăcau între ei, de nu ştia nimeni prin ce 
inune s-au îmbogăţit — sau se certau, de afla 
atul şi pierdeau comoara. 

Aşa s-a întîmplat cu un tăietor de lemne sărac, 
fe avea o droaie de copii, de erau în stare să-i 

roadă şi cureaua de la încălţăminte, de foame. Muncea 
sărmanul din zori și pină-n noapte, dar ce-pot face 
două miîini la douăsprezece guri mereu flămînde ? 

Se vede însă că şi norocul nu e totdeauna orb 
şi din cînd în cînd mai dă și peste cite un sărac. 


Așa, într-o bună zi, pe cînd omul nostru trecea cu. 


toporul prin pădure, se împiedică de o rădăcină 
şi căzu cît era de lung. Furios, dădu cu toporul în 
stejarul de a cărui vină se poticnise şi rămase sur- 
prins cînd văzu că! uriașul arbore suna a gol. Plin 
de mirare, omul se-căţără în pom şi văzu că are o 
scorbură mare, iar în fundul scorbursi era un pachet 
învelit într-o piele tăbăcită. 

„Cred că a dat norocul. şi peste mine“; își spuse 
tăietorul de lemne, care auzise multe poveşti despre 
comori. t ia 
Şcoase pachetul afară şi cînd-îl desfăcu nu-i 
venea să-şi creadă ochilor: erau numai bani grei 
de aur, care selipeau ca o apă fermecată sub razele 
soarelui, strecurate printre crengi. Bietul tăietor de 
lemne simţea că-l trec toate năduşelile ; ce să facă 


el cu atita aur, unde să-l pună? S-a așezat pe o 


buturugă și, după cîteva ceasuri de caznă, i-a ve- 
nit o idee : se va duce la călugărul Damian, care lo- 
cuia retras într-o colibă în pădure. Puse deci aurul 
în scorbură şi o porni la drum. Pustnicul tocmai 
scotea mierea din stupi, cînd omul nostru ajunse la 

"el şi cind îi povesti ce-a găsit, călugărului îi sclipiră 
ochii. 

— Nu pot să-ţi dau nici un sfat pînă nu merg 
la faţa locului. 
O porniră deci împreună la locul cu pricina, 
Cînd tăietorul răsturnă aurul, pustnicul se azvirli 
“că un vultur peste el şi începu să numere monezile. 
Uitase că mai e şi tăietorul de lemne de faţă. Acesta 
‘întrebă cu sfială : 
| — Oare ar fi păcat, părinte, dacă aș lua cîţiva: 
“galbeni ca să-mi îndulcesc necazul şi sărăcia ? 
— Păcatele mele, omule, cum să te atingi de 
"aurul ăsta, care este al lui Dumnezeu ?- Ştiam de 


“ascuns averea miînăstirii celei mai apropiate. Aşa că 
„pune totul în scorbură, că eu mă voi duce la minăs- 
d tirea din apropiere, să-i spun starețului să-și ridice 
i comoara. 


Doar nimeni na ştie câţi au fost. 

: „n E Păcătosule, crezi că nici Dumnezeu nu ştie ? 
Aurul acesta e blestemat, ţi-am mai spus. Ori vrei 
ţi nenoroceșşti casa ? 

Bietul om, oftînd, puse sacul la loc. La despăr- 
„ pustnicul îi mai spuse : 

 — Să nu te îndemne satana să furi vreun ban, 
ă te bate Dumnezeu. Munceşte ca înainte, că răs- 


— 

plata ai s-o primeşti cînd o socoti Cel-de-sus că e 
vremea ei. Și mai ales nu spune nimănui nimic. 

Cînd ajunse omul seara acasă, mîncă te miri ce 
și pe urmă se culcă. Dar toată noaptea nu fu chip 
să dea geană-n geană. Se răsucea cînd pe o parte, 
cînd pe alta, și ofta de credeai că-și dă sufletul. 
Nevastă-sa băgă de seamă că omul ei are ceva pe 
suflet și nu-l lăsă pînă nu-i spuse ce şi cum. 

Cînd auzi femeia cele petrecute, numai că nu 
și-a stișiat bărbatul : 

— Nătîngule, te-ai lăsat îmbrobodit de hoţul ăla 
de călugăr bătriîn ! 

— Dar era comoara lui Dumnezeu. 

— Ce Dumnezeu, ce comoară ? Nu ştii că orice 
comoară e a acelui ce a găsit-o? Poţi fi sigur că 
preacuviosul tău călugăr n-a așteptat decît să pleci 
tu de acolo ca să se ducă să ia tot aurul. 

— Nu se poate. Cum ar putea el să fure aurul 
lui Dumnezeu ? 

—- Ia mai lasă-mă cu prostiile tale. Crezi că toţi 
sînt nerozi ca tine ? 

— Mi-ai băgat un ghimpe în inimă. Să ştii că 
mă duc acum să văd. 

— Vin şi eu cu tine, dar să fii sigur că nu vom 
mai găsi nimic, 

Cei doi plecară în puterea nopții spre pădure, 
ajunseră la stejar ; bărbatul însă căută zadarnic în 
scorbură : nici urmă de comoară. 

— Ticălosul, strigă tăietorul de lemne, hoţoman 
de pustnic. Măi femeie, ai avut dreptate : sint un 
prost. Am avut norocul în mînă şi l-am lăsat să-mi 
scape. 

— Nu te pierde cu firea, bărbate, că încă mai 
putem pune mîna pe el. Călugărul nu poate să fi 
ajuns departe, fiindcă era prea bătrin şi sacul prea 
greu. S-o pornim pe urmele lui. 

Tăietorul de lemne cunoștea meșteșugul de a 
descoperi urmele oricărui vînat. Cum era o lună 
de lumina ca ziuă; putu să pornească pe urmele călu- 
gărului, urme care făceau un ocol-şi apoi se îndreptau 
nu spre mănăstire, ci spre orașul din apropiere. 

Înspre zori, ajunseră şi ei în oraş şi traseră la 
singurul han de acolo. La întrebarea lor, hangiul 
“le spuse că într-adevăr călugărul pe care-l căutau 
era acolo, dar că nu-l putea scula fiindcă abia se 
 culcase. 

— Ba trebuie să ne iasi să-l sculăm, spuse femeia. 
— Mai aşteptaţi şi voi, că doar nu vine potopul. 
Cînd s-o trezi o să vorbiţi cu el. 

— Nu mai putem aștepta de loc, bărbatul meu 
- trebuie să se spovedească numaidecit. 

` — Aha, mare păcat trebuie să fi săvirşit, de aţi 
G ergat cu sufletul la gură şi nu mai puteţi aştepta 


— Da, trebuie neapărať să se spovedească îna- 
e de a se sfîrşi noaptea asta. 

— Bine, spuse hangiul, iată, asta e odaia lui, 
intrați şi staţi de vorbă cu el. 

Bărbatul se prefăcu mai întîi că intră în odaia 
pustnicului, dar cînd hangiul plecă, el se strecură 
în odaia vecină. Văzu cu bucurie că între cele două 
odăi era o ușă pe care o deschise încetișor şi intră 
la călugăr, care sforăia de ai fi zis că mînă o turmă 
întreagă de porci la jir. Cu băgare de seamă, puse 
mina pe sacul cu bani și cobori, dar jos dădu 
peste hangiu : 

— Aşa de puţin a ţinut spovedania ? întrebă el. 

— N-am avut decit un singur păcat să-i spun, 
aşa că acum plecăm împăeaţi acasă. 

În clipa aceea se auziră ţipetele disperate ale 
pustnicului. Hangiul o porni într-acolo, iar omul 
cu, femeia o rupseră la fugă. Pînă a înţeles hangiul 
despre ce e vorba, cei doi cîştigaseră o bună bucată 
din drum, dar curînd auziră strigătele urmăritori- 
lor. Spre norocul lor, ajunseră la malul unui lac, 
unde era o singură barcă în care săriră îndată, 

Cînd călugărul şi hangiul au ajuns pe malul lacu- 
lui, barca era deja departe. Țăranul strigă la călu- 
găr : 

— Să ştii, părinte, că tot naşu-şi are naș | 

— Ce-a vrut să spună ? întrebă hangiul. 

—- Nimic,, răspunse călugărul plouat. Lasă că 
acum i-am văztit şi știu cine sînt. Mă duc eu la ei 
acasă. 

Tăietorul de lemne ajunse acasă și ascunse bine 

galbenii. Ca nimeni să nu-i bănuiască, ei nu-şi 
schimbară felul lor de viaţă. Bărbatul se ducea în 
fiecare zi la pădure, femeia muncea din greu acasă, 
dar, încet, mîncarea lor era tot mai bună, copiii în- 
cepură să poarte haine tot mai frumoase, mă rog, 
„se vedea că le merge tot mai bine şi oamenii din 
sat băgară de seamă curînd lucrul ăsta. Dar cum 
buna lor stare creştea încet, mulţi credeau că tăie- 
torul de lemne reuşise, se vede, să-și vîndă lemnele 
cu un preţ mai bun. Doar o vecină mai iscoditoare 
nu-și găsea astîmpăr, căci vedea ea că e ceva necurat 
„la mijloc. Degeaba o tot trăgea de limbă pe nevasta 
| tăietorului de lemne, fiindcă aceasta o ţinea una şi 
bună : sînt tot aşa de săraci ca şi înainte, dar băr- 
batul ei a găsit un negustor care-i plăteşte mai 
1 bine lemnele. — 
| După o vreme tăietorul de lemne îi spuse ne- 
„vestei sale: 
| .— Femeie, tare aș vrea să știu cîte kilograme de 
“aur avem în sac. Trimite la vecină un copil să aducă 
balanţa. 
: — Nici nu mă gîndesc, o ştii cît e de curioasă. 
O să se dea de ceasul morţii ca să afle ce vrem să 
"eîntărim. 
— Spune-i că am adus-nişte făină și vreau să văd. 
dacă nu ne-a înșelat negustorul. 
Zis şi făcut, 

„Acum e vremea să aflu ce se petrece în casa 
lor, îşi spuse; vecina și unse cu clei fundul talge- 
rului.“ 4 

'Tăietorul cîntări aurul şi trimise balanţa înapoi. 
Talerul era galben, banii galbeni, aşa că n-a observat 
că vreo doi-trei galbeni au rămas lipiţi de fund. Cînd 
vecina văzu galbenii era gata să pice jos. 

„ — Aur, aur, striga ea şi fugi într-un suflet la o 
cumătră, căreia îi povesti ce se petrecuse. 

Amîndouă alergară într-un suflet la notar şi 
la preot şi le spuseră că tăietorul de lemne furase, 
fără îndoială, bani de la cineva şi ca dovadă aduceau - 
aurul lipit de fundul balanței. 

Preotul şi notarul îl chemară pe ţăran, care mărtu- 
risi numaidecît de unde avea aurul şi spuse că dă 
jumătate din banii găsiţi săracilor din sat. 

Cei săraci se bucurară mult, iar vecina, care fu 
obligată să dea înapoi galbenii care se lipiseră de 
fundul bajanţei, fu așa de supărată, încît se îmbol- 
năvi de gălbenare. 


Traducere de GH. CALCIU 


POVESTIRE POPULARĂ FRANCEZĂ 


"Țăranul cel şiret din Mussot 


MUSSOT era un cătun pierdut printre dealurile 
acoperite de vii ale regiunii Reims, și, acum vreo 
două-trei sute de ani, era renumit for: turmele lui 
de oi și de vaci. 

Pe vremea aceea, trăia în Mussot un ţăran şiret, 
| care ştia să se descurce așa de bine, încît chiar din 

cea mai neînsemnată întîmplare el se pricepea să 
' tragă un folos. 
Să vedeţi, bunăoară, întîmplarea cu viţelul, despre 
care toată lumea a vorbit luni și luni de zile. Să nu vă 
~ închipuiți că viţelul despre care e vorba ar fi avut 
cinci picioare sau două capete, sau că ar fi vorbit 
“ca oamenii. N-avea nici una din aceste calităţi, în 
schimb era gras și frumos de-ţi rămîneau ochii la 
| el. Cînd omul nostru și-a dus viţelul la tîrg, toţi 
 măcelarii au dat năvală să-l cumpere. El însă nici 
nu se gîndea să-l vîndă, ci spunea că la scos numai 
în lume, fiindcă era păcat să nu fie văzut de toţi 
un asemenea animal frumos. Seara, l-a adus înapoi 
“de la tîrg. Avea omul nostru un plan, fără-ndoială și, 


a 

cum știa că toată lumea va vorbi de viţelul lui, 
era sigur că în cîteva zile vor veni toți măcelarii 
din orașul vecin ca să i-l cumpere. 

Aşa s-a și întîmplat. În ziua următoare, un mă- 
celar a și alergat într-un suflet la ţăranul nostru 
din Mussot, ca nu cumva să i-o ia altul înainte şi 
a început să se toemească : 

— Frumos vițel ai! Spune-mi cit ceri pe el, 
fiindcă sint sigur că are o carne fragedă de s-o 
mănînci cu ochii. 

Țăranul se scărpină în cap şi făcînd o mutră de 
prostănac, răspunse : 

— Păi eu aveam de gind să cer cinci sute de lei, 
dar dacă ai venit pînă acasă, ţi-l dau cu patru sute. 

Măcelarului nu-i venea să-şi creadă urechilor: 
patru sute de lei pentru un vițel care făcea cel puţin 
două mii! Era un chilipir pe care nu trebuia să-l 
scape din mînă : 

— Îl iau fără să mă mai tocmesc. Îţi dau arvună 
două sute de lei și peste trei zile oamenii mei vor: 
veni să ia viţelul. 

După ce ţăranul şi negustorul au bătut palma 
și au băut adălmașul, măcelarul s-a dus în drumul 
lui după alte chilipiruri, iar ţăranul şi-a pus banii 
la chimir şi a așteptat. 

Peste cîteva ceasuri, iacă alt măcelar. 

— Bună ziua ! 

— Bună să-ţi fie inima | 

= Am auzit că ai un vițel frumos. 
— Am şi-i de vinzare. 
Ă — Să-l vedem ! 
L-a văzut negustorul şi a întrebat cît costă. 
. — Păi eu ziceam să cer cinci sute de lei, dar 
dacă ai venit dumneata acasă, ţi-l las cu patru sute. 
„Omul ăsta e prost de-a binelea, își spuse măce- 
larul.. la să-i dau eu două sute de lei arvună pînă 
| nu-l deşteaptă careva“, Pe urmă cu glas tare : 
— Bine, nenişorule, uite, îţi dau două sute de lei 
şi peste cîteva zile vin oamenii mei să ia juncanul. 
' — Să vii de azi în trei zile, nici o zi mai devreme, 
nici o zi mai tîrziu. 
— S-a făcut! Bate palma şi să bem adălmaşul. 
L-au băut și negustorul şi-a văzut de drum, iar 
țăranul de bani. 
Pînă seara au mai venit încă trei măcelari, şi 
“țăranul nostru a jucat aceeași comedie cu fiecare, 
Bind ra 5 e cite două sute de taj arvu j che~ 


E escurce peste trei zile nici el nu știa. Dar nici nu-şi - 
P ea bătea capul. Pînă atunci o să născoeească el 
ceva ca să rămînă și cu banii și cu viţelul. 

În ziua hotărită, negustorii veniră la casa ţăra- 


i, care însă nu se arătă pînă nu văzu că toţi 

cinci erau în bătătura lui. Cînd îi văzu pe toţi cinci 
în păr, ieşi și el în ogradă. 

— Bună ziua, cinstiţi negustori, ce-i cu dumnea- 
voastră aici ? 

— "Ce să fie, bade, iacă am venit după vițel, spuse 
unul, 

— Şi eu tot după vițel. 

— Şi eu. 

— Şi eu. 

Mă rog, s-a dovedit cu prilejul ăsta că omul 
nostru le vinduse acelaşi vițel tuturor. 

Țăranul se scărpină în cap, făcu nişte ochi tare 
miraţi şi răspunse: 

— Viţelul e în grajd, n-aveţi decît să-l “luaţi. 

Negustorii se repeziră buluc, fiecare căutînd să 
pună mîna pe el cel dintii, ca să nu i-o ia celălalt 
înainte. S-a pornit în grajd o ceartă între cei cinci 
măcelari, de mai mare dragul, iar ţăranul din uşă 
se prăpădea de ris. 

Pînă la urmă, după ce li s-a mai potolit furia, 
negustorii tăbărîră pe ţăran. 

— Şarlatanule, ne-ai înşelat pe toţi cinci! Dar 
să nu crezi c-o să-ţi meargă. Las’ că te-nvăţăm noi 
minte, hoţ și necinstit ce eşti! Să vedem cum ai 

să te descurci în faţa judecătorilor. 
` Măranul făcu iar o mutră de prostănae. 

— Ce vreţi de la mine, oameni buni, doar vedeţi 
că vă dau viţelul. Dacă-i al vostru, luaţi-l şi împă- 
caţi-vă cum știți. 

— Îţi mai și baţi joc de noi. Nu ştim de ce mai 
stăm de vorbă cu tine. Să nu-ţi închipui că ai să ai 
parte de banii noştri. 

Trîntind şi bufnind, cei cinci măcelari plecară 
pe același drum pe care veniseră şi poposiră drept 
la judecător. z 

~ — ştia chiar sînt în stare să mă dea în judecată, 
îşi spuse ţăranul, așa că trebuie să-mi iau şi eu 
măsurile mele. 

Zis și făcut. Omul se îmbrăcă în hainele lui de 
duminică, își puse cizmele cele mai frumoase, încuie 
| cu grijă ușa casei şi-o porni spre oraș. Măcar că 

pînă ajunse la tîrg i se cam făcuse foame, nu se opri 
nici la crişmă, nici la han, ci se duse drept la un 
- avocat, despre care știa că era tare chiţibușar în 
ale legii. 
"Țăranul îi povesti avocatului de-a fir-a-păr toată 
ărăşenia şi la urmă îi spuse : | 

— Domnule avocat, acum să văd cît eşti de 
wiceput în procese ca să mă scoţi basma curată. 
— Cam greu, nene, răspunse avocatul. Am să mă 
trăduiesc, dar nu sînt sigur că te voi scăpa. 

É- — Asta o vom vedea. Eu am încredere în dum- 
meata. Cit o să mă coste ? 

— Stai să mă uit în cărţile mele, răspunse avo- 
catul, care se prefăcu multă vreme că citeşte prin 
nişte cărți mari. De fapt, enu citea nimic ci-și 
făcea socoteala cam cît să-i ceară ţăranului. În cele 
din urmă îi spuse : 

— Două sute de lei. 

— Cam scump, răspunse ţăranul, care se gindea 
că două sute de lei era exact una din cele cinci 
arvune pe care le luase el pentru vițel. 

— Dacă nu-ţi convine, caută-ţi alt avocat, 

— Îmi garantezi că mă scapi ? 

— Garantez, dacă vei face tot ce-ţi voi spune eu. 

— Şi ce trebuie să fac ? 

— Mai întîi să mergem la primarul orașului. 

Cei doi o porniră spre primărie, dar, cum pri- 
marul nu era acolo, au fost primiţi de ajutorul 
acestuia. 

— Domnule ajutor de primar, începu avocatul, 
uite ce-i şi cum. Țăranul ăsta e un gospodar de 
treabă, dar cum e puţintel cam prostănăc, nişte 
negustori din tîrg vor să-și bată joc de el. Am uitat 
să-ţi spun că pe deasupra este şi surd și mut. Te 
rog, așadar, domnule ajutor de primar, să-i dai un 
certificat că e așa cum îţi spun eu, 


Ajutorul de primar, care se avea bine cu avocatul, 


îi dete pe loc certificatul cerut. 
După ce ieşiră de la primărie, avocatul îi spuse 
ţăranului i g 

beminat 

- — Să mergem să bem ceva, că mi s-a cam uscat 
beregata de cât am vorbit. 

"Țăranul îl cinsti din belșug pe avocat i la' urmă 
se despărțļiră în bună pace. 

— Te voi anunţa cînd va avea loc procesul, îi 
spuse avocatul la despărţire. 

“După trei săptămîni, ţăranul nostru a primit o 
citaţie să se prezinte la judecătorie. Cu citaţia în 
mînă, omul aleargă la avocat : 

= — Iaca ce am primit. 

Și "— Foarte bine. Să mergem la judecătorie. 
Înainte de a intra, avocatul îi spuse: 

— Orice te-ar întreba judecătorul, tu să răspunzi 
iumai : me, me, me. 

- ae me, me, am ieie Adică să ta pe ne- 


Chiar aşa. 


Ne-a înşelat pe toţi cinci. 
Ne-a luat la fiecare cîte două sute de lei plus 


— A junge, strigă judecătorul. Să vedem ce spune - 
scultă, acuzat, e adevărat că ai vîndut unul 


vițel, în una și aceeași zi, la cinci măcelari, 

sala de judecată, cei cinci măcelari nu mai 


aici de faţă, luînd de la fiecare cîte două sute de lei 
arvună plus adălmașul ? 

— Me, me, me ! răspunse țăranul. 

— Lasă, me, me, me. Mie să-mi răspunzi la ce 
te întreb eu. Ţi-a dat fiecare două sute de lei ar- 
vună ? 

— Me, me, me ! 

Judecătorul făcu ochii mari. 

— Nu te speria, acuzat, nu-ți fac nimie. Caută 
să-mi răspunzi la ce te întreb. 

Degeaba însă. La toate întrebările, omul nu răs- 
pundea decât cu „me“. 

Avocatul începu să turuie : 

— Domnule judecător, după cum vedeţi şi dum- 
neavoastră, acuzatul nu este decât un biet idiot, pe 
care acești negustori vor să-l jecmănească fără milă. 
lată aici şi certificatul prin care dovedesc că ţăranul 
acesta e mut și chiar surd şi habar n-are ce se pe- 
trece cu el. 

Judecătorul se uită la certificat şi văzînd. sigiliul 
primăriei, îl declară bun. 

— Încă n-am terminat, domnule judecător. Ca 
să vă dovedesc că cei cinci măcelari sînt nişte min- 
* cinoși şi niște jecmănitori, vă mai spun că viţelul 
cu pricina este așa de frumos, că acum o lună de 
zile tot tîrgul s-a mirat de el. Un asemenea vițel 


nu-l poţi cumpăra, doamne fereşte, fără două mii 
de lei. Ori, domnii măcelari, profitind de prostia 

acuzatului, i-au dat patru sute de lei din care i-au 
plătit înainte două sute. Cine poate garanta, dacă 
ținem cont de tîrgul necinstit pe care l-au făcut, 
dacă i-ar mai fi plătit restul? După cum vedeţi, 
cei cinci negustori sînt niște şarlatani, care au vrut 
să profite de un nebun şi să-i ia singurul său animal, 
pe care l-a îngrijit ca pe ochii din cap. 

Judecătorul întrebă pe negustori : 

— E adevărat că viţelul era aşa de frumos ? 

— În viaţa noastră n-am văzut unul mai grozav. 
— Făcea peste două mii de lei ? 

— Ca popa. : 

— De ce l-aţi cumpărat cu patru sute de lei ? 

— Atita ne-a cerut. 

— Am înţeles, spuse judecătorul. Dacă vi-l dădea 
îl luaţi cu patru sute de lei, fără să vă gîndiţi la 
nenorocitul ăsta de țăran. Hotărirea noastră este 
luată. Condamnăm pe cei cinci negustori la plata 
eltuielilor de judecată, iar pe acuzat îl achităm 
de orice răspundere, să se poată întoarce la casa lui. 
După ce ieşiră de la judecător, avocatul îi spuse 
ăranului : à 


Te-ai ales cu o mie de lei, plus viţelul și asta 
umai datorită mie. Trebuie să recunoști că merit 
le două sute de lei pentru care ne-am tocmit. 

Me, me, me ! 

— Me, me, me, rise şi avocatul. Să ştii că ai ju- 
cat comedia de minune. Acum însă să încheiem 
afacerea, așa că te rog dă-mi banii care mi se cuvin, 

— Me, me, me ! repetă ţăranul. 

— Cu minesă nu faci pe prostul, se răsti avoca- 
tul, că eu ştiu despre ce e vorba. 

Degeaba se' praţăpi el şi-l ameninţă pe ţăran, 
căci acesta o ţine una şi bună : „Me, me, me !“ 

Vă închipuiţi că avocatului nostru nu-i convenea 
de loc să se ducă la judecător şi să-i spună că ţăranul 
nu era nici nebun, nici mut. Aşa că, furios, trebui 
să se ducă la casa lui cu buzele umflate. 

Cât despre ţăran, acesta se-ntoarse acasă cu banii 
neatinși, adăugînd la cei cinci negustori înșelați 
şi pe cel mai pișicher avocat din oraş. 


Praducere de GH. CALCIU 


a N SR m a 


POVESTE POPULARĂ FRANCEZĂ 


“Braconierul şi mistrețul 


"TOATĂ LUMEA ştie că Sf. Hubert este protee- 
zu vînătorilor și că şi-a petrecut zilele lui de 
pustnic prin pădurile Ardenilor. De aceea nici nu 
ne mirăm cînd auzim tot felul de povești vinăto- 
ești de la locuitorii acestor regiuni, care au darul 
ătorii și al poveştilor. 
Vă închipuiţi că nu totdeauna v inătorii din partea 
locului au permis de vînătaare, şi nici că stau acasă 
vremea cînd vînatul e oprit. Dar cum să nu tragi 
d boncăluiesc cerbii sau cînd căprioarele zboară 
ca săgețile din stei în stei ? Important este însă să 
du te prindă jandarmii cu vînatul oprit, încolo toate 
nerg de la sine. 
| Într-un astfel de sătuc, căţărat pe acte împă- 
lurită a unui munte, trăia un tînăr vinător, a cărui 
nă nu tremura cînd era vorba să tragă într-un 
și se spunea că încă nu trăsese nici un glonte 
mt. Vinătorul nostru nu se prea omora cu tre- 

e gospodăriei, care rămineau-mai mult pe mi, 
e nevestei, în schimb, în ale vînatului nu-l în- 


NYA 


trecea nimeni, şapte poşie împrejur. E adevărat că 
era cam iute la mînie — și asta o simţise şi nevasta 
lui de citeva ori — şi-i cam plăcea băuturica, dar 
încolo avea un suflet de aur şi, seara, cînd se adu- 
nau la crișmă, spunea niște istorii de vînătoare așa 
de grozave, de rămineau toți cu gura căscată ascul- 
tindu-l. Vorba proverbului : „Aduceţi un coş cu prune 
uscate să le aruncăm în cele guri căscate.“ 

E adevărat că unele guri rele spuneau despre dîn- 
sul că multe din cele ce povestea erau minciuni şi 
că nici pe departe nu i se întimplaseră atitea, dar 
gura lumii doar pămintul o astupă, aşa că omul 
nostru îşi vedea mai departe, fără nici o grijă, de 
vinătoare şi de povești. 

Și acum să vă spun cea mai strașnică istorie care 
i s-a întîmplat vînătorului din Ardeni. 

În primăvara accea, un mistreţ de o mărime, cum 
de ani şi ani de zile nu mai văzuseră oamenii, bin- 
tuia semănăturile de cartofi şi porumb, făcîndu-le 
praf. Ce să vă spun, dacă intra într-o noapte într-un 
lan de cartofi, îl rîma de nu mai rămînea nimic din 
€i, încit ai fi zis că a fost o turmă-ntreagă nu nu- 
mai un porc. ~ 
„Al meu e, își spuse vînătorul de care vă poves- 

tese, trebuie să-l prind în bătaia puștii“. 

Și cum nu era omul care numai pălăvrăgeşte, și-a 
Tuat traista cu sită și cartușe, pușca pe umeri, 

şi a pornii-o pe drumul lupilor, unde ştia el că mis- 
- trețul trebuie să vină la adăpătoare. 

Întiîi au venit cerbii şi căprioarele, sfioase şi tre- 
“murind la cel mai mic foșnet de frunze, şi bietul 
_vînător simţea cum îk gidilă palmele să puie mîna 
pe pușcă şi să tragă ; dar știa că dacă va trage, s-a 
zis cu mistrețul. 

Cînd s-a auzit urletul lupilor, caprele şi cerbii 
~ au pierit ca nişte năluci. Și, iacă, și lupii cu cozi 
 zbirlite şi ochii de jăratec lincheau apa rece a izvo- 
| mului, ca să-şi potolească năduful setei. După ce au 
plecat lupii fioroşi, au venit vulpile şirete, roşii ca 
T nişte flăcări, chelălăind şi făcînd tumbe de-i era 
“mai mare dragul. Unele se-ntindeau la pămînt făcînd 
„pe moartele, altele se prefăceau că le pling, de-ai 

fi zis că eşti la circ, nu în creierul munţilor. Ultimii 
a venit iepurii, cu lăbuţele lor pufoase şi urechile 
ngi, speriaţi de orice fir de iarbă. Şi iaca aşa, toată 
oaptea s-a chinuit vînătorul nostru să nu tragă, 
| timp ce-i trecea pe sub nas atîta frumuseţe de 
at. 
„Cind era aproape să se crape de ziuă, au început 
să trosnească tufişurile, de credeai că vine o turmă 
“bivoli și numai ce răsare pe o potecă o namilă de 
treţ, cu nişte dinţi mari şi întorşi ca niște iata- 
e, cu ochii fioroşi şi o coamă deasă ca o perie. 
i. porci sălbatici văzuse vînătorul nostru, dar 
ul mai mare şi mai gras ca acesta nu pomenise 

nici măcar în cele mai năstrușnice poveşti vînă- 
toreşti. 

Omul puse puşca la ochi, tinti cu multă grijă și 
trase. Toată încărcătura merse în plin în fruntea mis- 
treţului, orbindu-l, dar animalul era aşa de mare şi 
de puternic, încît o porni zdrobind tutişurile ca un 
tăvălug, grohăind de răsuna pădurea şi dacă nu 
s-ar fi lovit, crăpîndu-şi capul de trunchiul gros 
al unui stejar, cine ştie cît ar mai fi alergat. 

Dar acum pas’ de cară eu tine, vînătorule, namila 
de mistreţ. N-a putut să-l miște din loe nici măcar 
cît un deget. S-a gîndit omul ce să facă şi pînă la 
urmă i-a trecut un plan prin minte. A învelit mis- 
treţul cu crengi şi frunze şi a pornit spre casă, 

Cînd a intrat pe ușă, avea o înfățișare aşa de po- 
somorîtă şi abătută, încît nevasta sa a văzut numai- 
decît că are ceva pe suflet. Cum şi ea, ca toate fe- 
meile, moştenise de la strămoașa lor, Eva, limba 
lungă şi curiozitatea, nu s-a lăsat pînă nu l-a făcut 
pe vinător să vorbească. Nici n-a fost prea greu, de 
altfel, căci în planul lui vînătorul punea mare bază 
pe limbuţia ei. 

Pînă la urmă omul, după ce o puse să jure că nu 
va spune nimănui nimic, îi mărturisi că plecase la 
vînătoare împreună cu un prieten din satul vecin, 
vînător și el, că au întîlnit o căprioară şi au tras 
` amândoi în ea. Vînătorul din satul vecin zicea că el 
a doborit-o și deci e a lui, omul nostru ştia însă | 

foarte bine că el era cel ce a impuşcat-o. De aici 
ceartă și scandal şi, nu știu cum s-a făcut că pușca 
vînătorului nostru s-a descărcat singură omorindu-l 
pe cel din satul vecin. 

Și omul nostru începu să se văicărească de ai îi 
„zis că tot ce născocise se întîmplase cu adevărat. 

— Vai de noi, nenorocire, începu să-și smulgă pă- 
rul şi nevasta, numai de nu s-ar afla. 

: — Jură, nevastă, că ai să-ţi ţii afurisita de limbă 

„că, altfel puşcăria mă mănîncă. 
E — dur. : 
Pe urmă, omul amărit s-a culcat şi-n două minute 
a început să siorăie de tremurau geamurile. Drept 
să vă spun, eu cred că se prefăcea. Nevasta, cum 
l-a auzit sforăind, s-a strecurat pe ușă și fuga la 
vecină, 
— Vecino, vecino, vino să-ţi spun ce nenorocire 
a căzut pe capul nostru. 
— Dar ce s-a întîmplat de ești așa abătută ? 
— Of, vai de capul nostru. Iaca ce şi cum — dar 
înainte jură pe copiii tăi că n-ai să spui ni- 


şi am împărţit amîndouă și necazuri și bucurii : 
atul meu a ucis un om. 

dintr-o răsuflare îi povesti tot, apoi se-ntoarse 
t ] ată acasă. 

Vecina avea şi ea o prietenă cu care împărțea ne- 
cazurile și bucuriile și căreia-i povesti ce-a păţit 
vînătorul, sigur, după ce a pus-o să jure că nu va 
mai spune nimănui. 

Aceasta, la rîndul ei, avea altă wrieienă şi din 
jurământ în jurămînt, în două ceasuri, povestea oco- 
lise tot satul și toată lumea nu vorbea decît de asta. 

"Cei din urmă au aflat și jandarmii — ca de obicei — 
datorită faptului că nevasta jandarmului era prie- 
tena unei femei din sat şi jurase că nu va spune ni- 
mănui ce-a aflat. Vinătorul nostru dormea acum de-a 
binelea cînd, iacă, la uşă ciocănesc cu putere jan- 
darmii. 

— În numele legii ! 

Fenieia se porai pe văicărit, iar vînătorul se răsti 
la ea 

— N u ţi-ai ținut clanța, coţofano. 

— Să plesnesc dacă am spus cuiva ceva. 

Dar jandarmii făceau gălăgie mare afáră și băr- 
batul îşi trimise nevasta să le deschidă. 

— Ce doriţi, domnilor jandarmi ? 

— Unde ţi-e bărbatul ? 

— Doarme, că-i obosit.* : 

Omul se prefăcu şi el că se trezește atunci ! 

— Ce s-a întîmplat ? 

— Nu te mișca şi nu încerca să fugi, că te îm- 
pușcăm. Spune cum și pe cine ai omorît şi unde ai 
ascuns cadavrul. 


Pa 

i — L-am lăsat lingă stejarul cel mare din apro- 
pierea adăpătorii lupilor şi i-am învelit cu crengi 
şi frunze. 

— Scoală imediat și hai cu noi acolo ! 

— Vai, domnilor jandarmi, sînt așa de speriat şi 
obosit, că n-aş putea face nici doi pași. Dacă nu luaţi 
o căruţă să mă duceţi, nu merg. 

— Bine. 

Jandarmii au adus o căruţă din sat, i-au pus vînă- 
_ torului cătușe la mîini şi la picioare, l-au aruncat ca 
„pe un sac în căruţă şi au pornit la drum. După vreun 

„ceas au ajuns la stejarul cu pricina. 

A — Unde e? 

— Vedeți movila ceea de frunze? Acolo este. 
Jandarmii se repeziră ca niște vulturi, deteră la 
o parte frunzele şi rămaseră cu gura căscată: în 
aţa lor era un mistreţ de o mărime cum nu mai 
văzuseră niciodată-n viaţa lor. 

— Iată cadavrul, spuse vînătorul încovrigindu-se 
de rîs. Dar nu ştiu de ce m-aţi pus în cătușe, că doar 
nu e oprit să împuşti mistreți. 

Oamenii legii înțeleseră că au fost traşi pe sfoară. 
<- — Dece nu ne-ai spus că era vorba de un mistreţ 
inu de un om ? se răsti la elplutonierul. ` ° 
_— Păi dacă nu m-aţi întrebat de ce cadavru e 
wba ? Eu credeam că ştiţi. Pe urmă, ia gindiţi-vă, 
n aș fi putut aduce eu gogeamite mistrețul, dacă 


nu veneaţi aici cu căruța și nu-mi daţi o mînă de 
„ajutor ? 

Jandarmiii nu erau nici ei oameni răi. Au ris cu 

pòftă w rengliiul care le fusese jucat și l-au ajutat 
E urce mistrețul în căruţă, mai ales că știau că-și 
"vor avea și ei partea lor de vînat. 

Și iacă-i pe oamenii noștri intrînd în sat în trapul 
calului, călare pe mistreţ şi cîntînd cît îi ţinea gura. 
Locuitorii care se adunaseră să vadă mortul au ră- 
mas cu ochii holbaţi cînd i-au văzut venind, iar 
cînd și-au dat seama despre ce e vorba, s-au pornit 
pe un ris de răsuna toată valea. 

Toată povestea s-a sfirșit cu bine la crișma din 
sat, cu friptură proaspătă de mistreţ, stropită din 
belșug cu vin pădureţ, care te unge la inimă și dez- 
leagă traista cu poveşti vînătoreşti. 


Traducere de GH. CALCIU 


POVESTE POPULARĂ FRANCEZĂ 


Povestea duhului Mirloret 


A FOST ODATĂ o femeie curajoasă, harnică și 
neinfricată, dar aşa-de săracă, încît, neavînd borde- 
iul ei, locuia în ruinele unui vechi castel ; de aceea 
toți o numeau bătrîna din castel. Oamenii se cam 

temeau de ea, fiindcă toţi ştiau că ruinele castelu- 
“lui erau bîntuite de stafii și totuşi bătrîna locuia 
fără frică acolo. În zilele în care plouă cu soare, 
„cind se spune că duhul își bate nevasta şi-şi mä- 
rită fetele, din castel se auzeau cînd ţipete de durere, 
cînd cîntece de dragoste și chiuituri. Se vede treaba 
“că acolo-şi bătea duhul nevasta şi-şi mărita fetele. 
„ Bătrâna din castel se învățase însă cu toate drăco- 
veniile astea și nu-i tulburau odihna nici răcnetele, 
nici chiolhanurile de la nunta fiicelor duhului. Cât 
-i ziulica, ea torcea şi ţesea cînepă, iar din pinza 
vindută câștiga cît să-şi ducă amarul zilelor pînă la 
ceasul din urmă. i 
Într-o zi de august, pe cînd urzea nişte pînză, 
hu știu cum s-a făcut, dar firul s-a încurcat așa de 
că, oricît a tras și s-a necăjit bătrîna, n-a fost 

cu putință să-l descilcească. Supărată pînă la urmă, 
a trîntit lucrul spunînd : „Parcă l-ar fi încurcat 
naiba“. 

A doua zi istoria s-a repetat la fel, încîlcind alte 
suluri, Biata bătrină, cu toată răbdarea ei, nu s-a 
mai putut stăpîni şi a spus : „Ar trebui să vină fiicele 
duhului să vă descîlcească.“ 

Nici n-a terminat de rostit cuvintele astea, cînd 
ușa s-a deschis şi un tînăr frumos, îmbrăcat într-o 
haină verde strălucitoare intră pe ușă. 

— Bună ziua, măicuţă ! 

— Bună să-ţi fie inima, frumosule boier ! 

— Se pare că firele astea-ţi cam dau de furcă. 
După cîte am văzut, tot tortul ţi-i încîlcit. Ce-ai zice 
dacă ţi l-aş descilci eu și ţi-aş ţese pinza ? 

Bătrina tăcu. Duhul, căci el era, adăugă : 

— Nu te speria, că nu-ţi cer nimic citi toată 
treaba asta. Ți-o fac pe gratis. 

— Atunci cu bucurie, boierule. 

— Nu te grăbi, bătrinico. Dacă-ţi descurce firul 
şi-ţi țes pînza, o să trebuiască să-mi mulţumeşti şi 
nu-mi poţi mulțumi dacă nu-mi știi numele, nu-i 
aşa ? 

— Ai dreptate, domnule. 

-~ Peste două ceasuri ;5ă intorc cu pinza gata. 
Pînă atunci te gîndești cum mă cheamă. Ai dreptul 
la trei încercări, la care trebuie să ghiceşti cum mă 


cheamă și alte trei pentru câţi ani am. Dacă nu ghi- 


198 


N pînza' rămîne a mea şi în plus îți voi arăta pe 
ce drum va trebui să meargă sufletul tău. Ai.ceva 
impotrivă ? 

Fără să mai stea pe ginduri, bătrîna iniiae: 

— N-am nimic, maică, fă aşa cum ai spus. 

Străinul luă tot tortul bătrînei şi dispăru ca prin, 
„farmec. Baba însă, care avea vederea cam slabă, 
crezu că a ieşit pe ușă ca toţi oamenii. 

N, După citeva minute, cînd se mai dezmetici, bă- 

__triîna se cam simţi cuprinsă de răcori, amintindu-și 

de ultimele cuvinte ale boierului necunoscut : ,... am 

să-ţi arăt pe ce drum va trebui să meargă sufletul 
io 


„Oare ce-a fi vrut să spună cu asta ?* se întrebă 
a, și pe urmă cum ar fi putut ea ghici numele și 
sta necunoscutului, 

— Parcă mi-ar fi luat dracul minţile, se bles.ema 
Am făcut-o boacănă. Cum să-l ghicesc ? O să-mi 
lot tortul și din săracă ce eram am să fiu şi mai și. 
e cînd se tot muncea ea cu gîndurile astea, iacă 
"un vecin mai isteţ câre o mai ajutase şi în 
împrejurări grele. Era un biet tăietor de lemne, 
mai aducea din cînd în cînd cîte o sarcină de 

— Dacă-i vorba de străinul cel frumos, să ştii 
că de vreo trei zile îl întîlnesc mereu în haina lui 
verde şi strălucitoare, în pădure, lîngă stejarul cel 
scorburos. Aşteaptă să mă duc acolo că şi azi di- 
mineaţă l-am găsit învîrtindu-se în jurul pomului. 
Poate aflu eu unele lucruri, care să-ţi fie de folos. 

Biata bătrînă stătea nerăbdătoare, temîndu-și su- 
îletul pe care şi-l jucase atît de fără socoteală. 

În acest timp, tăietorul de lemne alergă la pădure 
pe cel mai scurt drum, ajunse la stejar şi dădu peste 
străinul în haină verde, care se tot ducea încolo și 
venea iar la pom. Bătrînul încercă să intre-n vorbă 
cu el, dar străinul îl privi aşa de hapsîn, de-i îngheţă 
singele-n vine şi-i spuse : 

— Cară-te de aici pînă nu-mi ies din sărite. Să 
nu te mai prind în jurul stejarului, că-ţi vin de hac. 

Bietul om, speriat, fugi cît mai departe și se as- 
cunse într-un tufiș. După o vreme, străinul cu haină 
verde făcu hop! şi ajunse ca prin farmec în vîrful 
stejarului. 'Tăietorul de lemne se tiri prin iarbă și 
se băgă-n scorbura stejarului, ca să vadă mai bine 
ce făcea acolo omul acela ciudat. 

Fără îndoială că arborele era vrăjit, fiindcă i s-au 
deschis ochii și ce-a văzut ka făcut să i se ridice 
părul măciucă-n cap : duhul ţesea o pînză de cînepă 
şi-n jurul războiului fiicele lui și cîteva zeci de 
spiriduşi descîlceau tortul babei. 

j Bătrinul, ascuns în scorbură, se gîndi la un ṣire- 

tlic și începu să cînte ca din depărtare : cucu ! cucu ! 
cucu! 

La auzul cucului duhul spuse :` 

— Pe sufletul meu cel negru, de 2300 de ani de 
cînd m-am născut încă n-am auzit cucul cîntind 
în luna august. Şi dacă l-a mai auzit cineva, să 
nu-mi spui mie Mirloret. 

Cum auzi tăietorul de lemne vorbele astea o şi 
porni la drum ca să ajungă la bătrină înainte de a 
“trece cele două ceasuri. Cum saboţii lui era plini 
„de praf, ca să nu uite, scrise cu degetul pe saboţi, 
pe cel din dreapta: Mirloret, și pe cel din 
stinga : 2 300. 

' Cînd îi spuse bătrinei ce-a văzut şi ce-a auzit, 
aceasta era cît pe-aci să leşine de spaimă şi nu l-a 
lăsat nici moartă să plece de lîngă ea. 

— Vecine dragă, doar n-ai să mă lași acum la 
"nevoie în ghearele duhului. 
Cînd au trecut cele două. ceasuri, iaca şi duhul 
pinza. 

E Hei, băbuţo, vezi pinza ce frumoasă e? Să 

vedem acum cine o s-o stăpînească. 5 
Și cînd dă cu ochii de tăietorul de lemne : 

— Tu ce cauţi aici ? Ori ţi s-a urit cu binele. Ia 

ai bine şterge-o pînă mai e vreme, 

Dar moșneagul n-auzea de urechea ceea. 

Văzind duhul că nu-l poate izgoni nicicum, se 
întoarse spre bătrină : 

— Hai, spune, cum mă cheamă ? 

Bătrîna învățase bine lecţia, dar, de spaimă, ui- 
tase și numele ei nu numai al duhului și răspunse : 

— Apăi, maică, te-o fi chemînd Mirtil. K 

— N-ai ghicit. Mai spune. 

— Poate te cheamă Marin. 

Duhul rîse cu poftă : 

— Mai zi o dată. 

Speriată, bătrîna se uită la sabotul din piciorul 
drept al tăietorului de lemne şi spuse : 

— Maică, dacă nu te cheamă nici Mirloret, atunci 
n-ai decît să pleci cu pinza mea. 

Cînd își auzi numele, duhul se făcu mai verde 
la față decit îi era haina şi aruncă o privire otrăvită 
tăietorului de lemne, pe care începu să-l bănuiască. 

— Să vedem mai departe, bătrino, numele mi l-ai 
ghicit. Ia spune-mi cîți ani am ? 

— Păi, după cum arăţi, n-ai mai mult de trei- 
zeci. 

— N-ai ghicit. 

— Hai să zic cincizeci. | 

— N-ai ghicit nici de data asta. Bagă de seamă 
că mai ai o dată de zis, 

‘Baba trase cu ochiul la sabotul din stînga : 

— Măcar că pare de necrezut, dar să știi, măicu- 
liţă, că ai două mii trei sute de ani. 

4 In Mirloret numai că n-a plesnit ficrea de necaz. 

> — Tică?osule, strigă el la tăietorul de lemne, din 
cauza. ta am pierdut și pinza și sufletul bătrînei, 
dar lasă că am să ţi-o plătesc eu. 

Cu aceste cuvinte se făcu nevăzut într-un nor 
de pucioasă, care. mirosea atit de urit, încît numai 
cu multe mirodenii a putut bătrina izgoni mirosul 
„cel nesuferit al lui Mirloret din odaia ei. 


Traducere de GIl. CALCIU 


POVESTE POPULARĂ FRANCEZĂ 


Biletul de o mie de franci 


TOT SATUL îl cunoştea pe moş Machault, bun 
gospodar şi de treabă, numai că veşnic avea ceva 
de -care să se pliîngă : ba că vara a fost prea sece- 
toasă şi nu s-a făcut pic de fin pentru vite, ba că 
a fost prea ploioasă și au putrezit clăile de fin, ba 
că una, ba că alta, niciodată vremea nu-i putea intra 
în voie. Să nu vă închipuiţi că moș Machault era 
zgîrcit sau mai ştiu eu ce maţe pestriţe. Dimpotrivă, 
ușa lui era deschisă tuturor și nu-ţi da niciodată 
împrumut cu măsură. 

Îşi făcuse un obicei din a se plînge numai așa din 
“plăcerea de a discuta. De fapt, în cei vreo 50 de ani 
de-cînd se-nsurase şi se făcuse gospodar, petrecuse 
multe și ştia că. aşa ori aşa, un bun plugar ştie să 
tragă foloase din orice vreme. 

Trebuie să vă spun că plugarul nostru se pricepea 
la ale plugăriei şi ale vitelor şi orice măcelar sau 

negustor de grine știa că la moş Machault găseşte 
totdeauna marfă pe cinste. Am uitat să vă spun că 
moşul n-avea o palmă de pămînt, ci lucra cu chirie 
vreo şase hectare, de ani şi ani de zile. Stăpînul pă- 
„_ mântului era un notar din orășelul vecin, care se 
„împăca de minune cu gospodarul nostru. Notarul nu 
căuta să-l jecmănească pe ţăran şi ţăranul îşi plă- 
tea cu cinste tot ce-i datora. De zeci de ani, fără nici 
o întîrziere, la 24 martie şi la 24 septembrie, moș 
= Machault punea în pungă șase sute de franci — chiria 
pentru pămînt — şi într-un coș de nuiele un bulgăr 
aurit de unt, douăsprezece ouă și o sticlă cu vin 
bun și pornea la oraş. 
| După ce-i da notarului banii, untul şi ouăle, des- 
„> tundau sticla şi o goleau amîndoi, după care fiecare 
pleca în treaba lui, pînă la termenul următor, care 
era exact peste şase luni. 
Dar la înapoiere, bucuros că-şi plătise datoria, 
moș Machault mai găsea ceva mărunţiș în pungă, 
"cu care se cinstea pe la toate crîşmele pe care ie 
întilnea în drumul său — nu de alta, dar să nu se su- 
T pere vreun cîrciumar că nu trecuse și pe la el, așa 
"că seara omul se-ntorcea vesel acasă şi cam legă- 
nîndu-se pe picioare. Nevastă-sa îl lua de la ușă 
în primire : 
| — Iar mi te-ai tămiiat pe la crime, omule ? Nu 
știu cînd ai să 'te laşi de obiceiurile astea ale tale. 

Din cauza vinului n-ajungem şi noi să mai legăm 
două-n trei. 

Moș Machault lăsa ochii în pămînt şi nu zicea 
nici pis. Nu că i-ar fi fost frică de babă. dar îl mai 
apuca și pe el ruşinea. 

Bătriîna turuia însă într-una : 

— Să ştii că într-o bună zi, cînd te-oi mai prin- 
de-n halul ăsta, am să te închid în cocina porcilor, 
să rîdă toţi vecinii de tine. 

: Acum, ca să fim cinstiţi, moșul nu era chiar be- 
tivan, Mai făcea el cîte un chei la trei-patru luni o 
dată. Dar așa-s femeile, cînd se pornesc, parcă-s 
mori neferecate. 

Hei, dar iată că într-un an n-a plouat chiar de 
loc și moş Machault n-a putut scoate nimic de pe 
ogor pentru vînzare. Abia a cules cît să mănînce ei 
şi vitele și să aibă ce semăna primăvara viitoare. 
Pas de scoate şase sute de franci din iarbă uscată 
ca să plăteşti arenda domnului notar. Moşul şi baba 
cam dau din colţ în colţ, căci 24 septembrie — ziua 
plăţii — se apropia cu paşi repezi şi notarul nu voia 
să aştepte nici un ceas peste termen. Bietul Machault 
a trebuit să cumpere şi ceva fin de la alţii, pentru 
iarnă, şi de nicăieri nu se zărea nici un ajutor. 

— Ce ne facem, moşnege, de unde plătim ? 

— Nu te mai frăminta atita, băbuţă Te vindem 


și noi cei doi juncani, că doar de aia i-am ! îngrăşat, -g 


ca să-i avem la o nevoie ca asta. Pe ziua dè 21 sep- 

tembrie mă duc cu ei la tirg şi trei zile mai tirziu: 
„Toe ! toc! Eu sînt, domnule notar, v-am adus banii 
de arendă“. + 
„— Să te audă Dumnezeu, omule, dar tare mă tem. 
Așa cum spusese, la 21 septembrie, gospodarul 
nostru luă de funie cei doi junci și o porni la tîrg. 
| La ora zece, juncanii rumegau în tîrg braţul de fin 
„pe care li-l dăduse stăpinul și așteptau mușterii 
i „care, de altfel, nu întîrziară. 
— Ah, uite-l pe moș Machault. De vînzare ţi-s 
 viţeluşii ăştia ? 
A — Dacă ţi-ai pierdut vederea, du-te la doctor 
să-ţi cumperi ochelari. Dacă juncanii ăştia tu-i vezi 
cît nişte viţeluși, unde să-ți mai zărești lungul 
nasului ? 
| — Ei, lasă, nu te supăra, îi vinzi ? 
Că doar nu i-am adus la tîrg să se plimbe ca 
nişte cucoane. 
— Cam slăbuţi. Măcar unuia din ei poți. să-i 
numeri coastele. 
— Adineauri nu vedeai juncii, și acum ţi s-a 
cuțit aşa de tare vederea că ai început să vezi și 
e nu este. Mă rog, pune-mi și mie degetul pe coas- 
ele juncanului şi ţi-l dau pe gratis. 
| — Bine, bine. Cât ceri pe ei ? 
_— Tu eşti negustorul. Cît dai ? 
"— Îţi dau o mie de franci pe amîndoi. - 

— O mie de franci ? Dar ce crezi că eu îţi vind 
piele pentru opinci ori junci ! N-au trecut nici cinci 
minute de cînd un alt negustor mi-a dat 1500 franci 
şi n-am vrut să-i dau. 

— Rău ai făcut. Preţul ăsta n-ai să-l mai capeţi. 
Dar să lăsăm gluma : îți dau 1 100 franci şi să înche- 
iem tîrgul. 

— Nu, fără 1 150 nu ţi-i dau. 

— Fie, 1150. Noroc, şi să bem adălmașul,. 

Moş Machault luă 1 150 franci plus citeva păhă- 
rele de vin, care se urcară repede la cap, şi-o porni 
spre casă. Dar trecînd pe lîngă o prăvălie îşi aduse 
aminte că de mult tot voia să-și cumpere o taba- 
cheră nouă. Cea veche, din corn, îl slujise din ti- 
nereţe, iar acum se cam hîrbuise. De data asta din 
cei 1 150 franci putea să-și cumpere una nouă. În pră- 
vălie, tabacherele lustruite și curate îţi luau ochii. 
Alese una de cireș, cu capac strălucitor, şi care se 
deschidea cînd apăsai pe un buton mic de alamă. 
Plăti vreo trei franci, cumpără şi niște tutun și se 
opri la prima cîrciumă,. i 

— Hei, iacă-l şi pe moş Machault. Ţi-ai vîndut 
boii ? întrebară cîțiva ţărani care se cinsteau la o 
masă. 

ș— Vîndut. 
— Să bem ceva în sănătatea cui a luat banii. y 
— Să bem. 


208 


Şi așa din crîşmă în crişmă, moșul se tot apropia 
de casă, dar cu cit se apropia, cu atît simţea că-l] 
slăbesc încheieturile și că drumul se face tot mai 
îngust și mai tremurat. La ultima crișmă, moșul nu 
prea mai știa nici ce face, nici ce vorbește. 

— Să trăieşti, Antoane, strigă el la cîrciumar. 
Dă-mi ceva să beau, că mi s-a uscat de tot gitlejul. 

— Nu prea se vede, moș Machault, dar ce ţi-a 
venit să te apuci azi de chef ? 

— Am vîndut juncii și am luat 1 150 franci. Uite 
banii, uite biletul de o mie şi uite şi mărunţişul. 

Şi cu lăudăroșenia omului beat întindea banii 
pe tejghea. 
| — Hei, dar văd că ţi-ai luat şi tabacheră nouă. 
S-o porţi sănătos ! 

— Mulţam. Asta veche nu mai făcea doi bani. 
O am din timpul războiului. M-a slujit cu cinste, 
dar a îmbătrinit şi ea. 
= — După ce cinsti o sticlă de vin, moșul își luă taba- 
~ chera și dădu să plece. _ 

j — Ia-ţi, omule, şi banii, strigă după el crişmarul. 
, — Aha, uitasem. 
E Crişmarul adună banii şi-i băgă în buzunarul 
lui moş Machault. 
© O dată cu căderea nopții, moșul se legăna ca o 
pendulă în pragul casei. 

— Te-ai întors, beţivanule ? M-aș fi mirat să vii 
și tu de la tirg ca oamenii. Ai vindut de doi bani și 
ai băut de zece, după obiceiul tău. 

— Nu te supăra, hic, băbuţa mea. Am vîndut 
juncanii cu, hîc, 1 150 lei, așa că aveam şi eu dreptul 
să mă cinstesc. Peste două zile : „Toce ! toc! Eu sînt, 
domnule notar, iacă banii și sănătate.“- 

— Lasă flecăreala și treci de te culcă. 

— Dar unde mi-i patul, babo ? Ia ţine-l puţin pe 
loc, că nu ştiu ce are de tot fuge de colo-colo şi nu-l 
pot prinde de fel. 

— Îţi fuge ţie vinul prin cap, că ai băut pînă n-a | 
mai încăput în tine. 

Cînd să se dezbrace, moşul dete e tabachera , 
veche. 

— Hop, că de tine nu mai am nevoie, strigă el 
şi o aruncă în sus. Tabachera se ciocni de grindă şi 
căzu pe dulapul înalt din colţ. 

Pe urmă, chefliul adormi buștean. 

A doua zi, cînd se trezi, soarele era sus pe cer 
și baba curăţase niște cartofi. 

* — Te-ai sculat ? Ia să-mi spui ce mi-ai făcut 
ieri şi pe unde mi-ai umblat ? 

— Teri, mă întrebi, babo? Cam greu să-ţi spun. 
Mai întîi că am vîndut juncanii cu 1 150 franci. 

— Cu cît ? 

— Cu 1 150 franci. 

F — Aşa? Atunci poate ai putea să-mi spui și mie 
cam pe unde ai pus o mie de franci că-n portofelul 
tău nu sînt decit 120 franci. 

— Unde vrei să fie decit în portofel 2 

— Uită-te şi tu! 

Moşul se uită-n portofel. Biletul de o mie nu era. 

— Poate-n buzunar. 
| — Caută! 

Căută și-n buzunar dar nici urmă de bilet. Ce 
te faci acum, Machault, moşnege. 
y — Unde l-am putut lăsa ? 
— L-ai băut, bețivane, cu bețivii tăi a: paie. 
| — Fugi de aici, babo, cum să bem o mie de 
| franci? Stai să mă gîndesc pe unde am fost: va să 
zică măi întîi mi-am cumpărat tabachera. Acolo nu 

l-am lăsat, că nu băusem nimic. Pe urmă la crişma 
lui Valer. Nici acolo nu l-am lăsat, Nu, nu-mi aduc 

__ aminte. Trebuie să mă duc pe la fiecare, să-i întreb. 
L-am uitat undeva şi nu mai știu unde. Spre seară 
moșul se întoarse amărit. Nu găsise biletul de o mie 
„de franci. Toţi îi spuseseră că nu văzuseră nici o 
„hirtie de o mie. Anton însă își aducea aminte că-i 
băgase la plecare toţi banii în buzunar. Poate i-o fi 
pierdut pe drum. Poftim de te descurcă acum cu pro- 
rietarul. Peste două zile era 24 septembrie. A venit 
i ziua fatală şi a trecut. Machault nici n-a mișcat 
deget. Ce putea să-i spună notarului ? După trei 
le a primit o scrisoare în care proprietarul pămîn- 

tului îi spunea că de trei zile trecuse 24 septembrie. 
Poate uitase. Moș Machault făcu pe n-aude-n-a vede. 
A doua scrisoare era de-a dreptul amenințătoare. 

— Vai de noi, se tînguia baba, o să ne alunge de 
pe pămîntul lui. 

— Nu cred să aibă inima aia, spunea moșul. 
Doar de ani de zile i-am plătit la vreme, O să înţe- 
leagă și el. 

Dar nici Machault nu credea în ceea ce spunea. 

Era de acum 2 octombrie. Toate-i merse mo- 
şului pe dos. Mai întîi că un bou îi băgase cornul 
în coastă de mai-mai să-l străpungă. Pe urmă, taba- 
chera lui cea nouă se stricase. Capacul nu se mai în- 
chidea și tot tutunul i se risipea în buzunar. 

„Așa-s toate lucrurile astea de gata, își spunea 
el. Dai bani cu nemiluita și te ţin trei zile cu cea de 
alaltăieri. Ia s-o repar eu.“ Moş Machault era un om 
îndemâînatic şi putea face lucruri frumoase. Dar, ori 
că era prea supărat, ori că într-adevăr tabachera era 
din material prost, la a doua lovitură, capacul se 
făcu praf... | 

— S-o ia toţi .dracii, se înfurie moșul. Ia mai 
bine să-mi caut eu vechea mea tabacheră, că tot 
mai bună era. 

Degeaba o căută însă, fiindcă parcă intrase în pă- 
mint. 

Nici vorbă să-și amintească că în seara aceea o 
aruncase şi căzuse pe dulap. 

— Măi babo, unde o fi tabachera, că parcă şi-a 
pus dracul coada pe ea. 

— Dacă âi fi fost atunci mai puţin beat ai ști unde 
ai pus-o, şi ai şti ce ai făcut cu biletul de o mie de 
` franci. Așteaptă că ţi-o caut eu. 

Nu era femeie rea baba lui moș Machault! Se 
căţără cum putu şi luă de sus. de pe dulap tabachera 
prăfuită. 

| — Ei, bravo, băbuţo. După cum se vede tot e 
bună şi o femeie la casa omului. 

Machault şterse cu grijă tabachera de praf și o 
deschise ca 's-o umple cu tutun. Dar în aceeași clipă 
rămase cu gura căscată. 

_ — Ta uite aici, nevastă ! 

— Ce-i? 

— Dumnezeule; uite aici biletul de o mie de 
franci. Acum mi-aduc aminte că după ce i l-am ară- 
tat crîşmarului l-am băgat în tabacheră. Ce noroc 
-că tabachera mea cea nouă s-a stricat. 
= — Slavă ţie, doamne! Am scăpat de necazuri, 
moșnege. Parcă mi s-a ușurat inima. 

Chiar a doua zi, Machault puse-n coș un bulgăre 
"auriu de unt, douăsprezece ouă şi o sticlă cu vin şi-o 
luă la picior spre tîrg. 

Domnul notar l-a primit tare posomorit, dar după 
ce auzi povestea biletului de o mie de franci se mai 
nsenină şi trecu cu vederea peste întîrziere. p 

N-aş putea să vă garantez că de atunci moș Ma- 
chault n-a mai trecut pe la erîşme. Dar un lucru pot 
să vi-l spun : cînd avea bani în pungă nu intra prin 
crîşme să-l îi picat cu ceară. 


Traducere de GH. CALCIU 


POVESTE POPULARĂ FRANCEZĂ 


ȘT" Pau ru 
| 
` 


Castelul din Fagne 


PE PODIŞUL înalt al Ardenilor călătoful neatent 
‘poate ades cădea pradă cîmpurilor mişcătoare de 
turbă, care-l înghit nelăsînd nici o urmă. De aceea 
trebuie să ţii cu multă grijă drumul, căci orice aba-. 
tere te poate costa viaţa. 

Pe vremuri, pe locul cel mai înalt al podișului, 
se înălța un castel strălucitor de-ţi lua ochii, şi care 
“era stăpinit de un nobil rău, care avea o fată de o 
_ frumuseţe şi o bunătate de înger. 

Într-o noapte, cînd ploua cu găleata şi cînd frigul 
„te pătrundea pînă la` oase, un bărbat tînăr bătu la 
] poarta castelului. Stătea în fața porții în trăsura lui 
sărăcăcioasă, trasă de un singur cal; îi era foame 
şi frig şi se ruga să fie primit.să-şi încălzească trupul 
“ostenit şi îngheţat într-un ungher ferit de ploaie 
i de vînt, unde să se găsească și un braţ de fîn 
peniru calul său rupt de oboseală. 

Tînărul nu cunoştea drumul mai departe şi 
— de altfel — nici n-ar fi găsit prin partea locului 
nici han, nici altă locuinţă. 


' Așa cum v-am mai spus, era o vreme haină, să 
nu laşi nici un cîine pe-atară ; dar stăpinul caste- 
lului avea inima mai nesimţitoare decit piatra şi cînd 
slugile au venit să-i spună că un străin cere adă- 
post, a ieşit el însuși la fereastra turnului de dea- 
supra porţii și a strigat : 

— Pleacă de aici ! Castelul meu nu-i han unde 
să poposească toţi vintură-lume. Pleacă pină nu 
pun slugile şi câinii pe tine ! 

Bietul tînăr trebui să plece mai departe în pu- 
terea nopții, și așa cum era de așteptat — rătăci dru- 
mul, A doua zi, slugile nobilului i-au găsit trăsura 
și calul într-o prăpastie, dar de stăpînul lor nici o 
urmă, Fără îndoială căzuse în vreo mlaștină care 
l-a înghiţit. Nimeni nu va putea ști vreodată unde 
dispăruse, căci aceste bălți de turbă sînt ca niște 
„morminte fără semn. | 

La castel, viața se scurgea ca și pînă acum, în 
belșug și petreceri, la care stăpînul stătea încruntat 
şi fruntea nu i se.descreţea decit cînd îşi vedea fiica, 
Atunci pe fața lui trecea ca o lumină nouă de soare, 
căci își iubea fata ca pe ochii din cap. Era singura 
fiinţă faţă de care nu era răutăcios. 

Un an după întimplarea cu tînărul care căzuse 
pradă bălților, nobilul şi fiica sa se duseră în orașul 
din apropiere, unde. regele dădea un bal, la care in-. 
vitase pe toţi nobilii cu soțiile şi fiicele lor. 

Brăţările şi pietrele scumpe de pe braţele şi gi- 
tul cucoanelor străluceau ca nişte sori, vinul curgea 
în valuri, cei mai vestiți trubaduri veniseră să-şi 
încerce talentul de cîntăreţi în faţa regelui. Ai fi 
zis că grija şi necazul nu se vor atinge niciodată de 
oamenii aceştia fericiţi. 

Nobilul nostri, de la locul său, își urmărea cu 
ochii plini de dragoste fata. Printre toate aceste fru- 
museţi înveșmîntate în mătăsuri şi podoabe, nu era 
nici una care s-o întreacă. Surisul ei blînd da întregii 
sale feţe o frumuseţe aproape neomenească, iar cînd 
genele ei se zbăteau uşor, ai fi zis că sînt aripi de 
fluturi. Toți tinerii cavaleri o urmăreau cu ochii 
plini de uimire și mulţi și-ar fi smuls inima din 
piept, dacă ea le-ar fi cerut-o, Tatăl era orbit de 
dragoste şi de mîndria necruțătoare de a avea o 
fiică atit de frumoasă şi nu-și dădea seama că, de 
fapt, cea mai mare calitate a fetei lui nu era frumu- 
seţea ei nemăsurată, ci bunătatea ei neîntrecută, 
care muia orice inimă, chiar şi pe a sălbaticului 
nobil., i 

Deodată inima tatălui bătu cu putere. În sală 
apăru un tînăr atît de chipeș, încît nici n-ai fi pu- 
tut crede că e posibil ca o ființă omenească să adu- 
ne-n ca o așa deplină frumuseţe. 

El trecea printre: dansatori și nimeni nu se uita 
"la dînsul ca și cum nu l-ar fi văzut. Nobilul îl pri- 
vea cu ochii mari, căci figura acestui tînăr i se pă- 

rea cunoscută. Era sigur că-l mai văzuse undeva și 
nu ştia unde. Deodată în minte i se aprinse o amin- 
tire şi revăzu seara ploioasă de toamnă şi un tinăr 
călător care bătea la poarta castelului său. Nobilul 
cel rău se scutură ca de un fior: tînărul acela pie- 
rise în bălțile mișcătoare, nu putea fi cel de aici. Și 
totuși bărbatul care străbătea mulţimea fără să fie 
atins de ea avea ceva din mișcările unei stafii. Ti- 
nărul traversă întregul salon plin de lume şi se opri 
în faţa fiicei nobilului rău, cu care stătu cîteva 
clipe de vorbă. Ce i-o fi spus, fiindcă îndată pe faţa 
fetei străluci un zîmbet de fericire atit de mare, 
încît frumuseţea ei- nu mai părea pămîntească. Ti-- 
nărul străbătu iarăşi sala, ieși în noapte și dispăru. 

La miezul nopţii regele a luat loc în capul mesei. 
Toți nobilii s-au înşiruit de-a dreapta şi de-a stinga 
lui, mai aproape sau mai departe de el, după rangul 
de nobleţe pe care-l aveau. Tinerii au luat loc în 
altă sală. Valuri de vin şi de mîncăruri nemaiauzite 
trecură prin fața mesenilor. 4 

Spre ziuă masa se siirşi, oaspeţii se pregătiră de 
plecare. Trăsurile trăgeau la scară, iar roibii înfocaţi 
şi nerăbdători scurmau pămîntul cu copita. 

Nobilul cel rău își căută fiica, dar n-o găsi. Unde 
putea fi ? Un fior ca un cui roşu îi trecu prin inimă. 
Îşi aminti de tînărul cel frumos şi de fericirea pe 
care o citise pe obrazul fetei cînd a vorbit cu el. 

Slugile regelui începură s-o caute, toată lumea 

era speriată. Unde să fi dispărut ? 
În cele din urmă, un grăjdar spuse că a văzut-o 
_ plecînd cu o trăsură. ; i 
— A cui era trăsura ? 
— Nu știu. 
— N-a lăsat nici o vorbă pentru mine ? 
— Ba da. Mi-a spus așa : „Spune-i tatei să nu se 
sperie, nici să nu se întristeze. Eu plec acolo unde 
este fericirea mea.“ De două ori mi-a spus asta. 
: Ce puteau să însemne vorbele acestea ? Unde era 
fericirea ei? Nobilul ceru să-i fie adusă trăsura şi 
porni în goana cailor spre castel. Trebuia să-și ajungă 
fata din urmă. A fost o goană îngrozitoare în re- 
_vărsatul zorilor, pe drumul înceţoșat și plin de pri- 
'mejdii de pe podişul Ardenilor. Caii înspumaţi tre- 
ceau ca vintul pe la cotitură. Vizitiul adormise pe 
„capră parcă otrăvit de un vint blestemat şi caii 
“fugeau, fugeau ca niște năluci aproape fără să atingă 
pămîntul. Vintul şuiera sinistru pe la ferestrele tră- 
“surii. Nobilul deschise o fereastră şi privi: pe ca- 
pră nu mai era nici un vizitiu şi caii zburau peste 
băltoace fără ca măcar să se audă zgomotul copitelor. 
Era ca un car al morții tăcute, ce trecea peste cîmpu- 
rile mlăștinoase fără nici un zgomot. 
„ Nobilul încercă să potolească cei doi cai, îi chemă 
pe nume, căci îl cunoșteau şi-l ascultau, dar acum 
nu mai auzeau nimic. Nechezînd din cînd în cînd 

în liniştea zorilor, ei trecură ca fulgerul pe lingă cas- 
tel şi intrară în ceața groasă a văii. Roţile trăsurii 
nu mai atingeau pămîntul, mergeau parcă pe stratul 
gros de ceaţă. O tăcere apăsătoare și o singurătate 
absolută îl înconjura din toate părţile. Caii neobo- 
siţi mergeau mai departe fără nici o ţintă. Nobilul 
se simţea singur și disperat. Nu era nimic în jurul 
său, numai tăcere şi noapte. Prin minte-i treceau 
scene din viaţă, răutatea și cruzimea lui, surisul 
blînd al fetei, scena cu tînărul bărbat pe care-l alun- 
gase de la poarta castelului într-o noapte neagră și 
pustie ca aceasta. Și caii zburau mereu în liniște și 
singurătate, pe acest drum îngrozitor, care nu mai 
sfîrşea nicăieri şi care n-avea nici un ţel. - 

A doua zi, oamenii găsiră trăsura nobilului cel 
rău şi caii prăbuşiţi în aceeaşi prăpastie în care că- 
zuse cu un an înainte şi trăsura străinului alungat 
de la poarta castelului. Dar nimeni nu l-a mai găsit 
pe stăpîn. Să-l fi înghiţit oare turba mișcătoare ? 
Bălţile sînt mai tăcute şi mai misterioase decît mor- 
mintele fără cruci. 

Necunoscută sub voalul ei de călugăriţă şi fericită 
în chilia ei săracă, tînăra fiică a nobilului se ruga 
pentru cei rătăciţi pe întinderile mişcătoare de 
turbă. 


Traducere de GH. CALCIU 


POVESTE POPULARĂ CHINEZĂ 


Maii şi fiul ei caută soarele 


© IATĂ, ne trezim în fiecare dimineaţă, în jur e 
lumină, şi cine nu ştie că lumina se datorește soare- 
"lui ? Chiar dacă nu îl vedem în fiecare zi, razele lui 
“străpung norii groși care-l acoperă și ajung pînă 
la noi pe pămînt. Şi cine nu știe că fără lumina și 
“căldura lui pe pămînt nu poate trăi nimic: nici 
oameni, nici animale, nici plante sau păsări? Dar 
nu știți că nu întotdeauna a fost așa. 
= Demult, tare demult erau meleaguri de care 
soarele nu știa, şi acolo domnea mereu noaptea. Ziua 
şi noaptea crau fără lumină, fără căldură, numai 
întuneric și frig. Dar și mai rău era că peste tot tră- 
iau animale mari şi. rele, care mîncau oameni, iar 
ei nu se puteau apăra fiind întuneric și nevăzînd. 
„Atunci toţi oamenii s-au strîns la un loc și au 
hotărît să aleagă dintre ei o solie care să meargă la 
oare. Era însă tare greu de ales, fiecare voia să 
e el trimisul și cum nu se puteau hotărî, un bătrin 
e peste 60 de ani le-a spus: 

— Mă voi duce eu ! Sînt bătrîn, nu mai pot munci 
mult, în schimb pot să merg. Acest lucru cred că-l 
voi putea îndeplini. ` 

— Nu, eu mă duc, se auzi o voce hotărîtă. Sint 
voinic, sănătos, pot merge iute, 80 km pe zi, și voi 
ajunge repede. Cel care vorbise era un bărbat vînjos, 
cu umeri lați și puternici. Dar nici ceilalţi nu se lä- 
sau mai prejos, bărbaţi tineri sau bătrîni, femei, co- 
pii, toţi își arătau calităţile și voiau să meargă la 
soare, şi toţi promiteau că vor ajunge repede şi se 
vor întoarce repede. 

Deodată- în mulţime s-a auzit vocea hotărită a 
unui băieţel cam de zece ani. 

— Nu, nu se poate ! Bunici, unchi, mătuşi, frați şi 
surori, nu puteţi să mergeţi, fiindcă soarele este 
foarte departe ; şi-ar trebui 40—50 ani poate, sau mai 
mult, chiar 90. Eu sînt copil, nu sînt împovărat de 
ani, şi trebuie să ajung. 

De-abia a terminat băieţelul de vorbit şi în jur 
s-au auzit voci : 

— Are dreptate copilașul. 

— Este voinic, spunea altul. 

— E mai bine să meargă el. 

— E şi tare isteţ. 

— Aşteptaţi puţin, aşteptaţi puţin, spuse atunci 
o femeie tînără de douăzeci ‘de ani, care se numea 
Mali. 

Ea a ridicat o mină arătînd că vrea să vorbească. 
Toţi au tăcut. Și iată ce le-a spus Mali: ~ 

— Băieţelul a vorbit înţelept. Soarele este foarte 
departe. După părerea mea, nici în 80 de ani nu stră- 
batem calea pînă la soare, și atunci cînd omul îm- 
„bătrinește îi este greu să meargă mult și repede. 

De aceea cred că trebuie să merg eu. Sint sănătoasă, 
voinică, și nu îmi este frică de munţii înalţi şi 
abrupți, nici de șerpii otrăvitori și nici de fiarele 
sălbatice. Iar mai mult decît asta, aştept un copil, 
"dacă nu voi reuși, va continua el drumul meu. 

“Toată lumea a încurajat-o cu bucurie și încre- 
dere, şi au rugat-o ca atunci cînd va ajunge la 
soare să-i vestească printr-un foc mare aprins pe : 
cer, pe care-l va vedea toată lumea. 

După aceea, Mali a pornit la drum. Mergea spre 
răsărit. După opt luni ea a născut un băiat voinie 
şi sănătos. Și-a mers, a mers mult fără întrerupere. 
Au trecut șaptezeci de ani și Mali simţea că merge 
„din ce în ce mai greu, picioarele aproape că nu le 
“mai putea mișca. Atunci a poposit la o familie de 
ţărani și a rugat pe fiul său să meargă mai departe. 
În cei șaptezeci de ani cît au mers, Mali și fiul 

ei au trecut mii de munţi, sute de ape, au întîlnit 
prăpădenie de șerpi, și fiare îngrozitoare. Au în- 
tîlnit în cale atitea piedici, au suferit mult, şi de 
multe ori viaţa le-a fost în primejdie. Dar au tre- 
cut ei peste toate, pentru că pretutindeni unde îi 


223 


întilneau, oamenii îi ajutau ; le schimbau încălțările 
rupte de atita mers, şi hainele zdrenţuite, sfişiate 
de stinci şi copaci. Îi hrăneau, le arătau drumul, îi 
treceau cu barca peste ape, și ei doreau tot mai mult 
să ajungă repede, să-i ajute pe cei de acasă. Da 
aceea, din zi în zi, necazurile, în loc să-i slăbească, 
îi făceau și mai puternici. = 

Erau aştepiaţi cu încredere, iar oamenii le ară- 
tau prietenie şi le dădeau ajutor. 

Cei de acasă, după plecarea lui Mali, priveau me- 
reu spre răsărit. 

Dar iată, au trecut zece ani, douăzeci, treizeci, 
patruzeci, șaptezeci de ani, iar pe cer nu apărea nici 
o veste, nici o rază de foc. Totul era ca înainte: 
beznă, frig peste tot, fiare sălbatice care mîncau și 
înfricoşau oamenii. | 

Încet, încet, oamenii au început să creadă că 
Mali a murit, că nu mai are cine să ajungă la soare 
şi speranţa lor scădea din zi în zi. 

Miine se vor împlini o sută de ani de cînd a ple- 
cat Mali, dar cine mai crede că va vedea soarele ? 

Cu cîteva clipe înainte de a se împlini anul o 
sută, oamenii au văzut în răsărit o lumină roşie, care 
cuprindea o jumătate de cer. 

Peste tot se auzeau oameni spunînd : 

— Mali a ajuns, şi iată că ne dă vestea promisă. 

După aceea a răsărit soarele. Mii şi sute de mii 
de raze porneau spre pămînt. Munţii și văile parcă 

erau oglinzi, cuprindeau şi reflectau razele, iar ani- 
malele fioroase, sălbatice, care îngrozeau oamenii de 
mii de ani, erau silite să fugă, să dispară. 

De atunci oamenii, pentru a-și exprima recunoş- 
tința faţă de Mali și fiul ei, dimineaţa, cînd primele * 
raze de foc înroşesc cerul la răsărit, își amintesc 
că Mali îi vestește mereu, şi atunci se scoală, por- 
nesc să muncească cu hărnicie şi voioşie, pînă cînd 
obosiţi și ei şi soarele, după ziua de trudă, se în- 
torc acasă, pentru a se odihni, ca a doua zi să vadă 
iar semnul, să muncească mai cu spor. 


În românește de LI IU-GIU 


POVESTE POPULARA CHINEZĂ 


Tabloul fermecat 


DEMULT, la poalele munților, locuia o femeie sã- 
racă împreună cu copilul ei. Ea era tare îndemîna- 
tică la ţesut mătasea. Ţesea foarte frumos tablouri 
de mătase. Florile, animalele, toate parcă erau vii. 
Dar într-o zi copilul a găsit un desen colorat, înfă- 
țişind o casă mare, cu o grădină cu flori, o cîmpie 
verde, o livadă, o grădină de zarzavat şi un bazin 
cu peşti. Femeia se uita la desen şi cu cît se uita 
mai mult era cuprinsă de dorinţa de a avea şi ea o 
casă la fel. Dar era foarte săracă, încît de-abia 
reușea să se hrănească pe ea şi copilul ei cu banii 
pe care-i cîştiga din vînzarea tablourilor. Atunci 
a hotărît să ţeasă un tablou după desen. : 

Şi așa, zi de zi, lună după lună, ea a început să 
teasă tabloul. Țesea și ziua și noaptea. 

Seara lucra la lumina rășinii de brad, care făcea 
mult fum, şi de aceea ochii ei s-au înroșit și au în- 
ceput să o doară. După un an, lacrimile picurau din 
ochii ei pe mătase, şi unde cădeau izvorau piriiaşe 

limpezi, bazine rotunde cu peştişori aurii! După 
doi ani a început să-i picure singe pe mătase, şi 
acolo unde cădeau picăturile de sînge, răsărea un 
soare aprins și flori vii. 

Abia după trei ani a terminat de ţesut şi tabloul 
era nespus de frumos. 

Casa era acoperită cu ţiglă albastră, zidurile erau 
verzi, stilpii roșii, poarta galbenă. În faţa casei era 
o grădină mare cu flori, iar în grădină un bazin cu 
peşti de aur care înotau. În stînga casei era o livadă 
"cu pomi roditori încăreaţi cu fructe roșii şi galbene. 
Printre pomi zburau tot felul de păsări. În dreapta 
casei era o grădină plină de verdeţuri şi pepeni gal- 

beni. 
~ În spatele casei se aşternea o pajiște unde erau 
grajdul, staulul şi coteţul. Vacile și oile pășteau 
"iarba, păsările ciuguleau tot felul de gîngănii. 
Nu prea depatte de casă, la poalele muntelui, se 
întindea un cîmp mare cu porumb, orez şi grîu, iar 
pa limpede şi zglobie a unui rîu trecea pe lîngă 
asă ; soarele era și el pe cer și privea. / 
Deodată însă s-a stirnit un vînt puternic. Ta- 
bloul a fost smuls din casă şi purtat în cer spre ră- 
sărit. Într-o clipă a dispărut. Femeia s-a prăbușit 
n faţa uşii. Fiul ei a culcat-o în pat. Dar ea se îm- 
bi olnăvea din zi în zi mai rău, şi plîngea. 
Atunci fiul ei i-a spus: 
— Mă duc să-ţi aduc tabloul de mătase ! 

Apoi și-a încălţat pantofii de paie și a plecat spre 

răsărit. 
__ După două săptămîni a ajuns la Cheia Muntelui 
Mare. Era acolo o casă de piatră, iar în dreapta ca- 
sei, pe o pajiște cu căpşuni, un cal mare, tot de pia- 
tră, care ţinea gura deschisă de parcă ar fi vrut- 
să mănînce căpşuni. În faţa casei stătea o bătrină : 
cu părul alb, care l-a întrebat : 

— Copile, unde te duci ? 

Băialul i-a spus : 

— Mă duc să-i aduc mamei tabloul la care a te- 
sut trei ani şi pe care vîntul l-a luat şi l-a dus spre 
răsărit. 

Atunci bătrina l-a lămurit : 

— Tabloul l-au luat zînele de pe Muntele Soa- 
relui, ca model, să ţeasă și ele unul la fel. Nu-i ușor 
să ajungi la ele. i 

În primul rind trebuie să-ţi scoţi doi dinţi, să-i 
pui în gura, calului de piatră, atunci el va învia, 
va putea mînca căpşuni, şi după aceea îl vei încăleca. 
Cu el vei trece peste Muntele de foc. Tu va trebui 
să serișneşti din dinţi, să rabzi durerea şi să nu tipi. 
Dacă vei ţipa, vei fi ars. 

După aceea vei ajunge la mare, unde valurile 
sint foarte puternice, ele vor izbi în tine cu bucăţi 
mari de gheaţă, iu însă va trebui să stringi din dinţi. 
să nu tremuri. i 

Dacă nu, valurile te vor arunca în fundul mării. 

Abia după aceea vei ajunge la Muntele Soarelui 
şi vei cere zinelor să-ţi înapoieze tabloul. 

Băiatul a ascultat-o, s-a gîndit la mama lui bol- 
navă şi i-a spus: 

„— Eu trebuie să iau înapoi tabloul. Şi-a scos doi 
„dinţi i-a pus în gura calului de piatră. Calul s-a miş- 
cat, a mîncat căpşuni, apoi băiatul l-a încălecat şi 
s-a prins de coama lui. Calul a nechezat lung și a 
luat-o la goană spre răsărit. 

După trei zile și trei nopţi de goană au ajuns la 
Muntele de Foc. 

Flăcările i-au învăluit şi peste tot dogorea ca jarul. 
Dar băiatul serîșnea din dinţi și răbda. După o jumă- 

tate de zi au trecut, dar îi aştepta marea. 
„li loveau valuri mari şi bucăţi de gheaţă, dar bă- 
„iatul scrișnea din dinţi și răbda. După altă jumătate 
de zi, au ajuns la poalele Muntelui Soarelui, iar în 
vîrful lui se vedea castelul zeilor. 

Calul s-a înălţat și într-o clipă au fost în faţe 
castelului. 

Băiatul a coborit de pe cal, a intrat în castel, 
unde a văzut multe zîne frumoase stînd în cerc şi 
esînd după tabloul mamei -lui, care era așezat la 
mijloc. i 

“Cind l-au văzut, zînele s-au speriat. 

Băiatul le-a spus însă pentru ce a venit. 

O zînă i-a spus: 

— Noi vom termina azi de ţesut. Miine dimineaţă 
ţi-l vom da. Te rugăm să aștepți o noapte aici. 

Băiatul s-a învoit și, cum era foarte obosit, a 
adormit. 

Noaptea, zinele au agăţat în mijlocul sălii o perlă, 
sala s-a umplut de lumihă și ele continuau să ţeasă. 

Dar iată că o zînă mai îndemînatică, îmbrăcată 
în roșu, a terminat prima de ţesut. A comparat ta- 
bloul ei cu cel ţesut de mama băiatului, şi a văzut 
că tabloul acela era mai frumos decit cel ţesut de ea. 
Atunci ce şi-a zis ? 

„Ce bine ar fi dacă aș fi și eu în acest tablou !“ 

Cum celelalte zîne ţeseau, a luat fire de mătase 
şi și-a ţesut portretul pe tablou. 

Dimineaţa, cînd s-a trezit băiatul, a luat tabloul, 
l-a pus la piept sub haină, a încălecat iarăși calul 
şi au luat-o la goană. 

Au trecut iar peste marea nemărginită, peste 
Muntele de Foc şi au ajuns la Cheia Muntelui Mare. 

Cînd l-a văzut, bătrina i-a spus : 

— Copilule, descalecă ! 

Apoi a scos dinţii din gura calului, i-a pus înapoi 
în gura băiatului, i-a dat o pereche de pantofi de 
antilopă și i-a spus iar : 

— Te du repede acasă ! Mama ta e pe moarte! 

Băiatul a încălţat pantofii și într-o clipă a ajuns 
acasă. 

A mers în fața patului mamei şi a strigat-o; 

— Mamă! apoi a scos tabloul de la piept. Cum 
l-a văzut, ochii mamei s-au luminat. S-a sculat din 
pat şi i-a zis: 

— Băiatul meu, e întuneric aici, să mergem afară 
la soare să-l privim ! - 

Au ieșit afară, mama și fiul și au întins tabloul 
pe pajiște. 

Deodată, s-a stirnit un vînt parfumat şi într-o 
clipă tabloul se mări, întinzîndu-se kilometri de 


"cîmpie şi prinse viaţă. 


Coliba nu mai era, se vedea un palat, grădina, 
livada, toate așa cum fuseseră ţesute în tablou. 

Dar deodată băiatul şi mama au văzut lingă ba- 
zinul cu peşti o fată îmbrăcată în roșu, care privea 
florile. 

Au întrebat-o cine este. 

Fata le-a spus că e zînă, şi fiindcă şi-a ţesut por- 
tretul pe tablou a fost adusă acolo. 

Mama băiatului a invitat-o pe fată în palat, să 
locuiască cu ei. 

Mai tîrziu zîna s-a căsătorit cu băiatul și toți 
trej au dus acolo o viaţă fericită. 


În românește de Li 1U-GIU 


POVESTE POPULARĂ CHINEZĂ 


Bivolul isteţ 


UN ŢĂRAN trăgea de funie bivolui, mergînd să-și 
are pămîntul cu plugul. Dar ogorul lui era plin de 
apă, de noroi, încât îi ajungea bivolului pînă la burtă 
şi bietul animal înota sleit. 

A trecut o jumătate de zi şi au reușit să lucreze 
abia o palmă de pămînt. Atunci ţăranul, supărat şi 
furios, cu sudoarea șiroind pe faţă și pe tot corpul, 
a ridicat bita să lovească bivolul, şi mînios îl ocăra : 

— Neputincios ce ești, îţi trebuie jumătate de zi 
ca să ridici o copită. N-ai văzut ce repede aleargă 
și ce puternic este tigrul ? De ce nu iei exemplul lui ! 

Atit de mult l-a ocărît şi lovit pe bietul bivol, 
„încît acesta nu a mai putut să tacă şi i-a răspuns: 

— Cită putere are un tigru? Eu sînt mult mai 
capabil decît el! l | 

Țăranul nu l-a luat în seamă şi a continuat să-l 
ocărască, 

Bivolul, supărat, a zis : 

— Nu înţeleg de ce mă dispreţuieşti şi de ce te 

porţi astfel cu mine ? Hai să mergem la tigru şi să 
mă întrec cu el. 

A doua zi, dis-de-dimineaţă, ţăranul s-a dus cu 
bivolul la peştera tigrului. Simţind miros de bivol, 
tigrul a ieșit dintr-un salt afară, rînjindu-și fioros 
colții, dorind să facă o masă copioasă din bietul bi- 
vol. Dar bivolul, liniştit, își mișca coarnele mari, 
puternice și îndoite ca o seceră, spunindu-i : 

— Tigrule, tigrule, am venit să te anunţ că vom 
lupta pe viaţă și pe moarte, și să știi că dinţii tăi 
sînt prea tociţi ca să se înfigă în pielea mea groasă. 


Du-te să-ţi ascuţi trei zile dinţii și eu mă voi duce 


să-mi ascut coarnele trei zile și apoi ne vom lupta. 

- Tigrùl a scos un răenet puternic și s-a întors în 
peșteră. Şi timp de trei zile şi-a ascuţit dinţii, care 
ajunseseră -să taie ca niște cuțite. Dar bivolul doar 
o zi şi-a ascuţit coarnele, iar două zile a adunat paie 
şi fin, cu care şi-a învelit trupul în cîteva straturi. 
Apoi s-a dus la ogorul stăpinului, s-a rostogolit în 


noroi și s-a făcut negru și lucios, că nu se mai de-: 
 osebeau paiele cu care se învelise... 


A venit ziua de luptă și întîlnirea cu tigrul la lo- 
cul stabilit. Văzînd atita noroi pe bivol, tigrul l-a 
întrebat : 

— Unde ai căzut, de te-ai murdărit în așa hal? 

Bivolul i-a răspuns : 

— În toiul verii, cine suportă căldurile astea 
mari ? În fiecare zi mă duc să fac baie în mlaștină. 
Așa e obiceiul meu și toată lumea știe. 

Tigrul a holbat ochii, l-a cercetat citeva clipe 
şi nu i s-a părut nimic suspect, doar că bivolul arăta 
mai gras decît acum cîteva zile. că spunea bucuros 
în sinea lui : 

„Ce bine, eu voi fi mai iute, îl voi invinge şi voi 
avea o masă bogată.“ 

— 'Tigrule, tigrule, porcii şi oile poți să le mă- 
nînci, dar mie nu poți să-mi atingi nici un fir de 
păr ! zise bivolul ca să-l provoace. Dar tigrul îi răs- 
punse încrezut : 

— Şi acum trei zile cu dinţii tociţi şi tot pu- 
team să te mănînc, dar acum cînd am dinţii mai às- 
cuţiţi, crezi că nu pot? 

— Bine, zici că eşti puternic, spuse bivolul, întîi 
eu stau jos, şi îţi dau voie să mă muști de trei ori. 
Dacă însă nu mă vei omori, atunci am eu dreptul să 
te împung de trei ori cu coarnele. 

Tigrul a răcnit şi a încuviințat. Dintr-un salt, 
cu gura larg deschisă, s-a repezit să-l sfişie pe bi- 
vol. Încercă să muște de trei ori. Cu fiecare mușcă- 
tură, bivolul parcă se făcea mai mic. Pierdea din 
putere şi tigrul credea că bivolul a murit. ý 

Dar cum tigrul n-a mușcat din carnea bivolului, 
ci doar din paiele şi noroiul de deasupra, nu l-a ră- 
nit de loc. După cele trei mușcături, bivolul a sărit 

în picioare şi din răsputeri l-a rănit pe tigru în 
burtă ; a doua lovitură i-a frint șira-spinării, iar a 
treia i-a adus moartea. 

' Toate fură văzute de stăpiîn, şi în sinea lui acesta 
lăuda curajul şi înţelepciunea bivolului. De atunci 
țăranul l-a prețuit și iubit, nu-l mai certa și nu-i 
mai spunea animal neputincios. Deși bivolul nu este 
atit de iute ca cerbul sau calul, el este foarte folosi- 
tar oamenilor, iar ei, la rîndul lor, îl preţuiesc. 

În românește de LI IU-GIU 


POVESTE POPULARĂ CHINEZĂ 


Aupan şi San-lu 


A FOST ODATĂ o fată Aupan şi un băiat San- 
lu, care trăiau într-o regiune muntoasă, fiecare în 
căsuţa lui din bambus. Aupan era zveltă și gingaşă 
ca floarea de bambus, iar San-lu era foarte harnic, 
asemeni ciocănitoarei. 

Într-o primăvară caldă s-au îndrăgostit unul de 
altul, dar tatăl lui Aupan nu era de loc mulţumit 
de dragostea fetei. Cînd San-lu a hotărît să o ia de 
nevastă pe Aupan, și a trimis peţitori la tatăl fetei, 
acesta s-a împotrivit nevrînd ca fata lui să se mărite 
cu un flăcău sărac lipit pămîntului. 

Atunci San-lu s-a dus şi a rugat pe un bătriîn, 
din tribul său să-l înduplece pe tatăl lui Aupan. Bă- 
trînul i-a grăit acestuia : 

— Dă-i fata de nevastă lui San-lu, că e băiat 
bun, 

Dar tatăl s-a împotrivit spunînd : 

— Cine vrea să-și dea fata unui orfan ? 

Băiatul, văzînd că totul e în zadar şi nu mai are 
nici o speranţă, într-o zi, pe ascuns, s-a spînzurat. 


236 


i) . 

Cind a auzit Aupan că San-lu a murit, a fugit la ca- 
bana. acestuia și s-a omorît și ea. Tatăl fetei, cînd 
a aflat veste, a socotit acest lucru smintit şi a hotă- 
rit să-i îngroape pe unul pe muntele de răsărit, pe 
celălalt pe muntele din apus. N-a trecut mult şi din 
amindouă mormintele a crescut cîte un buchet de 
bambus. 

Bambusul de la soare-răsare creştea spre cel din- 
spre soare-apune și invers, şi, cu timpul, încetul cu 
incetul, s-au întîlnit. Cînd a văzut tatăl fetei acest 
lucru, a luat un topor și a tăiat bambusul de pe mor- 
mintul lui Aupan, a alergat și a tăiat şi bambusul 
de pe mormîntul lui San-lu. Apoi a dat foc şi a ars 
bambusul. h 

Din flăcări au zburat două scîntei mici spre cer, 
şi s-au aprins două stele lucitoare. De atunci oame- 
nii numesc pe una din stele Aupan și alta San-lu, 
iar tinerii care se iubesc se plimbă şi cîntă privind 
cele două stele. 


În românește de LI IU-GIU 


CIOVICĂ VALERIA 


Trandafirul de aur 


A FOST ODATĂ, nu ştiu bine cînd, o împărăție 
mare și frumoasă, în care oamenii trăiau veseli şi 
fericiţi, că aveau parte de un împărat bun și omenos, 
cum nu găseai altul în lumea întreagă; iar împă- 
răteasa lui, era tare gingașă şi frumoasă. Și-aveau 
împăratul şi împărăteasa o fată, ce primise în dar 
de la naşe-sa un trandafir de aur cu care să-i vin- 
dece pe oameni. Numa’ cît îl mirosea un bolnav, că 
pe loc se făcea bine, chiar de-ar fi fost pe patul de 
moarte, aşa că de cînd avea domniţa acest trandafir, 
oamenii din împărăţia aceea mureau numai de 
moarte bună și asta la adinci bătrîneţe, necunoscînd 
ce-i boala. 

Toate ar fi fost bune, dacă darul primit de dom- 
niţă n-ar fi fost cu primejdie pentru ea, că numai 
din mina ei trebuia bolnavii să miroasă trandafirul, 
dacă voiau să se vindece, dar fără ea ea să vadă pe 
cine tămăduise. De i-ar fi văzut măcar o clipită, ar 
fi murit suferind de toate bolile ce le vindecase 
pînă atunci, iar trandafirul ar fi fost luat de-o 
zînă rea, care dorea de mult să-l aibă. „Asta pînă 

şi-o găsi domniţa mire“, spusese nașe-sa, apoi îşi 
poate sădi trandafirul; oriunde va voi, că el nu-și 
va pierde puterea. 

Împărăteasa, care era mai înţeleaptă decit toţi 
sfetnicii la un loc, găsi scăpare pentru fetiţa ei 
într-un văl des, cu care îi acoperea capul în fiece 
dimineaţă, cînd cei suferinzi veneau să miroasă 
trandafirul de aur. 

Așa lecui domniţa mulţi oameni, pină se făcu 
fată de măritat şi-ncepură a curge peţitori din 
toate colţurile lumii, trimişi ba de împăratul cutare, 
ba de fiul altui împărat, toţi dornici s-o capete de 
soaţă. Frumoasă era domniţa şi mare împărăţia ce-o 
moştenea de la părinţi, dar erau altele și mai fru- 
moase și mai bogate, numai cît nu aveau o floare 
fermecată cum avea domniţa noastră. Tot din pri- 
cina florii împăratul şi împărăteasa hotărîră să nu 
ia în seamă peţitorii veniţi din depărtate locuri, ci 
să- aștepte pe vreunul din vecini, ca domnița+ dim- 
preună cu trandafirul să rămînă cu ei pe-un loc. 
În aşteptarea mirelui, fata purtă de grijă bolna- 
vilor ca mai "nainte, pîn’ ce-ntr-o bună zi, zîna 
cea rea, se strecură în palatul împărătesc, şi ducîn- 
du-se la domniţă, îi smulse vălul de pe faţă şi-i luă 
trandafirul. Rămînînd domniţa făr' de văl, văzu 
dinainte-i o băbuţă ce tocmai o vindecase și cum o 
văzu nu se mai putu mişca din jilțul ei. Începură 
s-o scuture frigurile cele rele, mai apoi o luă cu 

fierbinţeli, iar de văzut şi auzit nici vorbă ; băbuţa, 
cum văzu una ca asta îl strigă pe fecior-su cu care 
venise la palat, și-i spuse totul de-a fir-a-păr. 
Acesta se duse la împărat și-i povesti ce auzise de 
la maică-sa, zicînd că de-ar avea cineva grijă de 
maica lui, s-ar duce-n lumea largă să caute tranda- 
firul de aur. 

— Dacă-i numai pe atit, noi aici sîntem, şi n-o 
să ducă lipsă de nimic, așa că du-te sănătos şi 
întoarce-te degrabă, zise împărăteasa care era de 
faţă. 

— De-o vei scăpa de chinuri, a ta să fie, zis se și 
împăratul, că alt ginere nici că-mi trebuie. 

Auzind cît bine îl așteaptă, flăcăul nostru plecă 
pe fugă şi numai cînd ajunse la drumul mare se mai 
dezmetici oleacă. Cum nu ştia încotro s-apuce, stătu 
în loc să se socotească de-i bine s-o ia la dreapta, 
sau la stînga, cînd văzu un şarpe mort. „Să-l iau, 
zise gl, c-are piele frumoasă şi-oi face ceva din eat. 
Dar cînd îl luă de jos, simţi cum îi tremură solzii 
pe el. 

— Eşti, viu încă, sărace ! Am să te duc la riul de 
colo, să te răcorese puţin, și mai știi?! Poate 
scapi cu viaţă. Cum zise așa și făcu. O porni pe 
drumul ce mergea la rîu, stropi şarpele cu puţintică . 
apă, apoi îl puse jos la umbra unor brusturi. Cînd 
dete să plece, șarpele, care-şi venise-n fire, îi spuse 
că drumul pe care-a apucat venind cu el la rîu e 

cel bun, şi pentru că i-a salvat viaţa îi dăruieşte 
solzul cel mare din coroniţă, căci șarpele ăsta nu 
era un şarpe oarecare, ci împăratul şerpilor. Îi mai 
zise că, doar ce-o privi la solz băiatul, s-o trezi cu 
el dinainte gata să-l ajute le nevoie. Cum zise şarpele 
ce avu de zis, prinse a luneca prin iarbă şi nu se 


„mai văzu, iar flăcăul o porni lå drum. Şi merse, 


zile şi nopţi, de nu le mai știa de număr, pîn’ ce-n- 
tr-o zi, întîlni sus pe munte un sihastru bătrîn și 
bolnav. Îl îngriji cum ştiu mai bine, iar la despăr- 
țire sihastrul îi dărui un mănuchi de ierburi spu- 
nîndu-i să le aprindă cînd va ajunge la zîna cea 
rea, căci mireasma lor va adormi pe zînă şi pe 
supușii ei. Flăcăul mulţumi bătrînului sihastru și 
porni iar, în căutarea zînei celei rele. După ce mai 
merse o bucată de drum, văzu .un iepure ce 
șchiopăta şi plîngea amarnic ; îl întrebă de ce plinge, 
iar iepurele îi arătă o lăbuţă umflată în care se lä- 
făia un ghimpe, şi-i zise că aşa şchiop îl poate prinde 
şi mînca oricine. Flăcăul scoase ghimpele din lăbuța 
iepurașului, apoi auzind că merge spre palatul zînei, 
iepurele îl rugă pe băiat să-l lase jos, spunîndu-i că 
nici mort nu merge mai departe, dar că-l aşteaptă 
acolo pînă s-o întoarce. Flăcăul porni de unul sin- 
gur la drum şi către seară ajunse la palat, care era 


" înconjurat de ziduri atît de înalte, că numai păsă- 
"rile puteau zbura peste ele. Dacă văzu băiatul că 


“n-are cum intra-n palat, se gîndi să ceară ajutor 

şarpelui, așa că scoase solzul și privi la el. Cum se 
uita el] așa, iaca și șarpele răsare de nu știu unde 
şi-i zice : 

— Aşa-i că ţi-e greu fără mine, trăţioare ? Da 
lasă supărarea, că nici pis n-ai apuca să zici și te 
trezeşti musafir nepoftit în grădina zînei. Fă bine 
și bagă solzul în gură, ca să te faci şarpe ca mine, 
dar nu cumva să-l înghiţi, că așa rămiîi toată viaţa. 

Cei doi șerpi, că de-acum și flăcăul se făcuse 
șarpe, se tiriră pe ziduri şi mai pe ocolite, mai pe 
de-a dreptul, intrară în grădina zînei. Cum ajunseră, 
aprinseră mănunchiul de ierburi dat de sihastru şi 
porniră să caute prin palat trandafirul de aur. Îl 
găsiră în iatacul zînei, care dormea tun, iar împăra- 
tul şerpilor nu-l lăsă pe băiat să se atingă de 
trandafir, ci îl smulse chiar el din vasul în care era 
pus, apoi se furișară afară din palat. De-abia tre- 
tură zidul, că şi auziră larmă în urma lor; zîna se 
trezise și întreba ierburile de lingă zid : > 

— Ziceți că hoțul care mi-a furat trandafirul era 
un șarpe ? 

— Șarpe era, milostivă stăpină. Uite cum m-a 
strivit pînă să urce pe zid. 

— Ce să facă un șarpe cu balsamul trandafirului 
de aur? Eu cred c-aţi visat, ori a fost altceva, dar 
las! pe mine. Şi se apucă a striga -de răsunau văile 
prin prejur : i 

— Șarpe de eşti, în om să te prefaci; iar de eşti 
om, să te prefaci în şarpe. Cit ai clipi din ochi, 
şarpele ce-l adevărat se prefăcu într-un tînăr de 
toată frumuseţea. Era înalt şi zvelt, iar pe umeri 
purta o mantie verde-argintie, pe cap avea coroană 
împărătească şi-n mîini în loc de sceptru ţinea tran- 
dafirul domniţei. Alături de el, se tîra un şarpe, ca 
toţi şerpii, căci aşa arăta acum flăcăul cel mîndru 
ce plecase în căutarea trandafirului de aur. Să ne 
grăbim, frăţioare, zise tînărul către şarpe ; trebuie 
să ajungem în vîrful muntelui unde se sfirșește îm- 
părăţia zînei, că de-i trecem hotarul, nu mai are 
putere asupra noastră. lepurașul, care era şi el de 
faţă, îl luă în spinare pe flăcăul prefăcut în șarpe 
şi cît ai bate din palme ajunse cu el de cealaltă 
parte a muntelui. Împăratul șerpilor, care abia se 
ţinea de urma lor, îi ajunse și zise : 

— Acum să ne luăm fiecare ce-i al nostru ; dă-mi 
| solzul ce-l ţii în gură şi i-aţi trandafirul. Cum 
scoase solzul din gură, flăcăul se făcu ca mai 
- înainte, iar frumosul împărat al șerpilor, se pestei 
în şarpe de cum îl înghiţi: 

, — Văzușşi, frăţioare, cum am păcălit-o pe zină ? 
Ea cu paguba și tu cu frica; că tare ţi-a fost teamă 
` c-ai să rămîi cum te-a blestemat ea. Așa-i ? 

— Asta aşa e. Şi nu ştiu cum să-ţi mulţumesc 
pentru tot ce-ai făcut. j 

— De-ai s-ajungi împărat, să rămii tot bun la 
suflet cum ești acum, și de s-o îmbolnăvi vreun 
șarpe de-al meu, lasă-l să se strecoare în grădina 
împărătească și să miroasă trandafirul de aur. 

Flăcăul zise că așa va face și luîndu-și rămas 
bun de la împăratul șerpilor, o ţinu tot într-o 
goană pînă la palat. Aici slujitorii îmbrăcaţi în 
straie cernite agăţau de poartă și ziduri, flamuri 
mari și negre, iar mulţime de oameni stăteau în 
jurul lor plîngînd în hohote. Flăcăul îi întrebă speriat 
de n-a murit cumva domniţa, iar ei îi răspunseră că 
nu încă, dar își dădea ultima suflare. Atunci el 
“ridică în sus trandafirul de aur să vadă toată lumea 
şi să se bucure că-i adusese domniţei leacul ce-i 
trebuia, apoi intrînd în palat se duse de-a dreptul 
în iatacul domniţei și fără a băga în seamă pe careva 
din jur îi luă mîna și i-o puse pe trandafirul de aur 
pe care i-l dădu să-l miroasă. Cît îi clipita, domniţa 
deschise ochii, apoi îi îmbrăţişă pe împărat și îm- 
părăteasă. Slujitorii primiră poruncă să-și schimbe 
straiele cernite cu altele de sărbătoare, că tînăra ` 
domniță va nunti cu flăcăul ce-o scăpase din 
ghearele morţii. Se făcu o nuntă împărătească de 
la care nu lipsi nimeni. Chiar împăratul șerpilor 
veni dimpreună cu iepurașul, să ureze mirilor multă. 
fericire şi viaţă îndelungată. Se vede că urarea lor 
a fost făcută din toată inima, că de n-or îi murit, 
mai trăiesc şi astăzi. 

CIOVICA VALERIA 


Împăratul spic de grîu 


LA MARGINEA unei cetăţi trăia odată o bătrină - 
sărâcă şi singură cuc, care dorea din iot sufletul să 
aibă o găină şi-un copil. Copilul ca sprijin la bă- 
trînețe,, iar găina. ca vietate pe lîngă casă; din 
aceste două dorinți, numai una putu să şi-o îm- 
plinească însă. 

Punînd ban pe ban, strînse cît îi trebuia pentru 
o găină și ca să nu-i moară orătania de foame, se 
duse la tîrg să-i ia ceva grîu. Ajunsă acasă, îi 
aruncă din griul luat ca să mănînce, dar găina, ca 
ice. găină, începu să-mprăştie boabele, riciind în 
dreapta şi-n stinga. Un bob se rostogoli la picioa- 


bobu] de grîu zicîndu-i : „De-oi incolţi,, goi înverzi, 
“tu ai să fii norocul meu !“ Bobul n-așteptă să fie ru- 
gat și în cîteva zile încolţi, înverzi și mai, mai să-i 
_deie spic. De bucurie, baba nu mai știa ce să facă; 

îl uda, îl alinta şi nu se urnea de lingă el vorbin- 
du-i ca unui om nu ca unui spic de griu ce era, 

Cînd îi dădu odoru-n pirg, bucuria îi fu și mai 
mare, că era dolofan și bogat în boabe, nu ca alte 
spice ce văzuse în viaţa ei, iar într-o noapte, visă 
un tînăr chipeș că vine spre ea şi-i zice : 

— Mamă, de-acu îs aproape gata; ia aminte 
dar, la ce-am să-ţi spun : Dimineaţă, scoate din spic 
un bob și du-te cu el la tirg, de-l vinde, c-ai să 
capeţi bune parale pe el. Să nu scoţi două sau trei, 
ci numai un bob în fiecare zi. Pe ultimul să-l bagi 
iar în pămînt, să facă alt spic. 

Dimineaţa se trezi bătrina cu ochii la spic. Era 
galben ca auru și boabele parcă stăteau să-i pice ; 
ea luă unul cum i se spusese-n vis și plecă cu el la 
tirg. Acolo, lume multă şi de tot felul. Cum văzură 
bobul de griu care sclipea la soare de-i lua ochii, 
spuseră că aşa nestemată mai rar și că face cit o 
avere. Se minună baba de-așa vorbe, dar cînd văzu 
ce bănet capătă pe bob nu-și mai încăpu în piele de 
bucurie. A doua zi iar luă un bob din spice și iar 
căpătă bani, de nu mai ştia ce să facă cu ei. Își 
cumpără loc și-și făcu o casă de credeai că stă 
în ea un dregător de la palat, nu o babă cu spicul 
şi găina ei. Şi-a tot scos ea cîte-un bob, şi l-a vindut,” 
pin” ce-a rămas unu, pe care-l puse cu cinstea cu- 
venită într-un vas din porţelanul cel mai fin. Și 
iar încolţi şi-nverzi griul și iar dete spic, care se 

coapse pînă a-i bate din palme, iar noaptea tinărul 
cel frumos se înființă la patul bătrinii spunindu-i 
din nou : 

FĂ Mamă, sînt gata ! Şi-aşa mereu și mereu pîn’ 
ce ajunse bătrîna să nu mai aibe loc de bani în 
casă. Cumpără atunci un palat mare și frumos, ca 
al împăratului, numai că avînd ea atiţia bani puse 
de-l] împodobi cu scumpeturi, de credeau străinii 
veniţi în cetate că acela-i sălașul împăratului. Deşi 
era foarte bogată, bătrina tot se mai ducea la tirg 
„cu bobu ei de griu pin' ce-ntr-o zi venind acasă, 
găsi găina cocoţată pe vasul de porțelan. Din spicul 
de grîu nu rămăsese nimic, așa il rupsese și-l ciugu- 
lise pasărea. i 

Se porni pe un plins cu sughiţuri zicînd : „Nu 
mi-e că n-o să mai am boabe să vind, c-am avere 
să dau și altora şi tot să-mi mai rămînă, dar pe 
băiatul meu cum o să-l mai văd în vis fără de 
spic ? Of, dragul mamei, cum te-așteptam să vii, 
c-aș fi pus toate boabele-n pămînt, numai să-ţi aud 
glasul. Și-acum te-ai dus și n-am de unde să te iau, 
şi tot așa plinse pînă se făcu seară, apoi prinse să 
stringă ce-mprăștiiase  neghioaba de găină. Cînd 
s-apropie de vas, auzi un oftat, apoi un glas care-i 
zicea : 

— la-mă, măicuţă, de-aici, că aşa cum stau, nici 
nu mor, nici nu trăiesc. n 

Se uită ca mai bine-n vas și văzu un bob de 
griu pe jumătate băgat în pămînt de ghearele găinii. 

Îl scoase din vas, îl spălă, îl şterse şi s-apucă să-l 
sărute pîn’ ce bobu-i scăpă din mînă. 

— Amar de sufletul meu, măiculiță, că iar te 
pierdui, zise baba şi se porni să bocească și mai 
tare ca-nainte, dar un glas de colo : 

— Nu mai plînge, măicuţă, c-am văzut cît ţi-s 
de drag și nu te-oi mai părăsi nicicând. 

În faţa bătrînii şedea tînărul din vis, mai frumos 
ca oricind. Se îmbrăţișară. ei, mai apoi tînărul îi 
zise c-o roagă să meargă în fiecare zi prin cetate, 
să-i aducă veste ce mai e p-acolo, că el nu vrea 
să vadă pe nimeni și nici să fie văzut nu vrea. 

O zi merse bătrinica și alta şi alta şi-i spunea lui 
fecioru-său că toate-s așa precum le știe, pînă ce 
odată, veni cu veste că împăratu-și gătește oastea, 
să bată război cu vecinul, care de la o vreme îi 
tot stă împotrivă. 

Cum auzi una ca asta, flăcăul își puse platoșa 
de aur se încinse cu spada și luînd mantia brodată 
cu spice de grîu dete să plece. 

— Unde te duci, dragul mamei, de te gătești așa ? 
îl întrebă bătrîna. 

— Unde, neunde, mâta nu-ţi face grijă. că de-n- 
tors mă-ntore degrabă și teatăr. 

Zicînd așa încălecă pe cal și pîn’ să se dezmeti- 
cească bătriîna, el şi ajunse unde purta război îm- 

. păratul. Se aşeză lingă el și-i uimi pe toţi cu vitejia 
lui, așa că-n scurt timp de la venirea lui, nu mai 
rămase picior de vrăjmaș. Împăratul îi mulţumi, dar 
cînd dete să afle cine-i și de unde vine, flăcău-i făcu 
o închinăciune și pieri din faţa lui. 

Ajuns acas’, îi spuse maică-sei că iar să umble 
pe la tîrg să mai afle ce-i şi cum, iar maică-sa veni 
şi-i spuse că împăratul caută de zor pe-un tînăr ce 
l-ar fi ajutat în bătălie. Băiatul zîmbi, dar nu-i 
spuse ce știa, așa că bătrinica se ducea mai departe 
la tîrg, să afle ce mai e pe-acolo, Veni într-o bună 
zi cu vestea că-i doliu mare la palat. Zmeu-zmeilor 
furase pe fiica împăratului și știa o lume c-avea așa 
obicei, că după un timp da pe tiînăra nevastă mai- 
că-si să o mănînce, iar el îşi căuta altă soaţă. 

Dac-auzi flăcăul ce-o așteaptă pe domniţă, iar se 
încinse cu spada și. porni în căutarea zmeului ; iar 
cînd îl găsi, se luptă cu el din zori pînă spre seară, 
cînd îl birui şi-i tăie capul. 

A doua zi o luă pe urmele zmeoaicei şi găsind-o 
a trimise să caute pe cealaltă lume carne tînără de 
noră. Luă apoi pe fata împăratului, care de frică 
nu scotea o vorbă măcar, o duse în cetate și o dete 
în primire străjilor de la palat; iar el plecă acas! 
să se odihnească, că cra frint de cît luptase. Cînd 
se trezi, maică-sa îi spuse că umblă veste prin tîrg 
că împăratul neștiind cum să mulţumească, celui 
ce i-a scăpat fiica şi cetatea de la rău, pusese să 

s-atirne pe toate palatele şi casele mai arātoase 
flamuri brodate cu spice de grîu. 

— Or să vină și la noi, dragule, aşa că să ne 
gătim de oaspeţi. A 

— Să nu primeşti pe nimeni, mamă, iar de pa- 
latul] nostru să nu s-atingă careva; numai, dacă 
vine împăratul şi vrea s-agațe flamura cu mîna lui, 
pe el poți să-l lași, dar pe altul nu. 

Bătrinica făcu așa, iar dregătorii se duseră la-m- 
părat şi-i spuseră că tocmai pe cel mai falnic palat 
nu atîrnaseră flamura recunoştinței, că nu li s-a 
dat voie. 

Cînd auzi împăratul ce vorbe-a spus bătiina, 
porni cu ostaşi şi curteni să vadă cine-i nesocotea 
porunca. Era furios nevoie mare, așa că intră în 
palatul bătrînii ca o „vijelie; dar pe loc îi trecu 
supărarea cînd îl văzu într-un jilţ de aur pe Spic de 
grîu. 

— Fata mea, spuse el întorcîndu-se spre ceata de 
curteni. unde ştia că-i fiică-sa: ăsta-i tînărul ce 
te-a scăpat de zmeu ? 

— Da, tată, îi răspunse fata cu ochii la Spic de 
grîu. 

— Dacă-i așa și dacă-ţi place fata mea, eu ţi-oi 
da-o, nu numai pe ea, dar şi coroana dimpreună -cu 
întreaga împărăție ; primeşti ? 

— Da-mpărate, și fii sigur c-oi primi cu miini 
bune ce-mi dai, i 


250 


— Noi tot vorbim, mai zise împăratul şi eu, nici 
nu ştiu cum te cheamă, băiete. 

— Spic de grîu îi zice, Măria Ta, spuse bătrinica, 
și eu sînt mama lui. 

— Fii dumneata sănătoasă, mătuşă, c-așa fiu 
mai rar. lar voi ceștelalţi să știți cu toţii că-mi dau 
fata după Spic de grîu, care de azi înainte vă este 
împărat. 

— Trăiască Împăratul Spic de griu, strigă învese- 
“ta mulţimea și plecară care-ncotro să se pregă- 
'tească de nuntă. 

Traducere de GH. CALCIU 
Țăranul cel şiret din Mussot (poveste populară 
FRAIER I ERE EE AT T alla AD are si E E a aaa 
Traducere de GH.- CALCIU 
Braconierul și mistrețul (poveste populară franceză) 
Traducere de GH. CALCIU 
Povestea duhului Mirloret (poveste populară fran- 
că Mei! E T re RE RO PRR PI SES o e 
Traducere de GH. CALCIU 

Tiz 

letul de o. mie de franci (poveste populară fran- 

A EEE Ier RO RE a ce Pa Ara aia 
} Traducere de GH. CALCIU 

Castelul din Fagne (poveste populară franceză)....., 

Traducere de GH. CALCIU 

Mali și fiul ei caută soarele (poveste populară 

IDEI) eee ze o pie O ae tobe E 


“ÎI În românește de LI: IU-GIU 

| abloul fermecat (poveste popularăchineză)...... 
În românește de LI IU-GIU 

Bivolul isteț (poveste populară chineză) ........ 
În românește de LI IU-GIU 

Aupan şi San-lu (poveste populară chineză)...... 

: “În românește de LI IU-GIU 

„Trandafirul de aur de CIOVICĂ VALERIA ...... 


Împăratul Spic de griu de CIOVICĂ VALERIA.. 


Lector : IOANA RICUS 
Tehnoredactor : ION GOSMESCU 


Apărut 1972. Comanda nr, 412. Coli de tipar 8. 


Tiparul executat sub comanda nr. 
| 19 979 la Combinatul Poligrafic „Casa 
ju S Scinteii", Piaţa Scînteii nr. 1, 
d Bucureşti, 
> Republica Socialistă România 


